
Előszó 


A tankönyv az óvodapedagógus-jelöltek számára készült. A tananyag olyan formában mutatja 
be a neveléslélektani ismereteket, hogy azok jól kapcsolhatók legyenek a korábbi pszichológiai 
kurzusok tartalmához: az általános lélektani, a fejlődéslélektani, a személyiségpszichológiai, a 
szociálpszichológiai és a játékpszichológiai tudáshoz. Emellett a kötet fő célkitűzésként azt 
határozza meg, hogy rendszerezi és összefoglalja azokat az alapvető elméleti ismereteket, 
amelyek az óvodai neveléshez és az óvodáskorú kisgyerekek személyiségfejlődését befolyásoló 
tényezők megértéséhez pedagógiai pszichológiai szempontból szükségesek. 

A fejezetek végén található kulcsfogalmak segítségével leellenőrizhetjük tudásunkat. A 
felsorolt kiegészítő szakirodalmak pedig még árnyaltabbá tehetik az egyes témakörök 
ismeretanyagát. 

Természetesen a jegyzet nem helyettesítheti az előadásokon való részvételt, sem az 
önállóan elvégzett gyakorlati feladatmegoldás tapasztalatszerzését, de a szemináriumi órák 
kölcsönös egymástól tanulásának élményét sem. Az óvodai gyakorlatokon látott példák szintén 
jó segítséget jelenthetnek a tananyag elsajátításához. Mindezek a tanulási formák együttesen 
biztosíthatják a bontakozó kisgyermeknevelői hivatáshoz szükséges neveléspszichológiai 


ismeretek megszilárdítását. 


1. Az óvodapedagógiai lélektan helye a pszichológiai tudományok 


rendszerében 


Ebben a fejezetben képet kapunk az óvodai neveléslélektan és a többi pszichológiai 
tudományterület kapcsolatáról. Felelevenítjük a lélektan által vizsgált jelenségköröket, a 
nagyobb irányzatokat, az alap és alkalmazott ágakat. A neveléslélektani ismeretek a 
személyiségfejlődés életkori szakaszait figyelembe vevő fejlődési változásokhoz kapcsolódnak a 
legerősebben. A sikeres pedagógiai beavatkozásokhoz, a neveléshez, a gyerekek fejlődésének 
segítéséhez, valamint a személyiségfejlesztés eredményességéhez ezeket a fejlődéslélektani 
vonatkozásokat ismerni kell, hiszen magától értetődően a pedagógiai feltételeknek, a 
nevelőhatásoknak igazodniuk kell a gyerekek érési programjához, a mindenkori fejlődési 
szükségletekhez. 

A tankönyv legelső fejezetének tehát alapvetően az a célja, hogy bemutassa az óvodapedagógiai 
pszichológia helyét a pszichológia különböző részterületeinek rendszerében és érzékeltesse a 


fejlődéslélektanhoz fűződő szorosabb kapcsolatát. 


A pszichológia az ember pszichikus működésének kutatásával foglalkozó tudományterület. A 
lelki jelenségek megismerését célul kitűző pszichológia elnevezése a görög eredetű psziché és 
logosz szavakból származik: a psziché lelket jelent, a logosz pedig tant. A lélektan tehát nem 
más, mint a pszichikus jelenségek tanulmányozásával foglalkozó tudományterület. 

A lélektan tudománnyá válását a XIX. század végére tehetjük. Wilhelm Wundt (1832- 
1920) 1879-ben hozza létre Lipcsében a világ legelső kísérleti pszichológiai laboratóriumát. 
Magyarországon húsz évvel később alakulnak meg az első hasonló jellegű intézmények 
Ranschburg Pál (1870-1945) vezetésével. 

A pszichológia ismeretrendszerének hagyományosan 4 alapterületét különböztetjük 
meg: az általános lélektant, a fejlődéslélektant, a személyiséglélektant és a szociálpszichológiát. 

Az általános pszichológia a normál emberi viselkedés irányításában szerepet játszó lelki 
jelenségek összetevőit vizsgálja. Azoknak a pszichés funkcióknak a leírására irányul a 
figyelme, mellyel minden egyes ember egyformán rendelkezik. Az általános lélektan témakörei 
között a következőket találjuk meg: érzékelés és észlelés, figyelmi működés, emlékezeti 


működés, tanulási folyamatok, képzeleti működés, fogalomalkotás és nyelvhasználat, 


következtetés, problémamegoldás és döntéshozatal, intelligencia, kreativitás, motivációs és 
érzelmi viselkedés. Tehát tudományos értelemben ezek a funkciók képezik az alapvető lelki 
megnyilvánulásokat. A pszichikus működést az idegrendszer szabályozza, azzal nagyon szoros 
kapcsolatban áll. 

A fejlődéslélektan lényegében az említett pszichikus működések fejlődésével, életkori 
változásaival foglalkozik. Ugyanakkor olyan fontos kérdésekre is keresi a választ, hogy a 
személyiség alakulásában miként jelennek meg az örökletes és a környezeti hatások, illetve, 
hogy az egyéni alkalmazkodás milyen szerepet tölt be a  perszonalizáció 
(személyiségkibontakozás) és szocializáció (társadalmi beilleszkedés) folyamatában. 

A személyiséglélektan a pszichológia eltérő nézőpontjait hangsúlyosabban érvényesítve 
részletezi személyiségünk mozgatórugóit. A pszichoanalízis a tudat különböző szintjein lezajló 
belső folyamatokra fókuszál, a behaviorizmus ezzel szemben a látható viselkedésre, míg a 
humanisztikus pszichológiai nézőpont a személy saját vélekedését, érzelmeit és előremutató 
pozitív fejlődését tartja szem előtt. A pszichoanalízis megalapítója Sigmund Freud (1856- 
1939), a tanuláselméletek Edward L. Thorndike (1874-1949), Burrhus F. Skinner (1904-1990) 
és Albert Bandura (1925- ) nevéhez köthetők, míg a humanisztikus pszichológia két kiemelkedő 
alakja Abraham Maslow (1908-1970) és Carl Rogers (1902-1987). A kognitív pszichológia 
közelebb visz bennünket az információfeldolgozási folyamatok és a mentális reprezentációk 
szerveződésének megértéséhez. Érdemes megemlékezni az alaklélektani (gestaltoszichológiai) 
iskola eredményeiről is, amely irányzat az általános lélektani ismeretek körébe tartozóan tárt 
fel fontos törvényszerűségeket, például az észlelési alapelveket. A 2000-es évektől kezdődően 
tűnik fel a pozitív pszichológiának elnevezett új irányzat, amely az ember 
boldogságkeresésének pszichés erőforrásait kutatja. Témakörei között olyan jelenségek állnak, 
mint a flow-élmény (áramlatélmény, pozitív lelki élmény), a bölcsesség, a szerelem vagy a 
reziliencia (rugalmas ellenállóképesség, lelki teherbíróképesség). Az irányzat egyik jól ismert 
képviselője Csíkszentmihályi Mihály (1934- ) (N. Kollár — Szabó, 2017). Az egészséges 
személyiségműködésről és fejlődésről szóló elméletek mindig kiegészülnek a pszichés 
betegségek kialakulásához vezető utak azonosításával és a terápiás konzekvenciák 
kijelölésével. 

Végezetül pedig a szociálpszichológiát az emberek társas viselkedésével foglalkozó 
tudományterületként definiálhatjuk, amely tanulmányozza a kollektív hatások következtében 


végbemenő változásokat az egyénen belül: az individuális szándékok, döntések és 


magatartásformák módosulását; valamint elemzi a társkapcsolatok szerveződését; illetve 
értelmezi a csoportlélektani és a tömeglélektani törvényszerűségeket. 

A feltárt pszichológiai ismereteknek a felhasználására különféle alkalmazott 
pszichológiai területeken kerülhet sor. Az alkalmazás azt jelenti, hogy a kutatási eredményeket 
(jelenségeket, fogalmakat, elméleteket) további tudományágak hasznosítanak. Természetesen a 
pszichológiai szemlélet rengeteg helyen kamatozhat. Az Alkalmazott Pszichológia című 
kötetben legalább húszféle ágával találkozunk (Bagdy — Klein, 2006). Ezek közül a 
legismertebbek: a klinikai pszichológia, a munka-, szervezet- és vezetéslélektan, valamint a 
pedagógiai pszichológia. A klinikai pszichológia a rendellenes lelki jelenségeket vizsgálja és 
magában foglalja a diagnosztikai eljárások rendszerezését, illetve a prevenciós és terápiás 
tevékenységek bemutatását. A pszichopatológia a pszichés funkciók kóros eltérését írja le, míg 
a patopszichológia az egyes kórképek pszichés anomáliáit (rendellenességeit). A klinikai 
szakpszichológusok — elsősorban kórházakban, mentálhigiénés intézményekben és 
magánrendelőkben nyújtanak szakszerű segítséget. A munkalélektani kutatások az ember 
munkavégzésének jellegzetességeire irányulnak, és olyan kérdésköröket érintenek, mint a 
teljesítményértékelés, a kiválasztás, a képzés, a munkahelyi stressz, az ergonómia vagy a 
munkabiztonság. A vezetéslélektan fejezeti között megtaláljuk a különböző vezetési modellek 
leírását, a vezetési stílusok szerepét, a vezetői döntések komponenseit és a munkavállalók 
motiválásának formáit. Az ilyen végzettségű szakpszichológusok szervezetekben, vállalatoknál 
vagy például munkahelyi tanácsadással foglalkozó helyeken dolgozhatnak. 

A pedagógiai pszichológia a nevelési és oktatási területen megjelenő lélektani 
törvényszerűségeket vizsgálja. Legszorosabb kapcsolata a fejlődéslélektannal van, de 
támaszkodik szociálpszichológiai, általános lélektani és személyiséglélektani ismeretekre is. Az 
egyik korábbi felsőoktatási jegyzetben például azt olvashatjuk, hogy ahol befejeződik a 
fejlődéslélektan, lényegében ott kezdődik el a neveléslélektan (P. Balogh — S. Gergencsik, 
1994). A tudományág jelentősége a pedagógiai intézményekben érvényesül. Magától értetődő 
módon a gondozási, a nevelési és az oktatási szerepvállalás csak akkor lehet eredményes, ha 
figyelembe veszi a növendékek fejlődési sajátosságait, a személyiségfejlődés folyamatát, és az 
egyes életperiódusokban bekövetkező változásokat, szükségleteket, tanulási lehetőségeket. Ezt 
pedig a fejlődéslélektani alapismeretekben találhatjuk meg, ahol pontos képet kapunk az 
életkorok pszichológiájáról, az egyes életszakaszokban bekövetkező változásokról. A 


periódusokon belül az általános érvényű fejlődési jellemzők mellett jelentősebb egyéni 


különbségek fordulhatnak elő. Továbbá a normál működéstől elválaszthatók a rendellenes 
fejlődési megnyilvánulások is. 

Az adott életkor minden esetben egy hosszabb fejlődési útnak a részét képezi, amelyben 
egy korábbi állapotból a soron következő állapotba lép át a gyermek: megőrizve és mégis 
újjáteremtve önmagát. Ennek a fejlődésnek lényeges ismérve a kontinuitás, vagyis a 
folytonosság elve. Bár nagyon gyakran szakaszokról és azokat összekötő átmenetekről, 
fordulópontokról beszélünk, mégis alapvetően az egyes képességek és pszichés működések 
alakulását, a személyiség kibontakozását a fejlődés a maga folytonosságának megtartásával 
biztosítja. Amint azt Vajda Zsuzsanna is leszögezi A gyermek pszichológiai fejlődése című 
könyvében: , a gyermek pszichológiai fejlődése egységes folyamat, amely belső koherenciával 
rendelkezik" (Vajda, 1999. 5). 

A gyerekkor olyan kitüntetett, szenzitív időszaknak számít, amikor a további életutat 
sorsdöntően befolyásoló személyiségjellemzők alakulnak ki. A korai fejlődési periódusokban 
már előreláthatóan újabb és újabb fontos fejlődési megnyilvánulásokkal, viselkedésekkel 
találkozunk. Ezt érzékelhetjük a mozgás-, a beszéd-, a gondolkodás-, az érzelmek-, a szociális 
viselkedés-, vagy például a játszás- és rajzolás fejlődésében is; de az optimális mesék 
kiválasztásában szintén megjelennek az eltérő életkori igények. 

A személyiségfejlődésben az örökletesen meghatározott érési menetrendnek és a 
környezeti hatásoknak van kulcsszerepe. A környezeti tényezők között az érzelmileg fontossá 
váló személyek jelentőségét érdemes kiemelni, akik közül a családtagok után az intézményes 
szocializációban a bölcsődei, majd pedig az óvodai kisgyermeknevelők és kortársak válnak 
fontos szereplővé. Elsősorban ők biztosítják és közvetítik azt a komplexebb feltételrendszert, 
ami megfelelően igazodik a gyerekek életkorához. Az óvoda pedig akkor tud mindehhez 
hozzájárulni, ha lehetőséget teremt a biztonság átélésére, az érzelmi viszonyulások 
megtapasztalására, a szeretetteljes együttlétre; és figyelembe veszi az általános, illetve az 
individuális fejlődési igényeket, a gyerekközösségek ismérveit; valamint a gyerekek számára 
teljesíthető követelményeket és észszerű tevékenységeket határoz meg. A legfontosabb 
tevékenységformák között a szabad mozgás, a játszás, a mesehallgatás, a rajzolás, a manuális 
tevékenységek és a közös éneklés, verselés sorolható fel. 

A pedagógiai pszichológiai kompetencia többféle nevelési-oktatási színtéren jelenhet meg. 
Az intézménytípusok közül az óvoda a 3-7 éves korú gyerekek nevelését látja el, amihez 
releváns  neveléslélektani elméleti ismeretek tartoznak. Tehát az óvodapedagógiai 


pszichológia a kisgyerekek óvodai nevelésének lélektani sajátosságait elemzi és írja le. Az 


óvodai neveléspszichológiai műveltség pedig elengedhetetlen részét képezi a teljesebb 
pszichológiai tananyagnak, amely tudás érvényesen hozzájárul a kisgyermeknevelők sikeres 


felkészüléséhez. 


Fogalmak 
a pszichológia tárgya, alap pszichológiai tudományterületek, alkalmazott pszichológiai ágak, a 
fejlődéslélektan és a pedagógiai pszichológia kapcsolata, az óvodapedagógiai pszichológia 


tárgya 

2. Az óvodai neveléslélektan ismeretrendszere 


Az itt felsorolt témakörök az óvodai neveléslélektan nagyobb fejezeteit határozzák meg. A 12 
témakör megfelelő rálátást biztosít a tantárgy teljes tartalmára, amelyben mindenekelőtt a 
nevelési folyamat résztvevőinek szerepéről lesz szó: így az óvodapedagógus személyiségéről és 
a kisgyerekek kedvező személyiségfejlődését lehetővé tevő feltételrendszerről, de kitérünk az 


alapvető kisgyermekkori tevékenységi formák lélektani vonatkozásaira is. 


Az óvodapedagógiai pszichológia releváns témakörei a következők: 
1. Az óvodapedagógiai pszichológia célja és feladata 
Személyiség megismerési területek és módszerek 


. A személyiségfejlődés és személyiségfejlesztés törvényszerűségei 


2 
3 
4. Az óvodapedagógus személyisége 
5. Az óvodás gyermek világlátása 

. Az óvodáskorú gyerekek társas kapcsolatai, csoportjai 

7. A vjátéktevékenység és a mesehallgatás lélektana 

8. A koragyermekkori tanulás sajátosságai 

9. A nevelési folyamat pszichológiai jellemzői 

10. A tehetség, az intelligencia és a kreativitás kérdéskörei 
11. Érzelmi intelligencia és érzelmi nevelés 


12. Eltérő bánásmódot igénylő gyerekek 


A jegyzet ezt a sorrendet követve fejti ki az egyes fejezetek ismeretanyagát. 


3. Az óvodapedagógiai pszichológia célja és feladata 


Ebben a részben meghatározzuk az óvodai neveléslélektan célját és alapvető feladatát. Kitérünk 
az óvoda nevelésközpontú szerepére, amely magában foglalja a kisgyerekek nevelését és 
gondozását, személyiségük fejlődésének segítését, az életkori igényekhez igazodó feltételek 
biztosítását. Az óvodai szocializációra a kötetlenebb együttélés folyamatai jellemzőek, amely 
során megfelelően érvényesülhetnek a koragyermekkor szükségletei, sajátosságai, a gyerekek 
különböző adottságai, személyiségtulajdonságai és az eltérő fejlődési tempó. A fejezet végén 
arról is szó lesz, hogy az óvodában dolgozó pszichológus, milyen tevékenységekkel tud 


hozzájárulni a nevelőmunka eredményességéhez. 


Az óvodapedagógiai pszichológia az óvoda intézményében megfigyelhető nevelési 
tevékenységek pszichológiai jelenségeit elemzi és értelmezi, valamint a nevelési folyamatban 
tetten érhető törvényszerűségeket vizsgálja. Célja: a nevelőmunka eredményességének 
növelése. Feladata pedig a gyerekek személyiségének alakulásában szerepet játszó 
tényezők, nevelői hatások elemzése és szerepük tudatosítása. Természetesen a család, a 
közelebbi környezet továbbra is meghatározó marad a korai személyiségfejlődésben, de az 
óvodába járással olyan változások történnek, amelyek fontos szerepet játszanak a kisgyerekek 
életében. 

A pedagógiai pszichológia a személyiségfejlesztés tudományának is nevezhető. Ebben 
kifejeződik a nevelési-oktatási intézmények pedagógiai beavatkozásainak értékalapú, pozitív 
irányú személyiségváltoztatási szándéka, az indirekt (közvetett) és a célirányos (direkt: 


közvetlen) külső pedagógiai hatások számbavétele. Az iskola hangsúlyosan az ismeretszerzés, 

a képességek és kompetenciák kiművelésének terepe. Ebben az értelemben az iskola inkább 
oktatáscentrikus intézmény. 

Az óvoda ezzel szemben olyan nevelésközpontú intézménynek tekinthető, amelyben a 
kisgyerekek nevelése és gondozása, személyiségük fejlődése az életkori igényekhez igazodó 
feltételrendszerben valósul meg. Az óvodai szocializációra alapvetően az emberi együttélés 
szabadabban zajló folyamatai jellemzőek, amely során érvényre juthatnak a kisgyermekkor 
szükségletei, sajátosságai, a gyerekek különböző adottságai, személyiségtulajdonságai és az 
eltérő fejlődési menetrend. A fejlődés a belső veleszületett adottságok, a külső nevelési 
hatások és az egyéni alkalmazkodási szándékok rendszerében megy végbe. Az óvodáskor 
végére pedig a gyerekek elérik azt a fejlettségi szintet, ami az iskolakezdéshez szükséges. 
Mindenféle szándékos, tudatos fejlesztő hatás alkalmazása nélkül. Célirányos segítséget az 
óvodában csak az arra rászorulók, például a lassabban érő gyerekek kapnak. Továbbá speciális 
fejlesztésben részesülnek a gyógypedagógiai ellátást, vagy például a logopédiai ellátást igénylő 
gyerekek. Tehát az óvodának alapvetően nincs olyan feladata, hogy a gyerekeket felkészítse az 
iskolára. Hasonlóképpen fogalmazza ezt meg az Óvodai nevelés országos alapprogramja is 
(2012): , A gyermek belső érése, valamint a családi nevelés és az óvodai nevelési folyamat 
eredményeként a kisgyermekek többsége az óvodáskor végére eléri az iskolai élet 
megkezdéséhez szükséges fejlettséget. A gyermek az óvodáskor végén belép a lassú átmenetnek 
abba az állapotába, amelyben majd az iskolában, az óvodásból iskolássá szocializálódik. A 
rugalmas beiskolázás az életkor figyelembevétele mellett lehetőséget ad a fejlettség szerinti 


iskolakezdésre." (19). 



































Kellemes élmények Kellemetlen élmények 
Tevékenységek (pl. játszás, mozgásos Elválás a szülőtől 
tevékenységek, mesehallgatás) 
Rendezvények (pl. ünnepek, kirándulások) Gyerektárs hiánya 
Óvodán kívüli programok Az óvoda hiánya 
Kortársakkal kapcsolatos élmények Konfliktushelyzet 
Az óvodapedagógussal kapcsolatos élmények Büntetés 

Alapszükségletek (pl. evés, alvás) Betegség, fájdalom 




















1. táblázat: A gyerekek óvodájukkal kapcsolatos élményeinek kategóriái egy empirikus 
kutatás eredménye alapján 

A kisgyerekek személyiségének a kibontakozását az óvoda megfelelő személyi és tárgyi 
feltételrendszere biztosítja, amely támogatja az életkori megnyilvánulásokat. A napirend 
rendszeresen visszatérő tevékenységeiben találhatják meg a gyerekek azokat a lehetőségeket, 
amelyek önálló érdeklődéseik, kezdeményezéseik által fejleszti őket, gazdagítja tudásukat, és 
megszilárdítja képességeik, kompetenciáik hatékonyságát. Az óvodás évek alatt pedig egyre 
önállóbbá válnak, és megtanulják a társas együttéléshez szükséges viselkedésformákat. Mindez 
az óvoda családias, bensőséges, pozitív érzelmeket mozgósító légkörében élhető át. 

Egy aktuális empirikus kutatás is azt találta, hogy a gyerekek óvodájukhoz fűződő 
élményei között jellemzően olyan pozitív mozzanatok fordulnak elő, amelyek az óvodai 
tevékenységekre, rendezvényekre, programokra, valamint a  kortársakkal és az 
óvodapedagógussal átélt közös élményekre vonatkoznak (Zsubrits, 2017). A gyerekektől kapott 
válaszok összegzése az 1. táblázatban látható. Az egyik kisgyerek például úgy fogalmazott, 
hogy akkor rosszul érezte magát, , amikor szünet volt, mert akkor hiányzott az ovi". 

Bagdy Emőke (2002) szerint a pedagógiai lélektannak kettős feladata lehet: egyrészt a 
korszerű lélektani ismeretek továbbítása, melyek megalapozzák az eredményes pedagógia 
beavatkozást, másrészt pedig a gyakorlatban is jól alkalmazható konkrét módszerek és 
technikák rendelkezésre bocsátása. Ezek együttesen segíthetik a  nevelési-oktatási 
intézményekben dolgozó pedagógusok sikeres munkáját, amibe beletartozik a gyerekekkel való 
foglalkozás mellett a saját lelki egészségüknek a megőrzésére figyelés is, a személyes 
mentálhigiéné kérdésköre. 

A lélektani tudás egyfelől megjelenik a felsőoktatási intézmények pedagógusképzési 
programjában, így az óvodapedagógus hallgatók a tantárgyakban találkozhatnak a szükséges 
pszichológiai szemléletmóddal, és elsajátíthatják az elvárható lexikális, illetve gyakorlati 
ismereteket, amit aztán a későbbiekben továbbképzéseken, szakképzéseken még tovább 
gyarapíthatnak. Másfelől óvodapszichológusok foglalkoztatásával érvényesülhet ez a 
kompetenciaterület. . A szakképesítést — szerzett  iskola- — és  óvodapszichológusok 


felkészültségüknek köszönhetően sok segítséget nyújthatnak a helyi problémák megoldásához. 


3.I. Az óvodapszichológus tevékenységköre 


Az óvodai élet eredményességéhez az óvodapszichológus az alábbi tevékenységeivel tud 


hozzájárulni: 

1. Pszichológiai tárgyú felmérések, vizsgálatok, szűrések végzése. 

2. Foglalkozások látogatása. 

3. Közvetlen foglalkozás a gyerekekkel: egyéni esetek ellátása, közösségekkel 
foglalkozás. 

4. Eltérő — bánásmódot igénylő gyerekekkel foglalkozás. Részt vállalhat a 
tehetséggondozásban, illetve a fejlesztőmunkában, felzárkóztatásban. 

5. Pedagógusokkal munkakapcsolat, együttműködés. 

6. Mentálhigiénés szemlélet érvényesítése az óvodában. 


7. Szülőkkel való együttműködés. Fogadónap, konzultációs lehetőség biztosítása. 


Fogalmak 


az óvodapedagógiai pszichológia célja és feladata, az óvodapszichológus tevékenységei 


Ajánlott irodalom 

Bagdy E., Telkes J. (2002): Személyiségfejlesztő módszerek az iskolában. Nemzeti 
Tankönyvkiadó, Budapest. [I. fejezet: A pedagógia és a pszichológia kapcsolatának kérdéseit. 
pp. 11—20.] 

Bugán A. (2000): Az iskolapszichológiai hálózat szerepe a nevelőmunka segítésében. In: 
Balogh L., Tóth L. (2000, szerk.): Fejezetek a pedagógiai pszichológia köréből, II. kötet. 
Kossuth Egyetem Kiadó, Debrecen. 

Kósáné Ormai V. (2001): A mi óvodánk. Okker Kiadó, Budapest. [1. fejezet: Néhány szemléleti 
kérdés. pp. 13—22.] 


4. Személyiség megismerési módszerek 


A most következő fejezetnek az a célja, hogy bemutassa a legfontosabb pszichológiai kutatási 
módszerek mellett az óvodapedagógusok által is alkalmazható személyiség megismerési 
lehetőségeket. A felsorolt eljárásokat az óvodapedagógusok könnyen elvégezhetik, és a feltárt 
adatok segítheti őket abban, hogy még közelebb kerülhessenek a kisgyerekek szavakban még 
nehezen kifejezhető belső világának a megértéséhez. Szó lesz a megfigyelés, a játékmegfigyelés, 


a beszélgetés, a gyerekek tevékenységeinek és alkotásainak, például rajzainak az elemzési 

szempontjairól; de kitérünk a módszerek helyes alkalmazására, a szükséges szakmai 


követelmények betartásának fontosságára is. 


4.1. Kutatási módszerek a pszichológiában 


A pszichológia jól ismert kutatási módszerei: a megfigyelés, a kísérlet, az exploráció (irányított 
kikérdezés) és a tesztek. Általuk tudományos igénnyel különféle jelenségeket vizsgálhatunk 
meg és új eredményeket tárhatunk fel. A kutatások kiindulópontja a hipotézisek 
megfogalmazása, melyeket az összesített adatok alapján ellenőrzünk. Az adatokat pedig 
statisztikai módszerrel elemezhetjük. Az eljárások alkalmazásakor ugyanakkor be kell tartani a 
szakmai kompetenciahatárokat és az etikai, szakmai normákat. 

A megfigyelés irányulhat önmagunkra (introspekció) és másokra (extrospekció). Lehet 
közvetlen (a cél személy tudja, hogy megfigyelik) és közvetett (amikor például átlátszó tükör 
mögül nézzük a csoporttörténéseket az óvodában). Az eseményeket kamerával is rögzíthetjük. 
Minden megfigyelésnek célja van. Előre tisztázni kell a megfigyelés tárgyát, hogy mit és milyen 
módon szeretnénk megfigyelni. Kijelölt megfigyelési szempontokkal jobban ráirányíthatjuk a 
figyelmet a kívánt jelenségre. Több megfigyelő személy alkalmazása és a jegyzőkönyvvezetés 
növeli a kapott eredmények megbízhatóságát. A jegyzőkönyvben rögzített adatok értelmezését 
érdemes későbbre halasztani, hogy a helyszíni hangulat ne befolyásolja a következtetések 
megállapítását. 

A kísérlet egy jól körvonalazott jelenség ellenőrizhető módon történő mérésére szolgál. A 
feltételek pontos leírása lehetővé teszi azt, hogy a későbbiekben bármikor, bárhol 
megismételhető legyen. A kísérleti helyzetben azoknak a tényezőknek a szerepét ismerhetjük 
meg, amelyek befolyásolják az adott jelenséget. Két típusát különböztethetjük meg: a 
laboratóriumi kísérletet és a terepkísérletet. A tanulási folyamatok sajátosságait feltáró 
laboratóriumi kísérletek jól ismertek a pszichológiában. A  viselkedéslélektani, 
tanuláselméleti kutatók gyakran éltek ezzel a módszerrel. Ide tartozik a híres pavlovi kísérlet is, 
amely a feltétlen és a feltételes reflex közötti kapcsolat létrejöttének törvényszerűségeit tárta 
fel; de a csecsemők kötődési stílusainak megállapítása szintén hasonló módon, egy előre 
kialakított helyszínen történt. A laboratóriumi körülmények bár utalnak a tényleges 
élethelyzetre, ugyanakkor mégis inkább a terepkísérletekben kapunk reális képet az emberek 
természetes viselkedéséről. Kurt Lewin és munkatársai például ilyen valós iskolai környezetben 


vizsgálták a pedagógusok vezetési stílusát, amely modell napjainkban is megkerülhetetlenül 

mutatja be a témakör iránt érdeklődőknek a tekintélyelvű, a demokratikus és a magára hagyó 
(laissez faire) vezetői, nevelői magatartás sajátosságait, valamint a hozzájuk tartozó 


csoportviselkedést. 





1. kép: Ötéves kislány családrajza 


Az exploráció tulajdonképpen kikérdezést jelent, ami történhet szóban és írásban. A szóbeli 
kikérdezés egyik jól ismert típusa az anamnézis (élettörténet, kórelőzmény), ami előre 
összeállított irányított kérdések alapján feltárja a gyerekek korai fejlődésének jellemzőit és 
változásait. A szülők kikérdezését felkészült szakemberek végzik. A kisgyerekekkel történő 
beszélgetésre általában valamilyen tevékenységvégzés közben kerülhet sor, például 
játékhelyzetben vagy rajzoláskor. Az exploráció másik csoportjába a kérdőívek tartoznak. Az 
önkitöltős kérdőíveknek sokféle változata ismert. A nagyobb gyerekek megismerésére alkalmas 
például az Eysenck-féle pszichológiai kérdőív, amely több dimenzió mentén ad leírást a 
személyiségről. A skálák pedig olyan állításokat tartalmaznak, amelyeket véleményeznünk kell 
egy előre megadott értékelési rendszeren belül. Például a Likert-skálák 5 vagy 7 fokú skálán 
kérhetik az értékelést, ahol az 1-es érték a teljes elutasítást, az 5-ös pedig a teljes elfogadást 
jelenti. (Tóth László: Pszichológiai vizsgálati módszerek a tanulók megismeréséhez című 
könyve a kérdőívek és skálák többféle változatát is tartalmazza.) 

A pszichológiai tesztek az emberek személyiségvonásainak, személyiségtulajdonságainak 
és képességeinek a mérésére szolgálnak. Két nagyobb csoportját különböztethetjük meg: a 
személyiségteszteket és a teljesítményteszteket. A teljesítménytesztet képességtesztnek is 
nevezzük. A személyiségvizsgálatokon belül beszélhetünk projektív eljárásokról, melyek 
közé tartoznak például a rajzvizsgálatok, így a saját családrajz, a kinetikus családrajz, az 
elvarázsolt családrajz, az állatcsaládrajz vagy az elképzelt családrajz módszere. Az óvodás 


gyerekeknél gyakran alkalmazható diagnosztikai (személyiségfeltáró) eszköz a meseteszt, a 

világjáték-teszt és a bábteszt. Ez utóbbiak terápiás (gyógyító) célt is szolgálnak. A projektív 
tesztek közös pontja, hogy nincs jó vagy rossz megoldásuk, hanem a szubjektív gondolkodás 
érvényesül, amely során többféle válasz születhet a gyerekek gondolatainak, érzéseinek, 
vágyainak megfelelően. Ezzel szemben a képességtesztek az emberek kognitív (értelmi) 
képességeinek az összehasonlítását teszik lehetővé. A pszichés működések teljesítményeit 
mérni tudjuk, és a kapott értéket, pontokat előzetesen megállapított normaértékhez viszonyítjuk. 
Így megmérhetjük az emlékezeti teljesítményt (például a rövidtávú memóriát, a vizuális 
emlékezetet), a figyelmi teljesítményt (például a figyelmi koncentrációt) vagy az észlelési 
funkciókat (például az alak-háttér megkülönböztetésének a képességét vagy a térbeli irányok 
ismeretét). Az egyes képességtesztek mellett rendelkezésre állnak az intelligenciatesztek. Az 
intelligenciateszteknek szintén több változata terjedt el, de közös sajátosságuk, hogy átfogó 
képet adnak az egyén intellektuális képességstruktúrájáról, és összesített számértékkel tudják 
kifejezni az intelligencia színvonalát (ez a szám az intelligenciakvóciens, vagy röviden az IO 
értéke). Hazánkban is használt gyermek intelligenciatesztek: a Budapesti Binet-teszt, a 
Wechsler típusú tesztek (pl. MAWGYI-R, WISC IV.) és a Színes Raven intelligenciateszt. 
Ezeknek az eljárásoknak a használatához megfelelő felkészültség szükséges, és az 
értékelésükhöz elengedhetetlen a pszichológiai végzettség, de léteznek olyan eljárások is, 
amelyek további speciális tudást igényelnek (ilyen például a Rorschach-próba felvétele és 


kiértékelése). 


4.2. Személyiség megismerési módszerek az óvodapedagógiai gyakorlatban 


A gyerekekkel való sikeres pedagógiai munkához az általános fejlődési jellemzők 
megismerésén túl nélkülözhetetlen az egyéni különbségek figyelembevétele, az egyes gyerekek 
személyiségének árnyaltabb megismerése. Ezt a nevelői beállítódást támogatják azok a 
módszerek, amelyek által még közelebb juthatunk a gyerekek belső világának a megértéséhez. 
Ilyen alapvető eljárás lehet az óvodapedagógiai munkában a megfigyelés, a beszélgetés, a 
gyerekek egyes tevékenységéhez kapcsolódó interjú, és a gyermeki alkotások elemzése. 

A módszerek alkalmazása a kisgyerekek körében nagyobb körültekintést igényel. 
Figyelni kell arra, hogy a gyerekek számára a már megszokott, természetes közegben 
történjen a feladatvégzés. Mindig tisztázzuk, hogy mire keresünk választ, ahhoz melyik 


módszer a legalkalmasabb. Készítsünk tervet, azután állítsuk össze azokat a szempontokat, 

kérdéseket, amelyek alapját képezik majd az elemzésnek, az értékelésnek és a 
következtetések levonásának. Ügyeljünk az adatok megfelelő kezelésére (Kósáné, 2001). 

Kósáné Ormai Vera (2001): A mi óvodánk című könyvében részletesen bemutatja azokat 
a neveléspszichológiai eszközöket, amelyek az óvodai élet teljesebb hatásrendszerének a 
megismerésére irányulnak. A gyerekekkel elvégezhető tevékenységek mellett a 
módszergyűjtemény kitér a szülőktől, az óvodapedagógusoktól, valamint az önálló óvodai 
megfigyeléssel megtudható lehetőségekre. 

Most öt olyan módszert részletezünk itt, melyek célzott módon biztosítják a kisgyerekek 


személyiségének mélyebb szintű megismerését. 


4.2.1. Játékmegfigyelés 


A jegyzőkönyvben a következő szempontok szerepelhetnek, amely alapján visszatérően 
elvégezhetjük a játékok megfigyelését, a játékhelyzetek elemzését: 
1. A megfigyelés ideje, helye 
2. A megfigyelt gyerekek életkora és neme 
3. A pjáték helyszíne 
4. A játék szerveződése: gyerekek által kezdeményezett szabad játék vagy nevelő által 
irányított játék 
5. A játékban részt vevő személyek 
6. A vjátéktevékenység részletes leírása 
7. Apjátéktevékenység besorolása a játékfajták közé Piaget elmélete alapján (10. fejezet: 7. 
táblázat) 
8. A szerepjáték tartalmának forrása, élményháttere 
9. Alkalmazott játékszerek, játékeszközök 
10. A gyerekek kommunikációja 
11. Megnyilvánuló érzelmek 
12. Kapcsolat a játékszerrel és a játéktevékenységgel 
13. A gyerekek viselkedése a játékhelyzetben 
14. A játékban előforduló tanulási lehetőségek 
15. Egyéb észrevétel. 

Az adatok elemzését a megadott szempontok szerint végezhetjük el, amiben érdemes külön is 
figyelni a játékfejlődés és életkor kapcsolatára, valamint az aktuális és ismétlődő tartalmi 


elemekre, illetve a megjelenő általános és egyedi vonásokra. 





2. kép: 6 éves kislány farsangról készült rajza 


4.2.2. Mesealkotás és mesebefejezés 


A gyerekektől visszatérően kérhetünk mesealkotást, melyben egyéni és közös mesemondásra 
kerülhet sor. Emellett ismert és nem ismert mesék befejezésére ugyancsak lehetőséget 
adhatunk. Érdemes olykor a nagyobb fordulatoknál a nevelőnek félbeszakítani a történetet, 
hogy onnan folytatódhasson a gyerekek mesélése (Kósáné, 2001). Főbb elemzési szempontok 
lehetnek például: 

1. Az előfordult ötletek jellemzése 

2. Pozitív és negatív érzelmek megnyilvánulása 

3. Egyéni és közös megoldásmódok 

4. A gyerekek viselkedése. 


19 





3. kép: 6 éves lány rajza a Kismalac és a farkasok című népmeséről 


4.2.3. Meserajzok elemzése 


Közismert vagy kevésbé ismert mesék elmondását követően kérhetjük a gyerekeket, hogy 
képzeljenek el egy képet a meséről, és azt rajzolják le az előre odakészített színes ceruzákkal. 
A gyerekek mindig azt ábrázolják, ami érzelmileg a legfontosabb számukra. De meg is 
kérdezhetjük őket, hogy mondják el, hogy mi az, amiért azt a jelenetet választották? Mi az, 
amiért tetszett az a rész a meséből? Ezt is figyelembe véve a következő elemzési szempontok 
mentén haladhatunk: 

1. Előforduló tartalmak 
Preferált mesei fordulatok 
Mesekép-választások értelmezése 
Egyéni és közös megoldások 


Visszatérő jellegzetességek 


rea lát: 0 S ató aló. 


Érzelmi megnyilvánulások. 

4. kép: 6 éves kislány rajza a Bogyó és Babóca című meséről 
4.2.4. Szabad rajzok elemzése 


A gyerekek szabadon, külső instrukció nélkül született rajzait gyűjtsük össze, és írjuk fel a 
lapokra az életkorukat és a nemüket. Az elkészült munkákhoz kapcsolódóan egy rövid kötetlen 
beszélgetés keretében fény derülhet a rajzok élménytartalmára, a megfogalmazott 
gondolatokra. Ebben a helyzetben előre átgondolt kérdéskörökhöz tartozóan beszélget az 
óvodapedagógus a kisgyerekekkel, mégpedig úgy, hogy a dialógus fonalát a gyerekek válaszai 
is alakítják. A szabad rajzok elemzési szempontjai lehetnek: 
1. A megjelent téma 
. A kapcsolódó élményháttér 


2 
3. A szóba került események 
4. Az előforduló érzelmek 

5 


Közös és egyéni megoldásmódok. 
4.2.5. Óvodarajz elemzés 


Az óvodarajz instrukciója a következő: Arra kérlek, hogy rajzold le az óvodádat, benne azt a 
helyet, ahol a legjobban szeretsz lenni, és azt a dolgot, amit a legjobban szeretsz ott csinálni! 
Explorációs kérdések: 

e " Mi az, amiért szeretsz óvodába járni? 

, " Mi a legjobb az óvodádban? 

, " Kikkel szeretsz együtt lenni ott? 

e . Mit szeretsz a legjobban csinálni az óvodában? Miért szereted azt? 

." — Sorold fel azokat a dolgokat, amik fontosak számodra az óvodában! 

. " Melyik a kedvenc helyed? Miért szeretsz ott lenni? Mikor szoktál ott tartózkodni? 
. . Most mesélj el egy olyan helyzetet, amikor nagyon jól érezted magad az óvodában! 


. . Végül mondj el egy olyan eseményt, amikor nem volt jó az oviban lenni! 


Elemzési szempontok: 





1. A lerajzolt helyszín jellemzői 
2. Megjelenített személyek 
3. Az előforduló tevékenységek 
4. Az óvodához fűződő kapcsolat érzelmei 
5. Pozitív és negatív jellemzők. 
5. kép: 5 éves kislány saját óvodájáról készült rajza 
Fogalmak 


megfigyelés, kísérlet, exploráció, pszichológiai tesztek, játékmegfigyelés, beszélgetés, a 
gyerekek tevékenységeinek elemzése: mesealkotás, mesebefejezés, meserajz, óvodarajz, 


szabad rajz. 
Ajánlott irodalom 
Keményné Pálffy K. (1989): Bevezetés a pszichológiába. Nemzeti Tankönyvkiadó, Budapest. 


IA pszichológia módszerei. pp. 10—13.] 

N. Kollár K., Szabó É. (2017): Pedagógusok pszichológiai kézikönyve, I. kötet. Osiris Kiadó, 
Budapest. [A pszichológiai vizsgálatok módszerei. pp. 31—36.] 

Tihanyiné Vályi Zs. (2008, 2013): Amiről a gyermekrajzok beszélnek. JATEPress Kiadó, 
Szeged. 


5. Az óvodáskorú gyerekek személyiségének megismerése 


Ebben a fejezetben az óvodáskorú gyerekek személyiségének megismerési területeit 
részletezzük, melyek között megtaláljuk a kisgyerek fizikai megjelenését, egészségi állapotát, 
mozgásfejlettségét, tájékozottságát, beszédfejlődését, viselkedését, érzelmi és szociális életét. 
Ezt követően összefoglaljuk az óvodapedagógiai jellemzés tartalmát. Végül pedig az 
iskolaérettségi kritériumok felsorolására kerül sor a legfontosabb fejlődéslélektani ismeretek 
felidézésével. Mindezek az információk azt a célt szolgálják, hogy a hallgató tájékozott legyen 
a gyerekek személyiségének összetevőiről, illetve a gyerekek óvodáskor végére kialakult 


képességeiről és viselkedéséről. 


5.1. Személyiség megismerési területek óvodáskorban 


Az óvodapedagógusok a kisgyerekek személyiségének következő területeit ismerhetik meg: 
Testi fejlettség 

Mozgásfejlettség 

A gyerekek ismeretei: érdeklődés, élmények, kedvelt tevékenységek, tájékozottság 
Beszédfejlődés 

Viselkedések, szokások 

A gyerekek érzelmi élete 


Szociális viselkedés 


szelte LR a GREG SE zoll sal s assa 


A gyerekek egyénisége és személyiségvonásat. 


A felsorolt személyiségterületeknek a jellemzése, az adatok lejegyzése jól segítheti az 
óvodapedagógusok munkáját. A gyerekek fejlődéséről készült leírások követhetően 
tartalmazzák 3-4 éven át a legfontosabb információkat. Ezt egészíthetik ki a gyerekek saját 


munkái, rajzai. 

5.2. Az óvodapedagógiai jellemzés 


Előfordulhat, hogy az óvodapedagógustól jellemzést kérnek az egyik kisgyerekkel 
kapcsolatosan, például a helyi pedagógiai szakszolgálati intézményrendszer munkatársa. Ekkor 
készül el az óvodapedagógiai jellemzés, amely a szakemberek munkáját tudja segíteni. 

Az 1-2 oldalas óvodapedagógiai jellemzés összeállításakor a következőkre érdemes 
figyelni. Mindig fel kell tüntetni: kiről készül a jellemzés, ki kérte és ki készítette el! Érdemes 
problémacentrikus jellemzést készíteni, amely a kérésnek megfelelően tartalmazza a 
legfontosabb eseményeket, adatokat, amihez az előbbi részben olvasható személyiség 


megismerési területek adatai kellő támpontot adhatnak. 


5.3. Az iskolaérettség ismérvei 


Fejlődéspszichológiából jól ismertek azok a fejlődési változások, amelyek a 6-7 éves korú 
gyerekekre jellemzőek, és lehetővé teszik az eredményes iskolakezdést. Az iskolaérettség 
elérése elsősorban nem életkorhoz kötött, hanem a fejlettségi szint eléréséhez (rugalmas 
beiskolázás). A gyerekek többsége erre az időszakra megszerzi azokat a képességeket, melyek 
biztosítják számukra a sikeres iskolai szereplést. A következő fejlettségi területeket sorolhatjuk 
fel: 

e Testi fejlettség 

e — Idegrendszeri fejlettség 

e — Pszichikus funkciók fejlettsége 

e — Motoros fejlettség 

e Kommunikációs készség 

e Szociális fejlettség 

e  Feladattudat, kitartás, helyzetmegértés 

e — Viselkedési stabiliás 


e Érzelmi intelligencia. 


Az Óvodai nevelés országos alapprogramja (2012) mindezt a következőképpen foglalja össze, 
amely összegzés szintén támaszkodik a leglényegesebb fejlődéspszichológiai ismeretekre. A 


testileg egészséges gyerek hatéves korára eljut az első alakváltáshoz, megváltoznak a 

testarányai és megkezdődik a fogváltás. Teste arányosan fejlett, nagymozgása koordinált és 
harmonikus finommozgásra képes. Mozgását, viselkedését, testi szükségleteit irányítani tudja. 

A pszichikus funkciók megfelelő fejlettsége biztosítja a tanulási képességek kialakulását. 
Érzékelése, észlelése tovább differenciálódik. Fejlett téri percepcióval, vizuális és akusztikus 
differenciációval és kialakult testsémával rendelkezik. Az önkéntelen emlékezeti működés 
mellett megjelenik a szándékos bevésés és felidézés képessége. A szándékos figyelem 
terjedelme növekszik. A cselekvő-szemléletes és képi gondolkodás mellett az elemi fogalmi 
gondolkodás is kialakulóban van. 

Az iskolaérett gyermek érthetően, folyamatosan beszél, végig tudja hallgatni és megérti 
mások beszédét. Tájékozott környezetében és saját magáról: tudja a nevét, lakcímét, szülei 
foglalkozását, felismeri a napszakokat; alkalmazza a gyalogos közlekedés szabályait, ismeri 
szűkebb lakóhelyét; ismeri a fontosabb növényeket és állatokat; felismeri az öltözködés és az 
időjárás összefüggéseit. Tudja a viselkedés alapvető szabályait. Elemi mennyiségi ismeretei 
vannak. 

Szociális érettségüknek köszönhetően képessé válnak az iskolai közösségben való 
együttműködésre, a tanító és a gyerekek elfogadására. Egyre több szabályhoz tudnak 
alkalmazkodni, késleltetni tudják szükségleteik kielégítését. Feladattudatuk kialakulóban van, 
a feladat megértésében, a feladatok elvégzésében, a kitartásban egyre eredményesebbek. 

Az érzelmi nevelés fontos részét képezi az óvodai nevelésnek, amelynek következménye 
szintén érezteti hatását az iskolában. A gyenge tanulóknál gyakran az érzelmi intelligencia 
képességei is hiányoznak. Egy kutatás szerint hét fontos összetevője van a tanulási 
sikerességnek, amelyek mind összefüggésbe hozhatók az érzelmi intelligenciával (Jávorszky, 
2009). Ezek az alábbiak: 

. . önbizalom, 

," " kíváncsiság, 

e — céltudatosság, 

e . önkontroll, 

e . a társas kapcsolódás képessége, 
" . kommunikációs érzék, 


e. és együttműködés másokkal. 

Fogalmak 


személyiség megismerési területek, óvodapedagógiai jellemzés, az iskolaérettség ismérvei 


Ajánlott irodalom 
Jávorszky E. (2009): Fejlődéspszichológia. NYME Kiadó, Sopron. [8. fejezet: Az óvoda-iskola 


átmenet problémái és az iskolaérettség. pp. 180-189.] 


6. A személyiségfejlődés és személyiségfejlesztés pszichológiai 
törvényszerűségei 


A gyerekek személyiségének alakulására az óvoda feltételrendszere spontán módon fejti ki 
hatását a rendszeresen visszatérő napirend alatt átélt események során. Ugyanakkor a 
szervezett foglalkozásokon vagy egy konfliktushelyzet megoldásában tudatosan irányított 
hatások is érvényesülhetnek, ha például a pedagógus átgondolja, és azt követően választja ki a 
beavatkozást.  Céltudatos, tervszerű fejlesztésről azonban, ahogy már korábban is 
megfogalmaztuk, általánosságban itt nem beszélhetünk. A személyiségformáló hatások a közös 
helyzetekben és a tevékenységvégzésekben természetes módon, életszerűen valósulnak meg, 
ahogyan az például a családtagok közötti együttélésben látható. Tehát a kívülről érkező hatások 
hangsúlyozása helyett inkább a belsőleg determinált, a fejlődéssel jelentkező pszichés funkciók 
szerepét érdemes kiemelni. Ezért a most következő fejezetben is elsősorban a biológiai erőket, 
az érést, a személyiség belső működését szem előtt tartva értelmezzik azokat a pszichológiai 


jelenségeket, amelyek a pedagógiai beavatkozások szempontjából lényegesek lehetnek. 


6.1. A személyiség fejlődését befolyásoló tényezők 


Kiindulópontunk a személyiség fogalma, ami alatt öröklött és tanult, strukturális (szerkezeti) és 
funkcionális (működési) összetevőket értünk. Alakulásában a perszonalizáció és a szocializáció 
folyamata elválaszthatatlanul összefonódik. A személyiség fejlődése olyan minőségi változást 
jelent, amely során korábban létezett struktúrák differenciálódása megy végbe. Az érés és a 


tanulás folyamatos kölcsönhatása egyre magasabb szerveződési szinten irreverzibilis 

(visszafordíthatatlan) állapotot idéz elő, ami tehát magát a fejlődést jelenti (Mönks — Knoers, 
1998). A személyiségalakulás genetikai meghatározottsága és a környezet befolyásoló 
szerepe mellett jól érzékelhető egy harmadik tényező is: az individuális, egyéni alkalmazkodás 
módja. Gyakran látjuk például azt, hogy a testvérek, bár nagyon hasonló génállománnyal 
születnek, és ugyanabban a családi környezetben nőnek fel, mégis eltérő személyiségjegyeket 
alakítanak ki. Érdeklődési, tulajdonságbeli különbségeikért saját választásuk, viselkedésük is 
felelős, amivel részben maguk idézik elő a környezetük reagálását, viszonyulását. Ugyanaz a 
környezet ezáltal eltérő hatást válthat ki. Míg az életkorral megszerezhető differenciált 
környezetalakító eszközök szintén befolyásolják a személyes életutat. Tehát azt mondhatjuk, 
hogy az egyének aktív közreműködésükkel vesznek részt saját fejlődésük alakításában 
(Solymosi, 2017). 

Az érés lényegében genetikailag programozott folyamat, amely a környezeti 
feltételektől függetlenül fejti ki hatását. Így például a csecsemők mozgásfejlődésében hasonló 
állomások figyelhetők meg szerte a világon. De a pszichikus, kognitív funkciók és a szociális 
képességek változása szintén meghatározott érési menetrendet követ. 

Az első két évben valamennyi kisgyermek azonos fejlődési utat jár be (kanalizáció), majd 
kétéves kor után a genetikai és környezeti hatásoknak köszönhetően az egyéni eltérések 
kifejezettebbé válnak. Ezt érzékelteti a fejlődéslélektanból már jól ismert McCall szeneslapát 
modellje (McCall, 1979). Az egyes funkciók megfelelő érettsége szükséges ahhoz, hogy az új 
ismeretek, készségek kialakuljanak. Az érést a külső környezet is serkentheti. Vigotszkij (1967) 
a legközelebbi fejlődési zóna kifejezéssel írta le azt az aktuális fejlettségi állapotot megelőző 
időszakot, amikor a gyermek képességeihez igazodó, támogató, biztonságot adó légkörben a 
felnőttől, apedagógustól segítséget kaphat ahhoz, hogy a saját ügyessége, erőfeszítése által a 
következő fejlettségi szintet elérje. A járás tanulásakor például a szülő elérhető közelsége is 
fizikai kapaszkodót jelenthet. Jó példa az is, amikor a kisgyerekek ismeretszerzését, 
problémaérzékenységét az óvodapedagógus adekvát kérdésékkel, megfelelő feladatokkal 
igyekszik fokozni. 

Az életkori szakaszok sajátosságai más-más követelményeket támasztanak a 
környezet számára. A pedagógiai munka sikere azon múlik, hogy ezeket az érésifejlődési 
támpontokat hasznosítjuk-e. Az egyéni fejlődési különbségek ellenére gyakran használjuk az 


alábbi szakaszolást: újszülöttkor, csecsemőkor, kisgyermekkor, óvodáskor, iskoláskor, 

serdülőkor, illetve felnőttkor és öregkor. Bár a regisztrálható fontosabb testi, pszichés- 
intellektuális változások, a korábban létező és az újonnan kialakuló elemek közötti minőségi 
ugrások elfogadhatóvá teszik a periódusok használatát, sok kutató mégis megkérdőjelezi ennek 
jogosságát. Szerintük a fejlődés inkább folyamatos változások sorozataként értelmezhető, és az 
egyes intervallumok között nem húzható éles határ. Bruner az értelmi képességek fejlődését 
egymást átszövő szintek egységeként értelmezte. Ezzel szemben Piaget látványosan 
elkülönítette a kognitív működések szerveződésének különböző szakaszait. Sigmund Freud jól 
ismert pszichoszexuális fejlődéselmélete szintén a szexuális erő érésének elkülöníthető fázisait 
mutatja be. Elgondolása alapján az egészséges felnőtté válás a korai kritikus szakaszokon való 
sikeres áthaladástól függ. Szerinte az első öt-hat év élményei döntő módon szerepet játszanak a 
személyiségműködés alapvető szabályozásának a kialakulásában. Az egyes szakaszok 
elnevezését testtájakhoz kapcsolta, amelyek az egyes periódusokban a szexuális késztetés, a 
teremtő erő (libido) kiélésének a területeit adják. 

Erik Erikson pszichoszociális fejlődéselmélete nemcsak biológiai késztetésekről beszél, 
hanem a társas-társadalmi tényezők szerepét is fontosnak véli, továbbá egész életen át tartó 
fejlődési programot határoz meg. Az elmélet szerint az emberi identitás alakulása 8 életciklusra 
bontható, és az egyes koroknak más-más célja határozható meg. Az egyénnek a testi-biológiai 
változásokkal párhuzamosan a környezet felől érkező elvárásoknak megfelelve kell 
eredményesen megoldania az adott időszak fejlődési konfliktushelyzetét. Eredményes 
kimenetelnél teljes energiáit a következő életszakaszban jelentkező konfliktussal való 
megküzdésre fordíthatja. Az első életévben az anya érzékeny, gondoskodó magatartása a 
csecsemőben az alapvető bizalom átélését idézi elő. Kedvezőtlen esetben a bizalomhiány súlyos 
következményekhez vezethet. A kisgyermekkor legfontosabb feladata az autonómia 
érzésének, az önérvényesítési törekvésnek a megszerzése. A túlzott szülői kontroll gátolja ezt, 
és a szégyen, a kétely érzését eredményezi. Az óvodáskor célja a kezdeményezőképesség 
megszerzése, amely folyamatban a túlzott szigor, illetve a teljesíthetetlen követelmények zavart 
okozhatnak. Ha a kisgyermek folyamatosan nem érvényesítheti akaratát, akkor erős bűntudatot 
él át. Az iskoláskor Erikson kifejezésével élve az iparkodás ideje, amikor megjelenik a 
teljesítményigény, a teljesíteni akarás. A tanárok és a szülők facilitáló (támogató, serkentő) 
visszajelzései megakadályozhatják, hogy a tanulók kiábránduljanak az iskolából, és hogy a 
teljesítményvággyal szemben eluralja a csökkentértékűségi érzés őket. A serdülőkor 


legfontosabb feladata az identitás kialakítása, a személyes azonosságtudatnak a megtalálása, 

amely az identitáskrízis átélésével valósul meg. Az identitás elérése az önként vállalt 
világnézetben, a pályaválasztásban, a szociális szerepvállalásban egyaránt megnyilvánul. A ki 
nem küzdött énazonosság identitásdiffúziót eredményez, ami arra utal, hogy a személy nem 
rendelkezik stabil énképpel, nincsenek elköteleződései, eltéved a külső elvárások sokaságában. 
Fiatal felnőttkorban a kialakult identitásra építve megtapasztalhatjuk társkapcsolatainkban az 
intimitást, míg érett felnőttkorban a családalapítás, a munkavégzés, az alkotás, az 
önmegvalósítás kap helyet. Ha nem használjuk ki ennek az életperiódusnak a lehetőségét, akkor 
szélsőséges esetben izolálódhatunk, és az alkotással, a haladással szemben a stagnálás lesz 
jellemző ránk. Az időskorú embereknek egyre inkább az elmúlással kell szembenézniük. A 
halál előtti kétségbeesés helyett az énintegritásban jelölhető meg ennek az időszaknak a 
központi feladata, amikor az életutat és a létrehozott eredményeket elfogadja, értékesnek 
gondolja az egyén. Erikson fejlődéselméletében tehát az egyes életciklusokban olyan érzések 
megtapasztalására nyílik lehetőség, mint a hit, az akaraterő, a célirányosság, a kompetencia, a 
hűség, a szeretet, a gondoskodás és a bölcsesség (2. táblázat). 

A felsorolt teóriák közül Erikson elmélete szemlélteti legjobban azt a megközelítési irányt, 
hogy a növekvő gyerekek fejlődését csak komplex módon érthetjük meg, ha a testi, értelmi, 
lelki és társas változásokat együttesen figyelembe vesszük. A gyerekek adott helyzetekben 
megnyilvánuló viselkedésformáinak a hátterében mindig különböző tényezők kölcsönös 
függése, összefonódó egymásra hatása fedezhető fel. A nevelési-oktatási intézményekben 
megnyilvánuló jelenségeket, teljesítnényeket nem magyarázhatjuk pusztán egyetlen okkal. A 
biológiai tényezők (pl. értelmi fejlettség, fáradékonyság), a pszichikus tényezők (pl. énkép, 
érzelmi állapot), a szociális tényezők (pl. pedagógus-gyerek kapcsolat, csoporthelyzet), 
valamint a társadalmi-kulturális jellemzők (a gyerekkorról és a felnőtt-gyerek kapcsolatról 
kialakult elképzelések, a tudás értéke a társadalomban stb.) egyaránt befolyásolják azt 


(Solymosi, 2004). 























r Az egyes életciklus! Freud szerinti Piaget szerinti Erikson szerinti 
Eletkorok § ő 7 r 
megnevezése szakaszolás szakaszolás szakaszolás 
0-1 év Csecsemőkor Orális szakasz HZEDZG AIÓLOKÉS SZARTESTGBT vagy 
szakasz bizalmatlanság 
1-2 év Autonómia vagy 
MS — Kisgyermekkor Anális szakasz 3 2 KENGERÉMÉE 
2-3 év s Műveletek előtti] szégyen és kétség 
: : 7 Fallikus szakasz szakasz Kezdeményezés 
3-6 év Ovodáskor ZS 
vagy bűntudat 

e 1 Konkrét műveletek Í! Teljesítmény vagy 
6-12 év Kisiskoláskor Latencia szakasza szakasza kisebbrendűség 
12-19 év Serdülőkor JGDETÁS YES 
szerepdiffúzió 
19-35év  ] Fiatal felnőttkor HAGNETÉ HOIGY zi, 
égyas Formális műveletek izoláció 
EE 7; Genitális szakasz —— - 
; Középső felnőttkor szakasza Alkotóképesség 
35-60 év tek. 
vagy stagnálás 
60 év felett Késő felnőttkor ke. Esés vagy 
étségbeesés 








2. táblázat: A jól ismert fejlődési elméletek 


A fejlődés egymás után következő szocializációs színtereken valósulhat meg. A korai 
szocializáció pedig életünk legmeghatározóbb éveit öleli fel. A család olyan elsődleges 
szocializációs színtér, ahol a szülők fontos közvetítő funkciót töltenek be. Általuk közvetítődik 
a nyelv, a világnézet, a szociális élet normarendszere, és alapvető beállítódások, érzelmi 
viszonyulások kerülnek átadásra. Ezek a korai tapasztalatok interiorizálódnak (belsővé válnak) 
és az alakuló identitás alapjául szolgálnak. A családi szocializáció legfőbb tanulási 
mechanizmusa az azonosulás, amely a gyermek és a szignifikáns személyek, családtagok 
között létrejött érzelmi kötődésen nyugszik. A másodlagos szocializációban egyre inkább az 
egyén által választott személyek, társak, csoportok szolgálják az ismeretek bővülését. Ide 
tartozó intézmények a bölcsőde, az óvoda és az iskola. Már az óvodában a gyerekek fontos 
tapasztalatokat szereznek a közösségi életről, összevethetik saját tulajdonságaikat, 
képességeiket a csoporttagok tulajdonságaival, a társas visszajelzések pedig formálják 


önmagukról alkotott vélekedéseiket, énképüket. 


6.2. A személyiségfejlesztés pszichológiai törvényszerűségei 


Pedagógiai oldalról a fejlődést úgy értelmezhetjük, mint ami a szervezet funkcióinak éréséhez 
kapcsolódó, azt támogató fejlesztésnek a következménye. A modern pedagógiai megközelítés 
az iskolák kompetenciafejlesztési szerepéről beszél, és meghatározza azokat a kompetenciákat, 
kulcskompetenciákat, amelyek kiművelésére a majdani társadalmi élet eredményességéhez, a 
sikeres munkavégzéshez mindenképpen szükség van (Nagy, 2000). Például a kisgyerekekkel 


foglalkozó szakembereknek az óvodapedagógiai szakmai kompetencia kialakítására és 

fejlesztésére. Ugyanakkor az óvodás kisgyerekeknél szintén beszélhetünk különféle 
kompetenciákról: például akommunikációs kompetenciáról vagy a szociális kompetenciáról. 
Ebben az alfejezetben azokat az általános elveket tekintjük át, amelyek a 
személyiségfejlesztés egészére érvényesnek mondhatók és meghatározó szerepet játszanak a 
pszichikus fejlődés és fejlesztés folyamatában. Ezen törvényszerűségek tudatosítása hozzájárul 
a kisgyermeknevelők sikeresebb pedagógiai munkájához. A nyolc törvényszerűség pedig a 
következő: 1. szerkezet és funkció egységének törvénye, 2. a belső alapok és külső hatások 
egységének törvénye, 3. a koegzisztencia törvénye, 4. a transzferhatás elve, 5. a gyermeki 
aktivitás elve, 6. a rész és egész viszonyának törvénye, 7. a direkt és indirekt hatásrendszer elve, 


8. valamint a teljesség törvénye (P. Balogh — S. Gergencsik, 1994). 


6.2.1. A szerkezet és funkció egységének törvénye 


Más néven a dinamika és struktúra elve. A személyiség funkcióit, kognitív működését minden 
esetben a pszichikus struktúrák, szerkezetek határozzák meg. A funkciók, képességek fejlődése 
a működtetésük révén képzelhető el. Például a motoros funkciók vagy pszichikus funkciók 
(pl. figyelem, emlékezet) fejlődéséhez gyakorlásra, alkalmazásra van szükség. Ugyanígy az írás 
elsajátításához is elengedhetetlenül szükséges a finommotoros és a szem-kéz koordinációs 
képesség megfelelő szintű működése. Ezt segítik elő a manuális tevékenységek és a vizuális 
foglalkozások is az óvodában. A gyakorlás azonban visszahat a képességekre, a szerkezetre, és 
fejleszti azt. Az egyes képességek így egyre jobb teljesítményre képesek. Ha a gyerekeknek 
nincs lehetőségük az életkoruknak megfelelő tevékenységek elvégzésére, akkor nem 
érvényesülhet ez a hatás. 

Az óvodáskori gondolkodás egyik fontos sajátossága a produktív képzeleti működés, a 
belső képkonstruálás képessége, amelyet például a kisgyerekek a vissza-visszatérő 
mesehallgatáskor vagy a rajzoláskor élhetnek át. Ezzel szemben a külső képek áradata, a filmek, 
a gyakori tévénézés, a rengeteg számítógéphasználat megzavarhatja ezt a folyamatot, de 
értelemszerűen az sem segíti a képzeleti aktivitást, ha nem találkoznak mesékkel a gyerekek. A 
releváns tevékenységekhez kapcsolódó tapasztalat, tudás azonban a későbbiekben a kreatív 


gondolkodásban, az alkotásban, a művészeti teljesítményben hasznosulhat. 

A fejlődés pedagógiai szempontból lényeges külső mozgatóereje tehát a gyakorlás, az 
alkalmazás lehetőségének biztosítása. Ugyanakkor csak az optimális mértékű gyakorlás lehet 
fejlesztő hatású, ami pedig egyénenként változó szinten jelentkezik. A túl könnyű vagy túl 
nehéz feladatokkal nem érhető mindez el. A követelmények meghatározásakor erre tekintettel 
kell lenni. Az egyéni különbségekre figyelve differenciáltan kell a tevékenységeket, a 
feladatokat kijelölni. 


6.2.2. A belső alapok és külső hatások egységének törvénye 


Az előző jelenség kulcsfogalma az alkalmazás, a gyakorlás volt. A belső alapok és külső 
hatások egységének törvényében ez a kulcsfogalom az érés, az érettség. 

A törvényszerűség kimondja: a fejlesztés alapfeltétele, hogy a kívülről érkező 
hatásoknak találkozniuk kell a belső feltételekkel. Ha a növendék még nincs azon az érettségi 
szinten, ami a továbblépéshez szükséges egy bizonyos képességterületen, akkor a külső 
szándékok nem érik el a céljukat. Ezért a feladatok, követelmények kijelölésénél mindig 
tekintettel kell lenni arra, hogy mit ismer már a gyermek, éppen hol tart a tudása. Látható az is, 
hogy azonos életkori csoportokon belül különböző egyéni fejlettségi szinteken realizálódhatnak 
a nevelői beavatkozások. A pedagógusnak így igazodnia kell az egyéni eltérésekhez. Ez pedig 
elvezet a differenciáláshoz, az eltérő bánásmód elvének az érvényesüléséhez. 

Az előző fejezetben láttuk Vigotszkij legközelebbi fejlődési zóna fogalmánál, hogy a 
funkciók fejlődését az a támogató pedagógiai feltételrendszer tudja biztosítani, amelyik 
kihasználja az adott funkció működése szempontjából fontos időszak lehetőségét. A fejlődésben 
olyan szenzitív időszakokról beszélhetünk, amikor a belső éréshez kapcsolódóan felbukkannak 
az újabb pszichikus funkciók. Megnyilvánulásuk, megfelelő működésük mindig egy adott 
kritikus intervallumhoz kötődik. Ha abban a periódusban nincsenek meg a szükséges környezeti 
feltételek, akkor nem fejlődnek ki, illetve nem lehet olyan hatékony a működésük. Ilyen 
szenzitív időszakban jön létre például az elsődleges kötődés vagy a nyelvelsajátítás. Ha az első 
két életévben a szülő nem nyújt biztonságot, nem szereti jól csecsemőjét, akkor a kötődési 
viselkedésben változások történnek. Ugyanígy a nyelvtanuláshoz is elengedhetetlen a korai 
környezet visszajelzése. Tehát a későbbiekben már nem érvényesülhet úgy a szenzitív 
időszakban még rendelkezésre álló érettségi alapnak a lehetősége. 

A belső alapok és külső hatások kapcsolatára további jó példa az óvoda-iskola átmenet 


problematikája, amit az iskolaérettség fogalmával tudunk megvilágítani. Ebben az esetben is 

azt látjuk, hogy a gyerekek a személyiségfunkciók érettségének köszönhetően jutnak el arra az 
állapotra, amikor már az iskolai elvárásoknak eleget tudnak tenni, és az iskolai tanulás 
eredményes lehet. Tehát itt is elsősorban az elért fejlettségi szint léptetheti életbe a külső 


hatásokat. 


6.2.3. A koegzisztencia törvénye 


Maga a szó együttállást, együttlétezést jelent, ami arra utal, hogy a személyiségfejlődés egy 
adott időszakában egymás mellett létező, eltérő színvonalú megnyilvánulások, 
képességműködések fordulnak elő. Van olyan óvodás például, aki a mozgásban nagyon ügyes, 
de akommunikációs helyzetekben bátortalanabb. Másrészt pedig az azonos életkori csoporton 
belül is megfigyelhető, hogy a gyerekek az egyes tevékenységekben különböző fejlettségi 
szinten teljesítenek. A lányok például gyakran szebben rajzolnak, mint a fiúk, akik viszont az 
udvari játékokban, a nagymozgásokban lehetnek sikeresebbek. Ezt a jelenséget nevezzük a 
koegzisztencia jelenségének. 

A koegzisztencia törvénye felhívja a figyelmet arra, hogy a pedagógusnak el kell fogadnia 
a gyerekek személyiségén belül jelentkező különbségeket. Ugyanakkor akceptálnia kell azt is, 
hogy jóllehet életkorilag azonos csoportban vannak együtt a gyerekek, mégis a képességeik, a 


teljesítményeik eltérhetnek egymástól. 


6.2.4. A rész és egész viszonyának törvénye 


A koegzisztencia elve a személyiség komplexitásáról szólt, míg a rész és egész viszonyának 
törvénye annak pedagógiai konkretizálását fogalmazza meg. Ennek értelmében a 
pedagógusoknak tiszteletben kell tartani a gyerekek különböző érdeklődési területét. A nevelői 
visszajelzéseknek támogatniuk kell azokat a helyzeteket, amelyekben szívesen részt vesznek a 
gyerekek. A kedvelt tevékenységekben átélt élmények és elért sikerek pozitívan hatnak a 


teljes személyiség alakulására. 

6.2.5. Transzferhatás törvénye 


A transzfer tanulási törvény lényege, hogy a korábbi tapasztalatok és az új helyzethez történő 
alkalmazkodás között kapcsolat van. Minden korábbi tanulás befolyásolja a következő tanulási 
lehetőséget. 

Maga a transzfer szó átvitelt jelent. A megszerzett ismeretek átvihetők, alkalmazhatók 
az új feladatmegoldásokban. A transzferhatás két formában érvényesülhet: segítheti vagy 
gátolhatja az új tudás kialakulását. Pozitív transzferről akkor beszélünk, ha a régi ismeretek 
növelik a jövőbeni teljesítményt. A második, harmadik hangszeren történő tanulást például már 
sokkal könnyebbnek érezzük. Az idegen nyelvek tanulásában szintén láthatjuk ezt a 
kapcsolatot, és jól érzékelhetjük, hogy az első idegen nyelv elsajátítása pozitívan hat a második 
idegen nyelv megtanulására. Ugyanakkor az új nyelv tanulását nehezítheti is az előző nyelv 
ismeretrendszere, amikor például mindig a korábbi szavak jutnak eszünkbe. Ezt nevezzük 
negatív transzferhatásnak. 

A transzferhatásra számtalan példát látunk az óvodában is, így például a komplex óvodai 
foglalkozások Jól segítik a gyerekek önálló ismeretszerzését, amely spontán tanulási élmények, 


tapasztalatok megalapozzák a későbbi irányított tanulás sikerét. 


6.2.6. Az aktivitás törvénye 


A gyerekek belülről fakadó tudásvágyának, kezdeményezőkészségének (intrinzik motiváció) 
szerepét hangsúlyozza az aktivitás törvénye. A törvényszerűség arra utal, hogy a pedagógiai 
folyamat tervezésekor erre tekintettel kell lenni. Vagyis úgy kell megválasztani a feladatokat, 
úgy kell kialakítani az óvodai környezetet, hogy ott minden kisgyerek találjon magának olyan 
tevékenységet, amely a saját érdeklődéséhez közel áll. A kisgyerekek pedig jellemzően a 
szabadon választott játékhelyzetekben élhetik mindezt át, amely során a kíváncsiság, a 


tudásvágy a kompetenciakésztetéssel együtt érvényesülhet. 

6.2.7. A direkt és indirekt nevelői hatások egységének törvénye 


Ez a törvényszerűség a személyiségfejlesztésben az indirekt, vagyis a közvetett hatások 
jelentőségét tartja szem előtt. Azt hangsúlyozza, hogy nem mindig a direkt, közvetlen 
beavatkozásokkal érjük el a kívánt célt, hanem van, amikor közvetett úton lehetünk 
eredményesek. A pozitív viselkedést például a helyesen cselekedő kisgyerekek kiemelésével, 
megdicsérésével közvetíthetjük az egész csoport számára, ami közvetett módon befolyásolja a 


rosszalkodó gyerekek magatartását is. 


6.2.8. A teljesség törvénye 


Az indirektebb személyiségalakító hatások összességéről szól tulajdonképpen a teljesség 
törvénye 1s. Ez a törvényszerűség az óvodára vonatkozóan a következőket foglalja magában. 
Az óvodai életben, a tevékenységekben a gyermekek és a pedagógusok is a teljes 
személyiségükkel vesznek részt és kölcsönösen formálják egymást. A kisgyerekek 
nevelőjükkel kialakult kapcsolata, a gyerekcsoporthoz fűződő viszonya, és a társak között 
elfoglalt helye ugyanúgy személyiségformáló jelentőséggel bír, mint az óvoda egész légköre. 
Tehát mind az óvodapedagógussal létrejött kapcsolat, mind pedig a közösség hangulata, érzelmi 
atmoszférája, színvonala befolyásolja a gyerekek személyiségének alakulását. A jó közösség 


ugyanúgy pozitív hatású lehet, mint a jó pedagógus. 


Fogalmak 

fejlődési összetevők: öröklés, környezet, individuális alkalmazkodás; érés; legközelebbi 
fejlődési — zóna; pszichoszociális fejlődéselmélet;  — szocializációs színterek; a 
személyiségfejlesztés pszichológiai törvényszerűségei: a szerkezet és funkció egységének 
törvénye, a belső alapok és külső hatások egységének törvénye, a koegzisztencia törvénye, a 
rész és egész viszonyának törvénye, a transzfer törvénye, a gyermeki aktivitás törvénye, a direkt 


és indirekt nevelői hatások egységének törvénye, a teljesség törvénye 


Ajánlott irodalom 


Kósáné Ormai V. (2001): A mi óvodánk. Okker Kiadó, Budapest. [A fejlesztés. pp. 15—17.)] 

N. Kollár K., Szabó É. (2017): Pedagógusok pszichológiai kézikönyve. I. kötet. Osiris Kiadó, 
Budapest. [2. fejezet: Fejlődés, szocializáció és környezet. pp. 40—71.] 

Séra L. (1998): Általános pszichológia. Comenius Bt., Pécs. IA gyakorlási transzfer. pp. 
100—103.1] 


7. Az óvodapedagógus személyisége 


A gyerekek személyiségének formálásában, valamint a teljes óvodai csoportra kifejtett hatás 
alapján a pedagógus habitusának, magatartásának döntő jelentősége van. A pedagógusok 
viselkedésére vonatkozó kutatások lényegében két megközelítésmódot követnek: egyfelől 
vizsgálják azokat a tulajdonságokat, személyiségvonásokat, viselkedésformákat, melyek 
hatékonyak lehetnek a nevelési folyamatban, másfelől: komplexebb nevelési stílusokat, 
pedagógiai attitűdöket és szemléletmódokat határoznak meg. Minden esetben a pedagógus 
személyiségének jellemzése mellett lényeges kérdés az is, hogy mindez miként befolyásolja a 
növendékek életét, a gyerekek személyiségének alakulását. A most következő részben az 


óvodapedagógus személyiségére vonatkozó ismereteket tekintjük át. 


7.I. Az óvodapedagógus kedvező személyiségjellemzői 


Három viselkedésformát tart fontosnak Carl Rogers (1983): a kongruens magatartást, a 
feltétel nélküli elfogadást és az empátiát. A kongruencia szó összhangot, megfelelést jelent. 
A kongruens viselkedés magában foglalja a pedagógus belső világának: érzéseinek, 
gondolatainak és látható magatartásának az összhangját. A kongruens viselkedés olyan őszinte, 
hiteles megnyilvánulás, amely pozitívan befolyásolja a gyerekekkel való foglalkozást, a 
gyerekek helyzetének megértését. A nevelő a gyerekek problémáira összpontosítva segíti őket 
abban, hogy saját maguk igyekezzenek a konfliktusokat, problémákat megoldani. Nyugodt, 
elfogadó jelenlétével pedig serkentőleg, ösztönzőleg hat rájuk. Az érzelmek közvetítésének 
képessége, a gyerekek érzelmeire történő reagálások, a szándékok megértése és az érzelmi 
válaszkészség kedvező irányba befolyásolhatja a pedagógus-gyerek kapcsolat alakulását, a 


gyerekek személyiségének formálódását. A kongruens kommunikáció szintén itt értelmezhető 

jelenség, ami a verbális és a nonverbális kommunikációs csatornákon küldött jelzések 
összhangját jelenti. Ha ez nem valósul meg, akkor inkongruens kommunikációról beszélünk, 
ami zavart kelthet a másik emberben. Az elmélet értelmében a hitelesség mellett még a feltétel 
nélküli elfogadás, a gyerekek személyiségének az akceptálása, tisztelete, valamint az empátia, 
a gyerekekkel való együttérzés biztosíthatja a nevelő optimális hozzáállását. 

, Meg kell tanulnunk mindenekelőtt azt, hogy ráálljunk a gyermek érzelmi hullámhosszára, 
megéljük emocionális történéseit, elfogadjuk vágyait, tiszteljük fantáziáját, s mindezzel 
elősegítjük a szabad kommunikációt, a nyitott személyiség kibontakozását. Ennek feltétele 
pedig nem kevesebb, mint a gyermekbe vetett bizalom, az iránta érzett felelősség, amelyről 
nyílt és derűs légkörben, ésszerű szabályok között a gyermek felelőssége is kicsírázik." — írja 
egy helyen Mérei Ferenc. 

Hermann Alice (1982) ugyancsak olyan kedvező személyiségjegyeket nevez meg, mint az 
együttérzés, a bizalom, a gyermek iránti tisztelet és agyermekszeretet, aminek következtében 
a növendékben kialakulhat a világ elfogadásának és megszeretésének igénye. Saját maga ezt a 
következőképpen fogalmazta meg: , A gyerekeknek valóban ezt... kell kiéreznie vezetőjéből. 
Hogy nemcsak kötelességét teljesíti, hanem munkája betölti, izgatja, mulattatja— hogy nemcsak 
fegyelmezetten, nyugodtan, kedvesen él a gyerekek között, hanem valóban köztük van, szeret 
velük lenni, igazi közvetlen kapcsolatban van velük. Ahogy a gyerek a megismert kultúrértékek 
nyomán azt érezheti, hogy érdemes belenőni egy olyan világba, amely ezeket tudja adni...". 

Vekerdy Tamás (2001) szintén a gyerekközpontúságot és a gyerekszeretetet véli a 
legmeghatározóbbnak. Továbbá hangsúlyozza a meleg, biztonságot nyújtó érzelmi légkör 
kialakításának fontosságát. Ugyanakkor azt is megállapítja, hogy a kisgyermeknevelőnek 
képesnek kell lenni arra, hogy tudjon együtt játszani, együtt tevékenykedni a kicsikkel. 
Szeresse a meséket, az énekeket, a gyerekverseket, a mondókákat. Az óvodapedagógusnak tehát 
jól kell ismernie a fejlődési szükségletekhez igazodó tevékenységeket, a releváns óvodai 
foglalkozások lehetőségeit. 

A hazai pedagógiai lélektan megalapításában kiemelkedő szerepe volt Kelemen 
Lászlónak, aki a pedagógus kívánatos pszichológiai jellemzői között az alábbiakat sorolta fel: 

e " Társadalmi hivatástudat: az értékek továbbadásának igénye. 
. . Magabiztos világnézet. 


, " A tanítványokénál magasabb fejlettségi szint. 

" A tudás átadásának képessége, valamint az érzelmek és akarat kifejezésének 
képessége. 

. . Humánus, megértő és gyerekszerető attitűd (Kelemen, 1988). 
Egy újabb empirikus kutatás arra volt kíváncsi, hogy a gyerekek milyen tulajdonságokkal 
jellemzik óvónénijüket. A középsős és nagycsoportos óvodások döntően pozitív 
viselkedésformákat neveztek meg: mosolyog, kedves, okos, megértő (külső és belső 
tulajdonságok); sokat mesél, játszik velem (együttes tevékenységek); vigyáz rám, figyel rám, 
segít (biztonságnyújtás, proszocialitás). A kedvezőtlen jellemzők között pedig a következőket 
említették meg például: mérges, bánt, kiabál, leszid, szigorú; alváskor megbüntet; a kicsiket 


szereti (Antal — Zsubrits, 2014). 


7.2. Nevelési stílusok 


Egy iránymutató klasszikus kutatás három nevelői (vezetői) stílust különböztetett meg (Lewin 
— Lippitt — White, 1975). A tekintélyelvű (autokrata) nevelők általában hagyományos 
értékrend alapján nevelnek, korlátokat állítanak, és a büntetést részesítik előnyben. Nem 
hajlandók kompromisszumot kötni, ezzel szemben inkább éreztetik a hatalmukat és 
engedelmességre szoktatnak. Ennek a hatásnak a következménye, hogy a gyerekeknél nem 
jelennek meg az indokolt társas készségek, ritkán kezdeményeznek, önállótlanabbak. A 
demokratikus nevelő fő sajátossága a kölcsönösség elvének érvényesítése. Az ilyen pedagógus 
ritkábban alkalmaz büntetést, és nem tartja fontosnak a tekintélytiszteletet sem. Döntését 
rendszerint magyarázat kíséri, és igyekszik figyelembe venni a gyerekek nézőpontját és 
véleményét. A demokratikus nevelők önállóságra ösztönöznek, valamint reális 
követelményeket határoznak meg. Ez a nevelési stílus a gyerekeknél nagyobb fokú önállóságot 
és szociális hatékonyságot eredményez. A ráhagyó, mindent megengedő (laissez faire) nevelői 
stílus fő vonása a csoport magára hagyása. Az ilyen típusú pedagógusok nagy szabadságot 
adnak a gyerekeknek, bízva abban, hogy az önálló tapasztalataikon keresztül tanulnak majd. 
Ugyanakkor nem fegyelmeznek, és nem állítanak olyan szintű követelményeket sem, mint a 
tekintélyelvű nevelők. A fiatalok így éretlenebbek lesznek társaiknál és felelőtlenebbek a 


kapcsolataikban. 

7.3. Nevelői attitűdök 


Maccoby és Martin elmélete szerint a szülői, nevelői attitűd (beállítódás, viszonyulás) két fő 
dimenzió mentén rendszerezhető: a kontrollálás (korlátozás — engedékenység) és az érzelmi 
viszonyulás (elfogadás — elutasítás). Ezek alapján négyféle nevelői magatartásformáról 


beszélhetünk. 








Érzelmi viszonyulás: 
Elfogadás, Elutasítás, 
érzékenység, szülőközpontúság 
gyerekközpontúság 
Kontrollálás: 
Követelés Irányító nevelés Tekintélyelvű nevelés 
Engedékenység Megengedő nevelés Elhanyagoló nevelés 

















3. táblázat: A nevelői attitűdök a kontrollálás és az érzelmi viszonyulás rendszerében 


Az irányító nevelő legfontosabb tulajdonsága a szabályok betartatása és az érzelmi elfogadás. 
A felnőttek figyelembe veszik a gyerekek véleményét és érzését, ritkán büntetnek és inkább a 
szabályok szükségszerűségének megértetésével próbálnak nevelni. Általában magas mércét 
állítanak a gyerekek elé, és az egyéniségük kifejlesztésére ösztönzik őket. Az ilyen nevelés 
mellett a gyerekek barátságosabbak és együttműködőbbek lesznek. Nagy önállóság jellemzi 
őket, és új helyzetekben könnyen feltalálják magukat. Jó önkontrollal rendelkeznek, 
ugyanakkor érvényesíteni tudják elképzeléseiket és erős teljesítnénymotivációval bírnak. A 
tekintélyelvű magatartás leglényegesebb eleme a szabályközpontúság és az engedelmességre 
nevelés. Az ilyen nevelők fontosnak vélik a rendet, a munka és a hagyomány tiszteletét. Saját 
elvárásukat és a tekintélyt előbbre valónak tartják, mint a gyerekek igényét, és nem engedik 
meg az alkudozást. Jellemzően kevés támogatást és melegséget nyújtanak, de gyakran 
büntetnek. A fiatalok nem kezdeményeznek, nem kreatívak, visszahúzódóak, és nem motiváltak 
a teljesítményre. Általában nagyobb mértékű agresszivitás figyelhető meg náluk. Az 


elégedetlenség kifejezésének eredménye, hogy a gyerekek büntudatossá válnak és 

agressziójukat gyakran önmaguk ellen fordítják. A megengedő attitűd legfontosabb jegye a 
gyerekcentrikusság és a korlátozás hiánya. Ebben az esetben a nevelők nagy szabadságot adnak 
a gyerekeknek, nem fegyelmeznek, túlzottan engedékenyek. Ennek következtében a fiatalok 
éretlenebbek,  önállótlanabbak lesznek, nem alakul ki bennük megfelelő mértékű 
felelősségtudat, nem tudják indulataikat fékezni és gyakran erőszakosan viselkednek. Végül az 
elhanyagoló nevelőt a következők jellemzik: nem törődik a gyerekek problémájával, magára 
hagyja a növendékeket, közönyös, elutasító. Így a gyerekek impulzívabbak lesznek, nem 
tanulják meg kontrollálni agresszív késztetéseiket. Függőségi szükségleteik kielégítésére a 
későbbiekben gyakran kapcsolódnak antiszociális csoportokhoz. Nincsenek hosszú távú 
céljaik, a pillanatnak élnek (N. Kollár — Szabó, 2017). 

Az elméletek sugallta konzisztens nevelői beállítódás ellenére a legtöbb szülő és 
kisgyermeknevelő mégis összetett módon viselkedik. Valószínű, hogy nem sorolhatjuk be 
magunkat egyetlen tiszta kategóriába, hanem inkább valamelyik irányba mutat a 
magatartásunk. Az egyes helyzetek is más-más megnyilvánulást idézhetnek elő, és adódhat 
olyan szituáció is, ami teljesen új megoldásmódot kíván meg tőlünk. Továbbá a gyerekek 
személyiségének különbözősége szintén befolyásolhatja a pedagógus magatartását. A teljes 
csoporttal foglalkozás és az egyes kisgyerekkel történő pedagógiai beszélgetés, illetve a 
foglalkozások természete ugyancsak eltérő viszonyulást követelhet meg (például különbség 
lehet a mozgásnevelési foglalkozás irányítása és a manuális tevékenységek, vagy a nevelő által 
kezdeményezett játéksziítuációk vezetése között). Másrészt pedig az is igaz, hogy bár a 
tipológiák ismertetik a viselkedési lehetőségeket, ugyanakkor a választás, a döntés a mi 
kezünkben van, amely során érdemes mindig átgondolni a gyerekeknél várható 
következményeket. Az óvodai helyzetek többségében természetesen a kisgyerekek 
kezdeményezéseinek, ötleteinek, életkori szükségleteinek érvényesülni kell, ami pedig 


egyértelműen a demokratikus légkörben, az irányító nevelői attitűd mellett valósulhat meg. 


7.4. A fejlődési szemlélettel rendelkező pedagógus 


Kétféle nevelői viszonyulást különít el Carol Dweck (2015) modellje. Az értelmezés szerint 
létezik a rögzült szemléletű pedagógus és vele szemben a fejlődési szemléletű pedagógus. A 
rögzült szemléletű nevelő úgy véli, hogy az adott gyerek lényegében nem változik. Vagy 


rendelkezik azokkal az adottságokkal, képességekkel és tulajdonságokkal, melyek előrevetítik 

azt, hogy sikeres lesz, vagy nem birtokolja azokat. Az ilyen pedagógus tehát úgy gondolja, hogy 
vagy tehetséges valaki, vagy pedig nem. Általában nem a viselkedést minősíti, hanem a teljes 
személyiséget. A visszajelzéseiben az ítéletalkotás, a címkézés és bírálat dominál (pl.: , ez a 
kölyök született vesztes"). Pozitív , beskatulyázással" ugyancsak találkozhatunk nála, amikor 
például úgy tekint a gyerekre, mint aki egy kivételes tehetséggel megáldott zseni. A pozitív 
megerősítés, a túlzó, egyoldalú dicséret szintén fixálja a fiatalt, és kiveszi kezéből az irányítás 
lehetőségét. A pedagógustól érkező merev értékelés pedig csökkenti a belső motivációt, a jobb 
teljesítmény elérésének szándékát. A fiatal személyiségének ilyen módon történő kezelése nem 
ad lehetőséget a változásra. 

Ezzel szemben a fejlődési szemléletű pedagógus markánsan hisz a változásban, a 
fejlődésben. Teljesíthető és növekedést serkentő követelményt határoz meg a fiatal számára. 
Magát a tanulás folyamatát tartja szem előtt, és arról ad visszajelzést, ahhoz nyújt támogatást. 
Tehát nem csak az elért eredmény és a külső motiváció játszik szerepet. Minden gyerekkel 
törődik a csoportban és fejlődést ösztönző légkört teremt. Dicséri az igyekezetet, a kitartást és 
a szorgalmat. Hangsúlyozza, hogy a helyes viselkedés befolyásolja az eredményt. Közvetíti azt 
is, hogy a hibázások, a kudarcok ugyanúgy hozzátartoznak az életünkhöz, mint a sikerek. A 
konstruktív kritikából pedig sokat tanulhatunk. A fejlődést ösztönző pedagógusok tehát segítik 


a tanulás iránti elköteleződést, az előrehaladást, az önállóságot, a kitartást és az igyekezetet. 


7.5. Az elég jó nevelő 


Donald Woods Winnicott vezette be az elég jó anya fogalmát. Bruno Bettelheim pedig az elég 
jó szülőről írt egy nagyszerű könyvet, amit minden kisgyermeknevelőnek érdemes elolvasni. 
Az általuk megfogalmazott elég jó nevelői viszonyulás azt jelenti, hogy a felnőtt úgy tud jelen 
lenni a gyermek életében, hogy folyamatosan segíti őt abban, hogy eljusson a tőle való függés 
állapotától a függetlenedésig, és megkezdje az önállósodás útját. A gyermeknek jól kell 
megoldania ezt a helyzetet. Winnicott (2004) úgy vélekedik, hogy a fejlődési konfliktusok 
megoldását nem helyettesítheti a felnőtt jó bánásmódja. Nem a gondoskodó környezet idézi elő 
a személyiség egészséges fejlődését, hanem az örökletes hajlamokhoz kapcsolódó növekedés 
és integráció. Ugyanakkor az elég jó attitűdnek a korai gondozás időszakában nélkülözhetetlen 
szerepe van, míg a későbbi életkorokban, iskoláskorban, serdülőkorban szükséges mértékben 
fontos marad. A növekedéssel azonban a gyermek egyre kevésbé függ a környezeti 


gondoskodástól. Az elég jó nevelői feltételrendszer az alábbiakat tartalmazza: 

1. a személyes és tárgyi környezet folytonossága, amely biztosítja a személyiség 
2. a nevelő megbízható, kiszámítható viselkedése; 
3. a növekvő gyermek változó és a kibővülő szükségleteihez való alkalmazkodás; 


4. valamint a gyermek kreatív késztetésének támogatása. 


Az elég jó pedagógiai magatartás tehát azt jelenti, hogy a pedagógus támogatja a gyermek 
önállósodási törekvéseit. Az óvodai csoportban folyamatosan figyelemmel kíséri őket és 
elérhetőséget biztosít számukra. Biztonságot nyújt, segítséget ad, ha szükség van rá. 
Megfelelően illeszkedik a fejlődéssel jelentkező igényekhez, és nem alakít ki további 
értelmetlen szükségleteket, szokásokat. Nincsenek irreális elvárásai sem a gyermekkel, sem 
pedig magával szemben. Az elég jó nevelő pont azt és pont úgy tudja biztosítani, mint ami a 
legmegfelelőbb a csoportnak, a gyerekeknek. Vagyis a személyiségében adott minden, ami a 
kisgyerek neveléséhez kell. Nem egy elképzelt, irreális pedagógiai szerepet akar mindenáron 
magára erőltetni, és valamilyen , hiper-szuper", a legtökéletesebb pedagógussá válni, hanem 
csak egyszerűen képes arra, hogy a gyerekekkel közösen átélje a mindennapok örömét és 
bánatát. Ahogyan Bettelheim (1994) is utal rá: a felnőtt a tökéletességre törekvés helyett 
megelégszik a számára elfogadható nevelési magatartással, az elfogadható nevelési 
helyzetekkel. Elnéző tud lenni nemcsak saját hibáiért, hanem mások tévedéseitért is. A kedvező 
kapcsolat fenntartásáért pedig alkalmazkodik a gyermekhez, és figyelembe veszi a gyermek 


életkori szükségleteit. 


7.6. A pedagóguspálya veszélyforrása: a kiégés jelensége 


A gyerekekkel való törődés, a rendszeres és tartós odafigyelés hosszabb távon jelentős érzelmi 
igénybevételt jelent az óvodapedagógus számára. A több évtizede pályán lévő pedagógusok 
gyakrabban érezhetik azt, hogy elfáradtak, és már sokkal több időre van szükségük ahhoz, hogy 
kipihenjék magukat. Emellett előfordulhat az is, hogy a gyerekek egyéni problémáival sem 
tudnak úgy foglalkozni, mint korábban. Már kevésbé érdeklődnek az óvodai teendők iránt, és a 


gyerekek világával, tevékenységeivel sem képesek megfelelően azonosulni. Ekkortól kezdve 

fennállhat az érzelmi kimerülés veszélye, amely a későbbiekben akár nagyon súlyos 
következményekkel is járhat. Ezért szükséges az óvodapedagógus-jelölteknek is tudniuk a 
burnout, a kiégés jelenségéről, arról a lassan kialakuló egészséget veszélyeztető állapotról, 
amely elsősorban a humán területen dolgozó szakembereket érintheti. 

Freudenberger a következőképpen határozta meg a kiégési szindróma fogalmát: krónikus 
emocionális igénybevétel hatására, tartós stresszek nyomán kialakult érzelmi kimerülés 
állapota, amely a reményvesztés állapotával párosul, célok, ideálok elvesztésével jár, és amely 
során a személyt negatív attitűdök jellemzik mind önmagára nézve, mind a munkára vonatkozva 
(Fekete, 1991). 

A kiégés fő tünetei között az alábbiakat találjuk meg: emocionális kimerülés, 
teljesítménycsökkenés, deperszonalizáció. A deperszonalizáció , elszemélytelenedést" jelent, 
és a kifejezés arra utal, hogy az egyén már képtelen a másik emberre megfelelően figyelni, a 
problémájával törődni, illetve a hiányzó empátia miatt szinte tárgyként kezeli őket. 

Egy kérdőíves vizsgálatban a megkérdezett aktív pedagógusok az alábbi kiégési 
tünetekről számoltak be, melyeknek a megjelenése a pályán eltöltött évek múlásával 
fokozódott: jövő miatti aggódás, boldogtalanság, kilátástalanság, tehetetlenség, a problémák 
megoldásának bizonytalansága, fáradtságérzés, álmatlanság, testi fájdalmak, emésztési 
zavarok, egészségromlás (Petróczi és mtsai, 2002). 

A kiégéshez vezető út 4 fontosabb szakaszát írhatjuk le: /1/ lelkesedés, idealizmus, /2/ 
stagnálás, /3/ frusztráció és a /4/ tényleges kimerülés, apátia állapota (Benkovics-Parádi, 2017). A 
pályán eltöltött évek során az egyén eljuthat akár a komolyabb megbetegedésig is, amelynek 
következtében képtelen lesz megfelelő színvonalon ellátni feladatát a munkahelyén. Legvégső 
stádiumban pedig olyan testi tünetek és stresszbetegeségek jelenhetnek meg, mint a krónikus 
magas vérnyomás, a szív- és érrendszeri megbetegedések vagy a gyomorfekély. A 
pszichoszomatikus megbetegedés kialakulásának megelőzése érdekében mindenképpen 
szükséges a felvázolt kiégési folyamatnak a figyelemmel kísérése, és az egyén saját életében 
lezajló történéseknek az átgondolása, értelmezése, illetve a szükséges beavatkozások megtétele. 
Míg a pályakezdők életében a lelkesedés, az energikusság mellett inkább a feladatok 
túlvállalása, illetve a stresszkezelési és a konfliktuskezelési stratégiák hiánya tapasztalható, 
addig az idősebb korosztálynak arra érdemes figyelni, hogy több időt fordítson a pihenésre, a 
feltöltődésre, a kikapcsolódásra. A rutinból végzett napi feladatok mellett pedig az új, reális 


szakmai célok kijelölése jelenthet elérhető erőforrást pályafejlődésük további alakításához. 

A burnout prevenciójának három szintjét különböztethetjük meg: beszélhetünk egyéni 
beavatkozásról, intézményi beavatkozásról és társadalmi beavatkozásról. A pedagógusok kellő 
megbecsülése, a pedagóguspályán dolgozó szakemberek munkájának megfelelő elismerése 
jogos elvárás a mindenkori társadalmi folyamatokért felelős felsőbb szintű irányítóktól. 
Emellett a pedagógiai intézmények vezetői is sokat tehetnek a munkahelyi mentálhigiéné, a 
lelki egészségvédelem, egészségmegőrzés megvalósulásáért. Például szakmai előadások, 
továbbképzések szervezésével, vagy az eltérő bánásmódot igénylő gyerekek minél 
optimálisabb ellátásához szükséges további szakemberek (pszichológusok, gyógypedagógusok, 
logopédusok, fejlesztő pedagógusok) alkalmazásával. 

A kiégés megelőzéséhez az egyén részéről a következő lehetőségek járulnak hozzá: 
önképzés, szakmai továbbképzés; pihenés, relaxáció, feltöltődés; a szabadidő értelmes eltöltése, 
hobbitevékenység; boldog, kiegyensúlyozott magánélet; bizalmas közeli kapcsolatok; fizikai 


aktivitás, rendszeres sportolás; segítségkérés felkészült szakembertől (szupervízió). 


Fogalmak 

az óvodapedagógus kedvező személyiségjegyei; nevelési stílusok: tekintélyelvű nevelés, 
demokratikus nevelés, magára hagyó (laissez faire) nevelés; nevelői attitűdök: irányító nevelő, 
tekintélyelvű beállítódás, megengedő attitűd, elhanyagoló magatartás; rögzült szemlélet és 
fejlődési szemlélet; az elég jó nevelő fogalma és jellemzői; a kiégés fogalma, tünetei, 


kialakulása és prevenciója 


Ajánlott irodalom 

Bettelheim, B. (1994): Az elég jó szülő. Gondolat Kiadó, Budapest. 

Carol S. D. (2015): Szemléletváltás. HVG Kiadó Zrt., Budapest. 

Kósáné Ormai V. (2001): A mi óvodánk. Okker Kiadó, Budapest. [6. fejezet: Az óvónő és a 
gyerek. pp. 83—85.] 


8. Az óvodás gyermek világlátása 


A kisgyerekekkel való foglalkozáshoz, a releváns óvodai tevékenységek kijelöléséhez 
mindenekelőtt az ebben az életkorban megnyilvánuló pszichikus funkciók megismerésére, 


működésük leírására van szükség. Ez alapján értjük meg a tapasztalható viselkedések és a 

háttérben meghúzódó okok kapcsolatát. Valamint ez segít abban is, hogy a nevelő ki tudja 
választani a helyes viszonyulást az óvodai helyzetekben. Vagyis a pedagógiai munka sikere függ 
ettől. 

A fejlődéslélektani tananyag kellően részletezi a fejlődési sajátosságokat, a bekövetkező 
életkori változásokat. Most, a már korábban elsajátított testi, érzelmi és pszichés fejlődési 
sajátosságokhoz kapcsolódóan érintjük az  óvodáskorú gyerekek gondolkodásának 
leglényegesebb jellemzőit. Az ismeretek pedig kellően biztosíthatják az óvodai élet alapvető 
tevékenységformáinak: a mesehallgatásnak, a játszásnak, a rajzolásnak és a spontán módon 


megvalósuló tanulásnak a pszichológiai megalapozottságú követését. 


Az óvodáskorú gyerekek világhoz történő alkalmazkodásában azt látjuk, hogy elsősorban ők 
akarják a világot önmaguk számára átalakítani (asszimilálni). Ezt pedig sajátos világlátásuk, 
gondolkodásmódjuk szerint valósul meg. Ebben a fejezetben azt járjuk körül, hogy hogyan 
gondolkodnak az óvodások. Egyrészt a gondolkodásuk formai oldalát jellemezük, másrészt a 
gondolkodásuk tartalmi oldalát. Az előbbi arra a kérdésre keresi a választ, hogy hogyan 
gondolkodik a kisgyerek, az utóbbi pedig arra, hogy mit gondol önmagáról és a körülötte létező 
világról. A megállapítások Jean Piaget és Mérei Ferenc munkásságához kapcsolódnak szorosan 


(Stöckert, 2004). 


8.1. Az óvodások gondolkodásának formai jellemzői 


1. Egocentrizmus (énközpontúság). Sajátos szemléletmódot jelent, amikor a kisgyerek 
mindent önmagához viszonyít, önmagából indul ki, és nem tudja a másik ember 
nézőpontjából követni az eseményeket. Erre kezdetben csak ritkán képesek. Ezért nem 
lehet velük például jól szabályjátékot játszani, és ezért nem értik a versenyhelyzetet sem, 


mivel ahhoz elengedhetetlen, hogy a társak eltérő helyzetét figyelembe vegyék. 


2. Képi-szimbolikus gondolkodás. Kétéves kor után a művelet előtti szakaszban azt 
látjuk, hogy a tárgyaknak, eseményeknek nem kell már jelen lenniük ahhoz, hogy a 
gyerekek felidézzék őket. A külvilág belső reprezentációja (leképezése) szimbólumok, 


képek, szavak és gesztusok által történik. Ekkor még a gondolkodási műveletek nem 

szakadnak el teljesen a valóságos tapasztalatoktól, érzékletektől. Piaget előfogalmaknak 
hívja az ilyen képződményeket. A későbbi valódi fogalomalkotás eltávolodik majd az 
érzékeléstől, az egyedi jellegzetességektől, és az általánosítás lesz jellemző rá. Az 
óvodásoknál viszont még a logikai műveletek helyett a hasonlóság alapú, önkényesen 


szerveződő jelentéskapcsolatok figyelhetők meg. 


Szinkretizmus. A szó összekeverést, összevegyítést jelent. A gondolkodásnak arra a 
sajátosságára utal, amikor a rész és egész viszonyának a megragadását a gyerekek 
pillanatnyi hangulata, esetleges szempontok szerinti értelmezése befolyásolja. A 
részletek így helyettesíthetik az egészet. Az alakpercepcióban, a formaészlelésben is 
megfigyelhető, hogy egyelőre még nem képesek a helyes analízisre és szintézisre, az 
egész részekre bontására és  összeillesztésére. Gondolkodásukban tehát nem 
rendelkeznek azzal a lényeglátással, ami szükséges a dolgok, a tárgyak és az események 
megfelelő értelmezéséhez. Ennek következtében az egyes részletek sokkal fontosabbak 
lehetnek, ami az erősebb érzelmi ragaszkodásnak is köszönhető. Ezért előfordul, hogy 
6-7 éves kor előtt nem tudják a fontos mozzanatot kiemelni egy képen vagy egy 
történetben. De ezt érzékelhetjük az óvodások rajzaiban is, amikor például bizonyos 


tartalmi elemeket jobban kidolgoznak vagy felnagyítanak. 


Intuitív gondolkodás. Az intuíció megérzést, sejtést jelent. Ez a gondolkodási 
sajátosság négy-ötéves korban figyelhető meg, amikor a gyerekek észlelése már pontos, 
de a tapasztalatok értékelése erősen énközpontú. A valóság megértéséhez még nincsen 
jelen a felnőtt racionalitása, és inkább a megérzések, a találgatások irányítják őket. Ezért 
áll hozzájuk közel a mese világa, mert ott is a logikai következtetések helyett inkább a 


sejtésnek, a megérzésnek, a bizonytalanságnak van szerepe. 


Centrálás, a decentrálásra való képtelenség. Szintén óvodáskorban tapasztalható, hogy 
a gyerekek még nem tudnak egyszerre több szempontot figyelembe venni, illetve a 
szempontokat váltogatni. Általában egyetlen, számukra fontos elemre összpontosítanak, 
centrálnak, ami szorosan kapcsolódik az egocentrikus gondolkodásmódhoz. Ezért 
fogalomalkotáskor bizonytalanul működik az osztályozás, a fogalmi kategorizáció. A 


konkrét és ismert fogalmak használatában ügyesek a gyerekek, de a jelenségek 

10. 


elvontabb kategóriákba történő besorolására csak kisiskolás kortól lesznek fokozatosan 
képesek, hiszen az a  megoldásmód már több szempontnak az egyidejű 


figyelembevételét igényli. 


A valóság és a fikció (elképzelt világ) szétválasztásának nehézsége. Ami másként 
fogalmazva azt jelenti, hogy a kisgyerekek még nem mindig képesek arra, hogy a 
ténylegesen átélt és az elképzelt eseményeket elkülönítsék egymástól. Így például 


gyakran az álomtartalmak beszivárognak a valós élmények közé. 


Az ok-okozati viszony (kauzalitás) megértésének nehézsége. Bár a gyerekek bizonyos 
helyzetekben képesek lehetnek a helyes ok-okozati összefüggések felismerésére, 


azonban a valódi logikai kapcsolat megértése csak később alakul ki. 


Az  anyagállandóság megértésének — hiánya. — Az anyagmegmaradással 
(konzervációval) kapcsolatos vizsgálatok bebizonyították, hogy a gyerekek az 
óvodáskor elején még nem tudják jól meghatározni az anyag mennyiségét, ha az 
különböző alakúvá változik. Mindez azért van, mivel az anyagállandóság fogalmával 
még nincsenek teljesen tisztában. Ezért például ugyanazt a folyadékmennyiséget 


másként ítélik meg, ha az nagyobb vagy kisebb edénybe kerül. 


A problémamegoldó gondolkodást segítő funkciók gyengesége. Az óvodások 
gondolkodása még nem fejlett ahhoz, hogy az ilyen jellegű feladatokat sikeresen 
elvégezzék, mivel nem képesek a feladatok értékelésére, az ismeretek rendszerezésére, 
a szükséges folyamatok szabályozására, a megoldáshoz szükséges útvonal 
megtervezésére. Inkább az jellemző, hogy megkeresik és ragaszkodnak a már 


megszokott eljárásokhoz. 


Gondolkodási sémák és gondolkodási forgatókönyvek működése. A gondolkodási 
séma a tudás szervezett, belső mintázata, alapegysége. Ez a pedagógiai környezet 
hatásának következtében igen eltérő lehet a gyerekeknél. A fejlődés során a 
gondolkodási sémák egyre pontosabbá és összetettebbé válnak, amelyek a külvilághoz 
igazodva belső forgatókönyveket, — eseményekre vonatkozó elképzeléseket 


eredményeznek. A forgatókönyvek tehát a mindennapi helyzetekhez kapcsolódó 

információkat tartalmazzák. Így a kisgyerekek különböző forgatókönyveket alakítanak 
ki például az étkezési és a vásárlási szokásokról, vagy arról, hogy miként zajlik egy 
kirándulás vagy egy ünnepség. Vagyis a forgatókönyv egyfajta általánosított, 


elvonatkoztatott tudást jelent az eseményekre vonatkozóan. 


A kisgyerekek világlátásának fontos sajátosságára utal az élményalapú gondolkodás. Az átélt 
élmények, események szerepét Mérei Ferenc megfogalmazásával a következőképpen 
határozhatjuk meg: ,Az  óvodáskorú gyerekek világban való tájékozódása... az 
élménygondolkodás fonalán halad. Anyaga: nagy élményegységekből visszamaradt részletek, 
töredékek, tapasztalásroncsok, amelyek felidézés esetén hol a helyet képviselik, ahol 
lejátszódnak, hol pedig a részt vevő személyek egymás közötti kapcsolataira, magatartására 
vonatkoznak. Ebben az értelemben lehet bármely élménymaradvány akár helyrajzi, akár 
időbeli, akár társas kapcsolatra utaló tájékozódási támpont. S ha a gyerek ezek segítségével 
eligazodik a környezetében, ezt annak tulajdoníthatjuk, hogy a támpontok, bár nem állnak össze 
rendszerré, élményhátterük révén érvényes tapasztalást őriznek." (Mérei — V. Binet, 1970. 164). 

Érdemes itt is kiemelni, hogy a gyerekek gondolkodása, értelmi teljesítménye mindig függ 
az érzelmektől, az aktuális testi és lelki állapottól. 

Ugyanakkor szakirodalmi adatok utalnak arra is, hogy a gondolkodás fejlődésében — ahogy 
természetesen az egész személyiség fejlődésében — nagy szerepe van annak a társadalmi- 
kulturális környezetnek, amiben a gyermek él. Kutatási eredmények igazolták, hogy 
azokban az országokban, ahol nagy hangsúlyt fektetnek a fejlesztésre, ott jobban teljesítenek a 
gyerekek. Ugyanakkor a kognitív fejlődést, a gondolkodási folyamatokat nem lehet 


felgyorsítani az eltérő környezeti hatások ellenére sem (Stöckert, 2004). 


8.2. A gyermeki világkép magyarázó elvei 


A gyermeki világkép fogalma a kb. 3-9 éves korra jellemző sajátos gondolkodásmódnak a 
tartalmi jellegzetességeit foglalja magában. Vagyis azt, hogy mit gondol a gyermek a világról. 
A világkép olyan magyarázó elvek rendszere, melyek által értelmezzük a körülöttünk létező 
jelenségeket. A korai gyermekkorban ezek a magyarázatok jelentősen eltérnek a felnőttek 
markánsan racionális gondolkodásmódjától, ugyanakkor jól érzékelteti azt, hogy a világ 


megismerésének a szándéka, olykor sokkal erősebb lehet annál, mint a ténylegesen 

rendelkezésre álló információk. A gyermeki világkép összefüggő jelenségmagyarázó elveit 
Piaget kutatásai alapján Mérei Ferenc foglalta össze (Stöckert, 2011). Ezek a legfontosabb 


magyarázó elvek a következők: 


1. Artificializmus. A szó jelentése alkotásra, mesterséges létrehozásra utal (artificiális: 
művi, mesterséges). A kisgyerekek kezdetben úgy vélik, hogy a természetben 
előforduló jelenségeket az ember alkotta meg: a hegyek, a folyók, az égbolt, a csillagok 
mind-mind ember által létrehozott képződmények (teljes artificializmus). Olykor 
óriásokat és isteneket is szerepeltetnek. Például azt gondolják, hogy a hegyeket és a 
dombokat óriások építették fel. Később az ember mellett megjelennek a természet erői 
(vegyes  artificializmus), majd végül kizárólag azok szerepelnek (természeti 
artificializmus). Egy három és fél éves óvodás például a következőt mondta: , A Balaton 


úgy lett, hogy az emberek csináltak egy árkot és beleöntöttek vizet." (Stöckert, 2011. 27). 


2. Animizmus (jelentése: megelevenítő gondolkodás). A gyermek ebben az életkorban 
emberi tulajdonságokkal ruházza fel (antropomorfizálja) a teljes világot, a benne 
előforduló jelenségeket. Úgy véli, hogy nemcsak az élőlények élnek, hanem az élettelen 
tárgyak, dolgok is. Lelket, érzést, szándékot tulajdonít például az égitesteknek, a 
csillagoknak, a fáknak, a növényeknek. Azt gondolja, ha ő él, akkor minden más is él 
körülötte. Legkifejezettebben 4-5 éves korban figyelhető meg ez a jelenség. 6 és 7 éves 
korban már csak a mozgást végző tárgyaknak, míg 8 éves kor körül csak a saját 


mozgással rendelkező dolgoknak tulajdonít tudatot, lelket. 


3. Gyermeki realizmus. A kisgyerekek gondolkodásában a szubjektív és az objektív világ 
még nem határolódik el élesen egymástól. A személyesen átélt események szerintük 
mások számára is ugyanúgy átélhetők. Piaget a gondolat, az álom és a név fogalmát 
vizsgálta. Az álomról például a 4 éves gyerekek azt gondolják, hogy az valóban 
megtörténik és a külvilágban játszódik le. Ötéves kor körül az álmot már nem valós 
történésként élik át, hanem képeknek tekintik, amit a szobájukban lévő személy 
ugyanúgy lát. Olykor szülőként mi i15 megfigyelhetjük, hogy a kisgyerekünk értetlenül 


áll az álmára vonatkozó kérdéseink előtt, mivel szerinte mi is ott voltunk, mi is részesei 

voltunk azoknak az eseményeknek. Végül 9 éves kora körül jut el arra a szintre, amikor 


az álmot ténylegesen belső szubjektív folyamatként értelmezi. 


4. Cél-okság elve (finalizmus). A gyermek fordított logikai kapcsolatot lát az események 
között, és úgy véli, hogy a kiváltó ok időrendben megelőzi az okozatot. A célhoz rendelt, 
finalista nézőpont szerint a jelenség oka mindig a céljában, rendeltetésében keresendő. 
Körülbelül nyolcéves korig olyan gondolatmenettel találkozunk, mint például: , azért 
esik a hó, hogy szánkózni tudjak", vagy: , azért süt a Nap, hogy strandra mehessek". A 
kisgyerek tehát ebben az időszakban úgy tekint a világra, mintha minden őérte, a 
céljaiért, a vágyaiért volna. Vagyis gondolkodására énközpontúság, emberközpontúság 


jellemző. 


5. Mágikus világkép. Mérei Ferenc leírja, hogy 14 hónapos kor után gyakran 
megfigyelhető, hogy például a lámpát néző kisgyerek többször egymás után lehunyja, 
majd kinyitja a szemét. Mintha szándékos viselkedésével befolyásolná: lekapcsolná és 
felkapcsolná a fényforrást. A mágikus gondolkodás lényege, hogy a kisgyerek úgy véli 
hatással lehet a világra, és a szándékai, elképzelései formát ölthetnek. Mindenhatósági 
érzéssel rendelkezik (omnipotens). Ahogyan például a mese szereplői, úgy ő is 
varázserőt birtokol. Radnóti Miklós: Nem tudhatom... című versében így fogalmaz: 
,,...§ az iskolába menvén, a járda peremén, hogy ne feleljek aznap, egy kőre léptem 
én...". Valamint érdemes elolvasni Ranschburg Jenő: Mágia című versét is, mely 


szintén jól érzékelteti a gyermeki gondolkodásnak ezt az érdekes sajátosságát. 


Fogalmak 

egocentrizmus,  — képi-szimbolikus — gondolkodás, — szinkretikus — gondolkodás, intuitív 
gondolkodás, centrálás, a valóság és fikció szétválasztásának nehézsége, ok-okozati 
összefüggések megértésének nehézsége, az  anyagállandóság megértésének hiánya, 
problémamegoldási nehézség, gondolkodási sémák és forgatókönyvek működése; a gyermeki 
világkép fogalma; artificializmus, animizmus, gyermeki realizmus, cél-okság elve, mágikus 


gondolkodás 

9. Az óvodáskorú gyerekek társas kapcsolatai 


Az óvodába járással a kisgyerekek szociális hálója tovább bővül. Új felnőttek és új gyerektársak 
válnak az életük részévé. A családtagokat követően szorosabb kapcsolat szövődik az 
óvodapedagógussal, a rendszeresen látott felnőttekkel és a kortársakkal. A velük eltöltött időben 
rengeteg tapasztalatszerzésre nyílik lehetőség az interakciók alakulásáról, amely tapasztalatok 
döntően befolyásolják a kapcsolatok további fejlődését, de a gyerekek ismereteket szereznek a 
kisebb-nagyobb csoportok működéséről is. A társulási viselkedés kiindulópontja a korai 
időszakban megszerzett kötődési képesség. Ennek a fejezetnek az a célja, hogy a hallgatót 
végigvezesse ezen az úton: a gyerekek elsődleges kötődési kapcsolatától kezdődően a 
felnőttekhez és a kortársakhoz fűződő kapcsolatok jellemzőin át a gyerekcsoportosulások 


alakulását befolyásoló tényezők megértéséig. 


9.1. Kötődési kapcsolat és óvodai viselkedés 


A modern fejlődéslélektani kutatások lényeges ismereteket tártak fel a méhen belüli fejlődésről. 
Ezek között szerepelnek a várandós kismama és a babája között létrejövő lelki kapcsolat 
tanulmányozásából származó eredmények. A kutatók amellett érvelnek, hogy ebben a nagyon 
korai időszakban lényeges történések figyelhetők meg mind a magzat részéről, mind pedig a 
kismama szempontjából. Az érvelés szerint az intrauterin fejlődés nem választható el a 
születést követő életszakaszoktól, azokkal nagyon szoros kapcsolatban van. A 
személyiségfejlődés kontinuitásában a legkorábbi tapasztalatok a magzatban emlékrészleteket 
eredményeznek. A fizikai fogantatással párhuzamosan pszichológiai értelemben vett 
fogantatásról is beszélhetünk, amely magában foglalja a gyarapodó magzat érzékszerveinek 
működését és érzékelésének változását. Ebben az időszakban az édesanya viszonyulása, a 


fejlődő babájának folyamatos elfogadása, a babájához fűződő egyre erősebb érzelmi 

ragaszkodás fontos szerepet játszik (Raffai, 2000). Ez a folyamat a megszülető kisbaba minél 
sikeresebb gondozását támogatja. Egy empirikus kutatás eredménye azt a változást erősítette 
meg, hogy a rendszeresen érzékelhető magzatmozgásoktól kezdve határozható meg az az 
időpont, amikor a kismamák számára igazán jelentőssé válik a prenatális kapcsolat (Stocker 
— Hargitai, 2007). 

Az emberi relációk lényeges összetevője az érzelmi alapú kötődés, amely képesség a 
korai anya-gyerek kapcsolatban bontakozik ki. A kötődési viselkedés egy másik személy 
közelségének a keresését és a kapcsolat fenntartásának szándékát jelenti, valamint a már 
létrejött kötődési kapcsolat felbomlásának megakadályozására tett törekvéseket. A kötődés 
lehetővé teszi, hogy biztonságban érezzük magunkat (Bowlby,1982). A kötődési szükséglet 
stresszhelyzetben aktiválódik, és akkor lehet jól megfigyelni a kötődési viselkedés eltéréseit is. 

A csecsemők különböző kötődési típusokba sorolhatók be. Beszélhetünk /1/ 
biztonságosan kötődő gyerekekről, /2/ bizonytalan elkerülő kötődésű gyerekekről, /3/ 
bizonytalan ambivalens kötődésű gyerekekről (Ainsworth et al, 1978) és /4/ dezorientált, 
dezorganizált, inkoherens kötődési viselkedésről (Main — Solomon, 1990). A további 
személyiségfejlődés alakulására nézve ez utóbbi , zavarodott" kötődési viselkedésnek a 
legrosszabb a prognózisa. 

A kutatási eredmények egyértelműen bizonyítják, hogy a szülőkkel átélt legkorábbi 
kapcsolati élmények hatással vannak a gyerekek későbbi szociális kompetenciájára. Így a 
biztonságosan kötődő csecsemők az óvodában jobb társas kapcsolatokat tudnak kialakítani a 
nevelőkkel és a gyerektársakkal. Jellemző rájuk a kezdeményezés, az önállóság, az aktivitás, 
valamint a jobb tanulási kedv és az együttműködési készség. Feladatmegoldásukat lelkesedés, 
kitartás és segítségkérés kíséri. Sikertelenség esetén nem adják egyből fel, hanem újból 
próbálkoznak. Ezzel szemben a bizonytalan elkerülő kötődő gyerekeknél inkább a 
visszahúzódás, a zárkózottság vagy a szembenállás figyelhető meg. Ők az új helyzetekben 
bátortalanabbnak és tehetetlenebbnek érzik magukat, hamar feladják a küzdelmet és ritkábban 
kérnek segítséget. Általában gyengébb szintű kommunikációs készséggel rendelkeznek. A 
bizonytalan ambivalens kötődésű gyerekek a társas helyzeteket általában feszültséggel élik 
át és gyakran előfordul, hogy erőszakosan igyekeznek felhívni magukra a figyelmet. Nem 
kezdeményeznek, ugyanakkor nyugtalanító tolakodás érzékelhető náluk. Könnyen 


frusztrálhatók, — feladathelyzetben — hamar  dühössé válnak, és sikertelenségüket 

elkerülhetetlennek látják. A felnőttekhez fűződő kapcsolatukat erősebb ragaszkodás is 
jellemezheti (N. Kollár — Szabó, 2004). 

Más vizsgálatok azt is kimutatták, hogy a biztonságosan kötődő óvodások 
csoportjukban népszerűbbek és több baráti kapcsolattal rendelkeznek, mint a kötődési 
mutatókban alacsony értéket elért gyerekek (Inántsy-P. — Máth, 2004). 

Az előző három kötődési típussal szemben a dezorganizált kötődési kategóriánál az 
látható, hogy a kisgyerekekben ekkor nem alakul ki semmilyen egységes, koherens kötődési 
mintázat. Általában , zavarodottan", , szétesően", nagyon ambivalensen viselkednek, és 
jellemző rájuk, hogy visszatérő periódusokban egymással ellentétes: közeledő és távolodó 
magatartást mutatnak. Az édesanya kiszámíthatatlan, érzéketlen, ambivalens viszonyulása miatt 
az ilyen gyerekek túlzottan visszahúzódóak vagy túlzottan agresszívek lehetnek. Gyakran 
bántalmazás is felfedezhető a háttérben. A kötődési típusok szempontjából a legtöbb nevelési 


problémát ők idézik elő a későbbiekben. 


9.2. A társulási szükségletek fejlődése 


A növekvő gyermek jellemzően édesanyjával, édesapjával, testvéreivel, nagyszüleivel, illetve 
további, számára fontossá vált emberekkel alakíthat ki szorosabb kapcsolatot. A családi 
kisközösséget követően a gondozási, nevelési és oktatási feladatok ellátását nyújtó 
intézményekben a visszatérően jelenlévő felnőttekkel és kortársakkal szövődő kapcsolatokkal 
bővül a gyerekek közeli kapcsolatrendszere. Ebben a folyamatban az óvodáskortól kezdődően 
fokozatosan a hasonló korú társak kerülnek a gyerekek érdeklődésének homlokterébe. Később 
az iskolába járással a kölcsönösségen alapuló egyre erősödő barátságok, majd pedig 
serdülőkortól az ellenkező nemű társakhoz való közeledés válik fontossá. 

Jóllehet az életkori változással a szociális igények, társulási szükségletek módosulnak, 
azonban a legfontosabb személyek hosszú ideig a családtagok maradnak. Ezt érzékelteti a 4. 
táblázat, ahol nyomon követhetjük a szociális szükségletek fejlődését (Furman, 1989). A 
szülők kiemelt helyet foglalnak el, hiszen alapvetően ők tudják biztosítani a legkorábbi 
időszakban a testi szükségletek kielégítésén túl a pszichés-szociális igények érvényesülését, 
továbbá a kisgyerekek harmonikus érzelmi életéhez elengedhetetlenül szükséges bensőséges 


kommunikációs helyzetek, beszélgetések létezését. 

4. táblázat: A társulási szükségletek változása 


A közeli kapcsolati háló a korai nevelési intézményektől kezdődően lassú változást mutat. 
Bölcsődés korban a szülők gondoskodó szerepét a nevelők egészítik ki. Ebben az időszakban 
még mindig a felnőttekkel kialakult érzelmi kapcsolat biztosíthatja a szükséges gondozási és 
nevelési teendők ellátását. A kisgyermeknevelő személyének közelsége, a fokozatosan 
megismert új társas és tárgyi környezethez fűződő viszonyulások együttesen illeszkednek a 
gyerekek biztonság iránti igényéhez. 

Később, ha például a nagycsoportos óvodásokat megkérjük arra, hogy rajzolják le a 
számukra legfontosabb embereket, akkor jól látható, hogy a teljes szociális mezőből 
kiemelkedik az a közeli kapcsolatrendszer, amiben a szülők, a testvérek, a nagyszülők mellett 


a kortársak és az óvodapedagógus jelenhet meg jellemzően. 


9.3. Az óvodapedagógushoz fűződő kapcsolat 


A bölcsődei élethez hasonlóan az óvodában is a nevelőhöz fűződő kapcsolatnak van a 
legmeghatározóbb jelentősége. Az óvodapedagógussal létrejött kapcsolat minőségét a 
gyermek szüleivel létrejött kapcsolati viselkedése befolyásolja. A kicsiknél eltérő módon 
jelenhet meg a felnőtt közelségkeresésének igénye. De az óvodapedagógus személyisége, 


érzelmi viszonyulása szintén formálja a kapcsolatok alakulását. Egyrészt tehát a gyerekek 

kötődnek az óvónénijükhöz, másrészt viszont a pedagógus is érzelmi kapcsolatot alakít ki 
a kisgyerekekkel. 

A gyerekek joggal várják el, hogy az óvodapedagógus a csoportjában mindenkire egyaránt 
figyeljen, mindenkit egyformán szeressen. Ezt a vágyat azonban nem mindig sikerül 
teljesítenie, aminek több oka is lehet. Lélektani szempontból érdemes kiemelni a személyes 
rokonszenvi-ellenszenvi viszonyulások szerepét, vagy éppen az óvodapedagógus előítéletes 
beállítódását, ami megnehezítheti a gyerekek elfogadását és a velük való foglalkozást. 
Másrészről pedig az óvodai csoport egészével való törődés vehet el időt az egyes gyerekekkel 
történő foglalkozástól. Ennek ellenére törekedni kell arra, hogy a személyes kapcsolati igények 
érvényesülhessenek a pedagógus-gyerek kapcsolatban. 
fejlődési tempóhoz igazodás, az individuális különbségek követése, a gyerekek érdeklődésének 
és kezdeményezésének támogatása elengedhetetlen követelménye az eredményes nevelői 
magatartásnak. (Erről szólt részletesebben a pedagógus személyisége és a fejlődési-fejlesztési 
törvényszerűségek című fejezet is.) 

Többek között Hermann Alice (1950) is hangsúlyozta már az óvónő 
személyállandóságának jelentőségét. Ez a feltétel biztosíthatja, hogy a gyerekek biztonságban 
érezzék magukat a felnőtt jelenlétében. A biztonság iránti alapvető szükségletnek az 
érvényesülését a pedagógushoz kötődés mellett ugyanakkor az óvoda teljes életéhez történő 
viszonyulásban is tetten érhetjük. A beszoktatási időszaktól kezdődően a visszatérő 
találkozások során a kisgyerekek számára egyre ismerősebbé válnak az ott dolgozó felnőttek, 
az oda járó gyerekek, valamint az óvoda épületének benti és kinti helyszínei, az ottani játékok, 
és az óvodai napirend eseményei, ünnepi rendezvényei, tevékenységei, foglalkozásai. Ezek 
együttesen biztosíthatják azokat az élményeket, melyek által a gyerekek biztonságban 
érezhetik magukat és fokozatosan megszeretik az óvodájukat (Zsubrits, 2017). 

Zsolnai Anikó (2001) hangsúlyozza, hogy a pedagógus-gyerek kapcsolatban megjelenik 
a kölcsönös bizalom; a nevelő részéről a szocializációs szándék, a proszociális viselkedés: 
védelmezés, támasznyújtás, segítségnyújtás; valamint a gyerekek részéről az érzelmi 


ragaszkodás. 

9.4. Kortárskapcsolatok 


A felnőtt-gyerek kapcsolatok egyenlőtlen, aszimmetrikus viszonyulásával szemben már az 
óvodában lényeges tapasztalatok raktározódnak el a gyerektársakkal átélt helyzetekről, az 
egyenrangúságon alapuló, szimmetrikus relációkról. Az ilyen jellegű interakciókat a gyerekek 
azonos módon befolyásolják. 

A kapcsolatok szerveződését felnőttkorban általában a térbeli közelség, a fizikai 
megjelenés és a személyiségbeli hasonlóság, attitüdazonosság befolyásolja. Azokkal az 
emberekkel alakítunk ki nagy valószínűséggel tartósabb kapcsolatot, akikkel rendszeresen 
találkozunk, akikkel azonos a társadalmi státuszunk, akikkel közös az érdeklődési körünk és az 
értékrendszerünk (Smith — Mackie, 2004). 

Óvodáskorban is a találkozások mellett elsősorban a személyiségtulajdonságoknak, a 
kompetenciáknak, a képességeknek és az aktuális érdekeknek van meghatározó szerepe a 
kapcsolatok alakulásában. A társulások általában a gyerekek önálló kezdeményezéséből 
bontakoznak ki, és legtöbbször véletlenszerűek, a pillanatnyi helyzetnek megfelelően 
változnak. Ha egy óvodást megkérdezünk arról, hogy kit tekint a barátjának, rendszerint azt 
válaszolja, hogy aki vele játszik, vagy akitől megkapta a játékot. A fiúknál jobban 
érvényesülnek a fizikai képességek, például az ügyesség vagy a bátorság. Ezzel szemben a 
lányoknál inkább a külső megjelenésnek, a szépségnek és a jól ápoltságnak van jelentősége. 

Egy releváns empirikus kutatás azt találta, hogy az óvodások barátválasztási motívumai 
között a következők találhatók meg: érzelmek (kommunikációban megnyilvánuló érzelmek, 
érzelmi ragaszkodás); személyiségjellemzők (külső és belső tulajdonságok); proszociális 
viselkedésformák (védelmezés, segítségnyújtás); közös tevékenységek és az érdekek 
(Zsubrits, 2014). 

Egy másik összehasonlító vizsgálat adatai pedig érzékeltetik az óvodás korosztályon 
belüli különbségeket is, és jól látható, hogy a 6 évesek már sokkal differenciáltabban jellemzik 
rokonszenvi választásaikat, mint a 3 évesek (Ferincz, 2007). A kisebbeknél megfigyelhető okok 
mellett a nagycsoportosok olyan további indokokat soroltak fel, mint a szeretet, a védelmezés 
vagy a segítségadás. A személyiségtulajdonságokon túl megjelentek a képességekre, az akarati 
összetevőkre utalások is. Érzéseiket szintén árnyaltabban fogalmazták meg, például: azért őt 


választottam , mert mindig átölel", ,ha szomorú vagyok, megvigasztal", , mert mióta 

megismertem ő a legaranyosabb". Az idősebbeknél az együttes játéktevékenységet követően a 


barátság szerepelt a leggyakrabban előforduló motívumok között (5. táblázat). 














Kiscsoportosok Előfordulási ! Nagycsoportosok Előfordulási 
barátválasztási motívumai ]! gyakoriság barátválasztási motívumai gyakoriság 
1. Együtt játszás 6890 1. Együtt játszás 3290 
2. Belső tulajdonságok 2. Barátság 1790 
3. Személyes érdek 1470 3. Személyes érdek 1470 
ast 890 Ka; f 1190 
4. Barátság 4. Belső tulajdonságok 
5. Külső jegyek 570 5. Szeretet 1070 
o o 
978 6. Külső jellemzők 878 
7. Segítségadá A 
.  Segítségadás 
gilseg 344 
8. Védelemnyújtás 






































5. táblázat: A barátválasztási motívumok előfordulása két óvodai korosztálynál egy 


kutatás eredménye alapján 


A nemek szerinti elkülönülés hároméves kor körül tapasztalható, és ettől kezdve találkozunk 
fiú- és lánytársulásokkal. A párkapcsolatok lányoknál gyakoribbak és tartósabbak. A pár és a 
csoport nem zárja ki egymást. A fiúk általában ötéves korukban 5-6 fős csoportokat alkotnak, 
míg a lányok csoportképződése lassabban történik és képlékenyebb (Vajda, 1999). 

Előfordul, hogy a kisgyermek valamelyik társával kapcsolatban egyidejűleg éli át a 
vonzódás és a taszítás ellentmondásos érzését, de nem ritka az sem, amikor az egyoldalú erős 
érzelmi vonzalom mások zaklatásáig fajul. Érdekes jelenség a fantáziabarát kitalálása, amely 
által a magányosság érzése a képzeleti világban kompenzálódhat. A barátságok fejlődésében 
az óvodáskortól kezdődően az alábbi fontosabb szakaszokat különíthetjük el: /1/ rövid ideig 
tartó játszótársi viszony, /2/ egyoldalú viszonyulás, /3/ törékeny kapcsolat, /4/ tartósabb 
kapcsolat. A rendszeresen visszatérő szervezett események kedveznek a magányosan végzett 
tevékenység mellett a rövid ideig tartó és váltakozó intenzitású együttes játéknak. Ezt követően 
az egocentrikus világlátásnak köszönhetően egyoldalú igények, kívánságok és vágyak 


táplálják a barátságokat (Ranschburg, 2003). 

Igazi barátságról, a kapcsolatok kölcsönös alakíthatóságának igényéről, szolidaritásról 
iskoláskorban beszélhetünk. Ebben az időszakban figyelhetjük meg a barátságok elmélyülését 
és a baráti kapcsolatok alakulásában szerepet játszó hatások differenciálódását. Egy ausztráliai 
általános iskolások (1-6. osztályosok) körében elvégzett kutatásban a megkérdezett fiatalok a 
jó barát jellemzésére olyan válaszokat adtak, amelyek két nagyobb kategóriába sorolhatók be: 
gondoskodó attitűd: szeretet, törődés, vigasztalás; a bántalmazás hiánya; védelmezés; 
elérhetőség; illetve megértés és együttérzés: kölcsönös fontosság, kölcsönös megértés, 


osztozás egymás élményeiben, közös hobbi és érdeklődés (Cole — Cole, 1998). 











6. kép: 9 éves lány rajza a barátságról 


Beszélhetünk a gyerekek társulásainak létrejöttét támogató és hátráltató tényezőkről. Ez 
látható a 6. táblázatban. Az óvodapedagógus akkor tudja támogatni a gyerekek szociális 
fejlődését, ha akceptálja az eltérő társulási igényeket, tiszteletben tartja a kölcsönös 


választásokat, és igyekszik minél barátságosabb légkört kialakítani a csoportban. 

A társulásokat támogatja: A társulásokat gátolja: 
[Az intézmény szervezeti kultúrája ] Szervezetlenség J 
A napirend eseményei Az időbeosztás lazítása 
Szervezett foglalkozások Szabadtéri foglalkozások 
A homogén életkori csoport Heterogén csoport 
Demokratikus légkör Rossz csoportklíma 
A nevelő pozitív viszonyulása 























6. táblázat: A társkapcsolatok stabilitását segítő és gátló körülmények az óvodában 


9.5. Csoportok az óvodában 


Az óvodások csoportosulásainak egyik típusát azok képezik, amelyek a gyerekek önálló 
kezdeményezéséből alakulnak ki, ez az, amikor a formális óvodai közösségen belül (formális 
csoport) különböző számú és eltérő élettartamú társulások szerveződnek. A spontán 
csoportosulások (informális csoportok) mellett az óvoda tehát egy nagyobb közösséghez 
tartozást is lehetővé tesz, melynek életét a gyerekek és felnőttek együtt formálják. Az ünnepek, 
rendezvények, a közösen átélt élmények gazdagítják és egyedivé varázsolják az óvoda 
mindennapjait. 

A gyerekek közötti összejövetelek, vagyis az informális kiscsoportok kezdetben néhány 
tagból állnak és csak rövid ideig léteznek. Később megfigyelhető a hosszabb ideig tartó közös 
játék. A spontán szerveződés a magányos cselekvéstől a szerepek alapján strukturálódó 
együttlétig terjed. Először a gyerekek egymástól függetlenül más-más játékban vesznek részt. 
Ekkor az azonos hely, az /1/ együttlét a csoportosulás legfőbb szervezője. Később /2/ az 
együttmozgás szakaszában a kölcsönös mintakövetés adja az összetartozás lényegét. Például 
az egyik kisgyerek négykézlábra ereszkedve egy kutyát utánozva ugatni kezd, amit mások is 
követnek, ezáltal a játékba bekapcsolódók elkülönülnek a többiektől. Eggyel magasabb szinten 
valamilyen érdekes /3/ tárgy körüli összeverődésből alakulhatnak ki rövid ideig tartó 
társulások. Négyéves korban pedig már megfigyelhető a közösen végzett tevékenység. Az /4/ 
összedolgozástól kezdődően megjelennek a lényegesebb csoportszerepek is. Végül a szerepek 


szerinti viselkedés, /5/ a csoporton belüli tagolódás lesz fő ismerve a csoportnak (Mérei, 1989). 

A közösségben megtapasztalt együttlét, együttes cselekvés mindig olyan többlettel jár, 
amit csak a csoporthoz tartozás adhat meg. Mint Mérei Ferenc írja: , Az együttesen átélt 
élményeknek nagyobb a hőfoka, fokozott az indulati színezete, s ha felidézzük őket... 
érzelmileg árnyaltabbak, tartalmilag gazdagabbak, mint a magányosan átélt helyzetek 
emléknyomai." (Mérei — V. Binet, 1993. 138.). 

Az óvodai kortárscsoport a következőket biztosíthatja: a valahová tartozás érzését, 
védelmet és biztonságot, önazonossági érzést, az összetartozás élményét, az együttesen végzett 


tevékenység örömét, valamint interakciós és kommunikációs lehetőséget (Vajda, 2014). 


9.6. Csoportszerepek 


Az óvodások társas formációi már egyértelműen hordozzák a szociálpszichológiai értelemben 
vett csoport lényegesebb jegyeit és a működésüket irányító  csoportdinamikai 
törvényszerűségeket. Így például tartósabb pozíciók és azokhoz kapcsolódó szerepek 
alakulnak ki. Ezek a szerepek természetesen nem azonosak a szerepjáték ad hoc jellegű 
szerepeivel. Nevelési szempontból a pedagógusnak érdemes arra törekedni, hogy minden 
kisgyerek minél több helyzetben kipróbálhassa magát. Legyenek olyan szituációk, amikor 
megtapasztalhatják a mintaadást és a mintakövetést is. 

A csoportképződés következménye tehát, hogy szerepviselkedésekkel találkozunk. 
Lesznek népszerűbb és elutasított gyerekek. Lesznek olyanok, akiknek a viselkedését inkább 
lemásolják mások. A vezető, irányító személyek olyan jegyekkel rendelkeznek, mint a 
kezdeményezés, ötletgazdagság, társakkal való bánni 
tudás, kommunikációs eredményesség, és birtokolják a társas hatékonyság képességét. 

A vezetők csak abban az esetben képesek megőrizni pozíciójukat egy jól összeszokott 
csoportban, ha a teljesen új szabályok és új szokások bevezetése helyett átveszik a csoport 
korábban kialakított hagyományait, normáit (Mérei — V. Binet, 1993). 

Ugyanakkor már 5-6 éves korban találkozhatunk azokkal a peremhelyzetű gyerekekkel, 
akik legtöbbször a bűnbak szerepébe kényszerülnek. Ugyancsak problémát jelenthetnek a 
magányos, nehezen barátkozó, félénk gyerekek (Kósáné, 2001). A csoporton belül általában 
elutasításban lehet részük az agresszíven viselkedőknek, az előnytelen külsővel 
rendelkezőknek, az éretlenül, különcmódon viselkedőknek, illetve olykor az átlagosan 


viselkedő gyerekeknek is (Vajda, 2002). 

A pedagógus azzal járulhat hozzá a gyerekek kölcsönös elfogadásához, ha például 
mindenki számára biztosítja a szereplés lehetőségét, az együttes részvételt a közös 
programokon, rendezvényeken, valamint teret ad az egyéni megnyilvánulásoknak, az egyéni 
tulajdonságok, teljesítnények megmutatásának. Az ilyen helyzetek jó lehetőséget adnak arra, 
hogy minden kisgyerek egyformán értékesnek érezze magát, és a többiek is elfogadják őt. 

Egy érdekes vizsgálatban a korai proszociális magatartást is vizsgálták, és többek között 
arra az eredményre jutottak a szakemberek, hogy az óvodások adakozási, segítő magatartását 
az életkori emocionális-kognitív változásokkal párhuzamosan a csoportban elfoglalt helyzet 
is befolyásolja. Azok a gyerekek, akik több baráttal rendelkeztek, inkább mutatkoztak 
jószívűnek, adakozónak és nagyobb önbizalomról árulkodtak. Ezzel szemben a magányos 
gyerekek bizalmatlanabbaknak tűntek és alacsonyabb önbizalommal rendelkeztek (Inántsy-P., 


2010). 


9.7. A szociometriai eljárás 


A pedagógiai gyakorlatban is elterjedt csoportkutatási módszer a szociometriai vizsgálat. A 
szociometria szó jelentése a társashelyzet (szocio) mérésére (metria) utal. A szociometria célja 
az egyén társas kapcsolatainak, érzelmi  viszonyulásainak,  rokonszenvi-ellenszenvi 
a létező csoportszerepekről is informál bennünket, így például képet kapunk a legnépszerűbb 
és a peremhelyzetre került gyerekekről. A Jakob Levy Moreno és Mérei Ferenc nevéhez fűződő 
módszerrel tehát feltárhatjuk a gyerekek érzelmi választásait és a csoportban elfoglalt helyét. 
Az óvodában például barátság kártyák szétosztásával, és a gyerekek közötti választások 
feljegyzésével végezhető el a szociometriai feladat. A módszer lépései a következők: először 
közösen készítünk a gyerekekkel 3-3 barátság kártyát, amit saját maguk kidíszíthetnek, 
kiszínezhetnek, majd megkérjük őket, hogy rajzolják rá a jelüket. 
Ezután azt kérjük tőlük, hogy a 3 kártyát adják oda egy-egy társuknak, akiket a legjobban 
kedvelnek. Csak jelenlévő gyerekeket választhatnak, hiszen így tudjuk lehetővé tenni a 
kölcsönös választást. A választásban lehetőséget adunk arra is, hogy egy, kettő vagy három 
gyerek között osszák szét a képeket. A kártyák útját, hogy kitől kihez került, a jelek alapján 
tudjuk követni. Az eredményeket kölcsönösségi táblázatban összesítjük és szociogramon 
ábrázoljuk. A kölcsönösségi táblázat összegezve tartalmazza a rokonszenvi választások számát, 

míg a szociogram grafikusan megjeleníti azt. A felszínre került eredmények tájékoztatnak 
bennünket az aktuálisan létező kapcsolódási viszonyokról, az adott kisgyerek elképzeléséről, 
hogy kihez érzi közel magát, vagy, hogy kihez szeretne tartozni. Az évek során megismételt 


szociometria vizsgálatból pedig megtudhatjuk a csoportban végbemenő változásokat is. 


Fogalmak 

kötődés és kötődési típusok, a társulási igények fejlődése, az óvodapedagógushoz fűződő 
kapcsolat sajátosságai, a kortárskapcsolatok jellemzői, az óvodai formális és informális 
csoportok, csoportosulási fázisok: együttlét, együttmozgás, összeverődés, összedolgozás, 


tagolódás, csoportszerepek, szociometria 


Ajánlott irodalom 

Kósáné Ormai V. (2001): A mi óvodánk. Okker Kiadó, Budapest. [6. fejezet: Az óvónő és a 
gyerek. pp. 83—108; 9. fejezet: Társkapcsolatok. pp. 148—172.] 

Zsubrits A. (2007): A gyermekkori kötődések motívumai. Új Pedagógiai Szemle, 57. évf. 7-8. 
sz. pp. 16—22. 

Zsubrits A. (2011): 4 gyermekkor kötődései. NYME Kiadó, Sopron. 


10. A játéktevékenység pszichológiája 


Ebben a fejezetben az óvodáskorú gyermek legfontosabb tevékenységéről, a játékról lesz szó 
pszichológiai megközelítésben. Érintjük a játszás fogalmát és lényegesebb jellemzőit. Piaget 
elmélete alapján kifejtjük a játékfejlődés menetét, és részletezzük a gyakorló játék, a szimbolikus 
játék, illetve a szabályjáték sajátosságait. Beszélünk a játéktevékenység szerepéről, a jó 
játékszer ismérveiről, valamint a nevelő játékhelyzetekhez kapcsolódó magatartásformáiról. 
Végül a gyerekek játékválasztási narratíváit elemezzük egy empirikus kutatás eredménye 
alapján. A fejezet célja, hogy az itt rendszerezett elméleti ismeretek hozzájáruljanak az 


óvodapedagógiai munka sikeréhez. 

10.1. A játék fogalma 


Az óvodás gyermek legfontosabb tevékenysége a játék. A játszás szükséglete alapvető 
fejlődési megnyilvánulásként értelmezhető. Amit a felnőtt ember elkülönült viselkedésként 
játéknak nevez, az a kisgyerek számára magától értetődően létező beállítódás, viszonyulási 
forma. A játékosság, a  játékélmény tulajdonképpen a kisgyermek valamennyi 
tevékenységének a részét képezi kezdetben. A kisgyermek nem tud nem játszani. Játékosan 
tanul meg mozogni, beszélni, rajzolni és másokkal együttműködni. Stöckert Károlyné (2011) 
úgy fogalmaz, hogy a játék 7 éves kor előtt egy végtelenül szerteágazó, számtalan egyéni 
sajátosságot magába foglaló életmód. 

Mérei Ferenc (1993) értelmezésében a játék a világ megismeréséhez vezető királyi út, 
amely során a gyermeknek sikerül meghódítani a szükséges ismereteket. Grastyán Endre 
Huizingával egyetértésben a játékot a művészethez hasonlítja, és a művészeti tevékenységet 
tekinti a játék legmagasabb szintű formájának. Szerinte a játék hozzájárul a pihenéshez, a 
kikapcsolódáshoz és segíti az idegrendszer regenerálódását (Grastyán, 1985). Winnicott (1999) 
a korai anya-gyermek kapcsolatban létrejövő jelenségként tekint a játékra, amely az anyáról 
történő leválás folyamatában az átmeneti tárgyakat követően jelenik meg. Meglátása szerint a 
játék elsősorban olyan lelki történésként értelmezhető, amely feltételezi a potenciális tér, a belső 
átmeneti élménytér létezését. A pszichoanalitikus megközelítés ráirányítja a figyelmet a játék 
vágyteljesítő és feszültségoldó funkciójára, valamint gyógyító, terápiás hatására (Benedek, 
é.n.). Piaget (1978) a gondolkodás fejlődésének következményét látja a gyermek játékában. 

A Pszichológiai szótár definíciója alapján a játék olyan szellemi és mozgásos tevékenység, 
amely nem szolgál semmiféle, a külső szemlélő által is követhető célt, és amely a gyermek 
számára önmagában is vágykielégítő hatású (Fröhlich, 1996). Vagyis a játéknak nincs 
közvetlen haszna, célja, látható külső eredménye, hanem önmagáért a cselevésért folyik. 
Maga a helyzet átélése biztosítja a játszás folyamatát, a játékélmény fennmaradását. 

A sokféle értelmezés közül a következőkben Piaget játékfejlődési elméletét tekintjük át, 
mivel az olyan ismereteket és szemléletmódot közvetít, amely az óvodapedagógusok számara 
jól hasznosítható. Általa megérthetjük az óvodások játékának lényegét, a fejlődéssel jelentkező 


játéktípusok sajátosságait, valamint támpontot kaphatunk a külső feltételek kialakításához, a 

megfelelő  játékformák és játékszerek kiválasztásához, illetve az óvodapedagógus 


játékhelyzetekben tanúsítható helyes magatartásához. 


10.2. A játék fejlődése 


Piaget elméletében a játék az értelmi működés és fejlődés sajátos megnyilvánulási 
formájaként definiálható. A gyermek a megszerzett ismereteit, mentális képességeit a játék 
során kipróbálja, alkalmazza, hogy ezáltal még hatékonyabb lehessen a külvilághoz fűződő 
kapcsolatában. Piaget a játékot tiszta asszimilációnak nevezi, ami az új eseményeknek, 
ismereteknek a belső kognitív sémákhoz történő igazítását jelenti, és aminek eredményeként 
begyakorlódhatnak a már rendelkezésre álló funkciók, gondolkodási elemek. Szemben az 
akkomodációval, amely az utánzó magatartásban tetten érhető, külső minták lemásolását és 
újabb belső sémák kialakulását eredményezi. A viselkedésben hol az asszimiláció túlsúlya, hol 
pedig az akkomodáció fölénye figyelhető meg. A fejlődést a kétféle alkalmazkodási folyamat 
együttesen biztosítja. A gyerekek fokozatosan képessé válnak arra, hogy az érzékszervi- 
mozgásos intelligencia után szimbólumok, majd pedig konkrét és komplexebb gondolkodási 
műveletek segítségével fedezzék fel és értelmezzék a világot. A jól elkülöníthető értelmi 
fejlődési periódusokban más-más játékformák jelennek meg. Ezt a folyamatot mutatja be a 7. 
táblázat (Kádár — Bodoni, 2010). 

Az érzékszervi-mozgásos értelmi fejlettségi szintnek a gyakorló játék felel meg. Ez a 
játék legegyszerűbb formája. Ebben az időszakban a kisgyermek különféle tevékenységek 
hangjához és a külső tárgyakhoz kapcsolódó ismétlődő viselkedésekben a funkcióöröm és 
kompetenciakészség öröme biztosítja a játéktevékenység fennmaradását. A kisgyermek 
explorációs viselkedésének hátterében lévő kíváncsisági késztetés a szülővel, a nevelővel 
kialakult kapcsolati biztonsággal együtt teremtheti meg az újabb tapasztalatok megszerzésének 
feltételét. A gyakorló játék a továbbiakban nem tűnik el véglegesen, a későbbi életkorokban 
átmenetileg ismét szórakozást nyújthat, illetve részét képezheti a szimbolikus játéknak és a 


szabályjátéknak (Stöckert, 2011). 

Életkor Kognitív fejlődési szakasz Játékformák 
6 hét-2 év Szenzomotoros szakasz: a Explorációs játékok: 
mozgásos koordináció Gyakorló játékok 
fejlődése Utánzás 
2-7 év Művelet előtti szakasz: Szimbolikus játék, 
szimbólumképzés szerepjáték, fantáziajáték 
7-9 év Konkrét műveletek Szabályjátékok 
szakasza: szabályalkotás 
8-13 év Építőjátékok, alkotó játékok  ! Építő-szerelő játékok 
k. ; TAT 
SEREG Problémamegoldó játékok 
































7. táblázat: Értelmi fejlődési szakaszok és játéktípusok 


Az óvodáskor domináns játékformája a szimbolikus játék. Ekkor a játék lényegét a 
rendelkezésre álló intrapszichés (lelki) funkciók alkalmazása: a belső képzetekkel, 
szimbólumokkal, fogalmakkal, ismeretekkel való foglalkozás jelenti. A gyerekek számára az 
interiorizálódott külvilág elemei szubjektív kommunikációs megnyilvánulásokat, tárgyakhoz 
kapcsolódó cselekvéseket, szimbolikus áttételezéseket és jelenetsorok kidolgozását teszik 
lehetővé. A szimbolikus játék alakulásának fontosabb szakaszai a következők: /1/ másfél 
éves kor körül figyelhető meg, hogy a kisgyerek saját életének cselekvéseit, szokásait játssza 
el. Például úgy tesz, mintha aludna, enne, mosakodna, fésülködne. Ezt követően /2/ a 
szimbolikus sémák külső tárgyakra vonatkoztatva jelennek meg. Például a játékban a mackó 
szomorú és sír valamiért. Majd fokozatosan /3/ másoktól átvett viselkedésekkel 
találkozhatunk. Így például a kisgyermek édesapját utánozva könyvet olvas, vagy édesanyját 
követve elkészíti az ebédet. A /4/ tárgyak különböző jelentést hordozhatnak a gyermek 
számára, bármivé átalakulhatnak a képzeleti helyettesítgetéseknek köszönhetően. A 
fakocka egyaránt megjelenítheti a házat, az autót vagy a mobiltelefont. A játékban történő 
átalakulások sajátos megnyilvánulását mutatja az a viselkedés, amikor a gyerekek már nem csak 


lemásolják a körülöttük lévő eseményeket, hanem /5/ ők maguk akarnak olyanná válni, mint 


65 


a látott személyek és tárgyak. Piaget saját gyermekének megfigyelése során jegyezte le például, 
hogy a kisgyerek hol az unokatestvérének, a testvérének, az anyukájának, hol pedig egy 
hangszórónak vagy egy templomnak képzelte el magát (Piaget, 1978. 231-232). Négy-ötéves 
kortól dominánsan /6/ a szimbolikus kombinációkkal, a közös szimbólumalkotással 
találkozhatunk, amikor az óvodások változatosan megformálva, a társakkal együttműködve 
mutatják meg izgalmas belső világukat, szárnyaló képzeletüket, színes ismeretrendszerüket. A 
fantáziajátékok és a részletesen kidolgozott jelenetsorok szépen tükrözik a külső valóság és a 
gyermeki szubjektivitás erős kapcsolatát (gyermeki realizmus). A szimbolikus kombinációs 
játékok teret kínálnak a valóságban nem érvényesíthető vágyak beteljesülésének, a kellemetlen 
feszültségek levezetésének és a kedvezőtlen történések pozitív formájú átalakításának. 

A szimbolikus játék leggyakoribb formája a szerepjáték. A szerepjátékban a gyermeket 
kettős tudatállapot jellemzi: egyfelől képes teljes beleéléssel eljátszani a választott szerepét, 
ugyanakkor mindvégig tudatában van annak, hogy ő a valóságban kicsoda. A gyerekek gyakran 
meg is fogalmazzák, hogy csak játékból, , játsziból" történik meg mindaz. A szerepjátékokban 
a résztvevők jellemzően a környezetükben jelenlévő személyek viselkedését interiorizálják, 
akik hatással vannak rájuk (Kádár — Bodoni, 2010). 

Az óvodáskor végére, a kisiskolás kor elejére a gyerekek valósághoz való közeledésének 
igénye erőteljesebbé válik. Az értelmi fejlődés magasabb szintje, a szabálytudat kialakulása azt 
eredményezi, hogy egyre inkább a külső valóság rendező elvei határozzák meg a játék menetét. 
A szabálytudat lényege, hogy tisztában vagyunk a közös megegyezésen alapuló szabályok 
létezésével, az alkalmazott szabályok mindenkire egyformán vonatkozó  betartási 
kötelezettségével, illetve elfogadjuk, hogy a szabályok önkényesen nem változtathatók meg. 
az átörökített, intézményesedett szabályjátékokat és a spontán szabályokra épülő 
játékokat. Az előző csoportba tartozhatnak az idősebbektől eltanult játékok, például a különféle 
csoportos játékok vagy a népi játékok, míg az utóbbiak körébe egy adott pillanatnyi helyzethez 
igazodó, hirtelen jött megegyezésen alapuló szabályokat követő közös tevékenységek. A 
szabályjátékoknak már kiforrott céljuk van, ami nem más, mint a győzelem. Bár az igazi 
szabályjátékok ideje az iskoláskorra tehető, azonban a felnőttek által irányított egyszerűbb 
szabályjátékok már óvodáskorban is jelen lehetnek, amiben megtapasztalhatják a kisgyerekek, 


hogy mit jelent nyerni és mit jelent veszíteni. 

10.35. Az óvodások játéktevékenységei 


A hazai óvodai nevelés szemléletében erőteljesen tükröződik a hagyományokhoz ragaszkodás, 
a múlt értékeinek közvetítése, a népi játékok alkalmazása. A hagyományok tiszteletét a 
különböző játékformák és a különféle, jellemzően természetes alapanyagú játékeszközök is jól 
érzékeltetik. Ezek a játékok nagyon közel állnak az óvodások világához. A népi játékok 
lélektani funkciói közül az alábbiakat nevezhetjük meg: bővíti az ismeretrendszert, segíti a 
készségek, képességek begyakorlását, támogatja a gyerekek kognitív, szociális és érzelmi 
fejlődését, illetve önbizalomfokozó ereje van (Lázár, 2005). 

A hagyományos játékok szerves részét képezik a gyermekfolklórnak. A kultúránkban 
előforduló népi játékok rendszerezéséhez különböző szempontokat jelölhetünk ki. A népi 
játékok tartalmi jellemzőik alapján játéktömbökbe sorolhatók. A játéktípus kategóriája pedig az 
összes fellelhető játékváltozatot felöleli. A 8. táblázat bemutatja a népi játékok különböző 
típusait. 

A dalos, mozgásos játékokat a nevelők irányításával játszhatják el az óvodások, amelyek 
kiegészítik a gyerekek önálló kezdeményezésén alapuló szabadon végzett játékait. Bár a 
felnőttekkel átélt együttes játék izgalma sokáig igényként jelentkezik a gyerek részéről, azonban 
fokozatosan a gyerektársakkal közösen végzett tevékenységekben találják meg az újabb 
fejlődési szükségleteikhez, szociális igényeikhez igazodó elvárásokat. Hároméves kor körül a 
gyerekek jellemzően még egyedül, egymástól függetlenül játszanak, majd óvodáskorban 


nagyon intenzív összetartozási élményeket élnek át a társas helyzetekben. 











Játéktömb Játéktípusok 
1. Eszközös játékok Tárgykészítő játékok, eszközös ügyességi játékok, 
sport jellegű játékok 
2. Mozgásos játékok Ölbéli gyermekjátékok, ügyességi és 


erőjátékok, fogócskák, vonulások 








3. Szellemi játékok Szellemi ügyességi játékok, beugratások, kitalálós 
játékok, rejtő-kereső játékok, tiltó játékok 

4. Párválasztó játékok Párválasztó — körjátékok,  leánykérő játékok, 
párválasztó társas játékok 








5. Mondókák Természetmondókák, növénymondókák, 
állatmondókák, hangutánzó mondókák, 
bölcsődalok, csúfolódok, egyéb mondókák 








6. Kiolvasók Kiolvasók, kisorsolók 























8. táblázat: A népi játékok csoportosítása 


A nevelő elsősorban a megfelelő játékterek kialakításával, a szükséges játékidő és játékeszköz 
biztosításával teremtheti meg a játszás feltételét. Fontos a biztonságot adó, szeretetteljes légkör 
megteremtése. Az óvodapedagógus megengedő és támogató jelenléte pedig ösztönzőleg hat a 
kicsikre. 

Egyfelől a felnőttel történő együttes játék mindkettőjük számára örömet okozhat, 
elmélyítheti kapcsolatukat, segítheti egymás jobb megismerését. Másfelől viszont korlátozza a 
gyermek kezdeményezését, kreativitását, és a felnőtt önkéntelenül is vezetővé, irányítóvá 
válhat. Hátrányosan befolyásolja a játékot a felnőtt, ha a gyermek akarata ellenére vesz részt a 
játékban, mindenáron ráerőlteti a saját elképzelését, kioktatóan viselkedik, nem szívesen vesz 
részt benne és kivételez. A , játékrontó? felnőttre az jellemző, hogy túlzottan szabályoz, utasít, 
korrigál, javít, fejleszt. Túlbeszélő vagy szótlan stílussal rendelkezik. Tulajdonképpen nem 
tartja fontosnak a gyermek játékát, csupán kötelességtudatból játszik, vagy azért, hogy 
lecsendesítse őt. A , hamisjátékos"? viselkedés pedig azt jelenti, hogy a felnőttek megtévesztik 
a gyerekeket, és csak úgy tesznek, mintha megbecsülnék a játékot, de valójában elutasítják azt. 
Az is probléma, ha a felnőtt nem fogadja el a kicsik szabad játékát, és csak fejlesztésre akarja 


felhasználni a játékhelyzetet (Stöckert, 2011). 


10.4. Milyen a jó játékszer? 


A játékszerek kiválasztásának pedagógiai szempontjai közül a következőket sorolhatjuk fel: 
a játékszer sokféle tevékenység végzésére adjon lehetőséget, érdeklődést felkeltő legyen, 
tükrözze az adott ország kulturális hagyományait, de ne zárja el a gyerekeket a más nemzetek 


játékaival történő találkozás lehetőségétől. A játékeszközök többféle anyagból készüljenek. A 

műanyag játékokat egészítsék ki a természetes alapanyagból készült tárgyak. A félkész anyagok 
ugyancsak jól igazíthatóak a gyerekek kreatív kezdeményezéséhez, és széles körű lehetőséget 
adnak a közös tevékenykedésre (Kapocs Füzetek 1. 2003). 

Arról sem feledkezhetünk el, hogy a gyerekek kezébe adott játékszerek már kezdetektől 
fogva fontos esztétikai értéket közvetítenek. A személyiség fejlődésére és a képességek 
alakulására gyakorolt pozitív hatásuk ugyancsak jól látható. 

Buytendijktől származik az az észrevétel, ami érzékelteti, hogy a játszás mindig konkrét 
játéktárgyak alkalmazásával valósul meg, és az igazán jó játékok maguk is képesek , játszani". 
Ilyen népszerű játékszer például a labda (Benedek, é. n. 22). 

Vekerdy Tamás (2005) kiemeli, hogy a kisgyermekkori játékszerek legyenek egyszerűek, 
a gyerekek által is könnyen használhatók, színesek és kellemes hangot adók. Olyan mértékben 
kövessék a valóságot, hogy a gyermek felismerje azokat. 

Ugyanakkor elgondolkodtató Vajda Zsuzsanna megállapítása is, amikor a napjainkban 
látható eseményekkel kapcsolatosan a következőket írja: , A gyermekjátékok körében lezajlott 
változások világosan jelzik, mennyire nem fontosak a gyártóknak maguk a gyermekek. A 
játékok nagy része a felnőttek élményvilágához kapcsolódik: a Barbie babák fiatal felnőtteket 
idéznek, akik felnőtt használati tárgyakkal rendelkeznek. A készlet darabjai kapcsolódnak 
egymáshoz, újabb és újabb vásárlásra ösztönözve. Az önműködő gépjátékokkal, irányítható- 
villogó autóval, beszélő és pisilő babával valójában nem lehet játszani, csak dicsekedni." 
(Vajda, 2007. 77). 

A jó játékkal szívesen, élvezettel játszanak a gyerekek. Alapvetően nem is a játékszerhez 
való igazodás áll a középpontban, hanem inkább ők képesek a játékban azokat a saját 
elképzeléseik szerint átalakítani. A játékszerek alkalmazásában tetten érhetők a gyerekek 
fejlődési sajátosságai, ismereteik és képességeik színvonala, az őket tényleges foglalkoztató 
problémák részletet. A jó játéktárgy segít életre kelteni és fenntartani az alkotókedvet, az alkotás 
örömét. A játék voltaképpen művészet, benne kifejeződik a játszó gyermek által ismert valóság 
szubjektív  visszatükrözése. A játékszerekkel kapcsolatosan pedig nem szabad, hogy 
eluralkodjon a játékok dömpingszerű begyűjtésének a szenvedélye. Helyette inkább engedjük, 
hogy a megfelelő játékokkal történő játszás boldogsága motiválja a gyerekeket, az a felhőtlen 
felszabadultságot hozó érzés, amit csak a játszás során találunk meg, és amit jó újra és újra 


átélni! 

Elkülöníthetjük a játékszer és a játékeszköz fogalmát. A játékszer kategóriájába 
mindazok az üzletekben kapható játéktárgyak beletartoznak, amelyeket a felnőttek kimondottan 
azért készítenek, hogy a gyerekek játsszanak velük. A játékeszköz fogalma pedig azokat a 
további dolgokat és tárgyakat jeleníti meg, amellyel a gyerekek kapcsolatba kerülhetnek a 
játszás során. 

Az óvodások kezdetben még nem igénylik azt, hogy a játékszerek hűen lemásolják a 
felnőttek világát, helyette inkább arra van szükségük, hogy az alkalmazott tárgyak sokféle 


9-Kr 


értelmezésre adjanak lehetőséget a gyerekek belső szabadságának, fantáziájának, 
átalakulhat. A tárgyak akármit helyettesíthetnek, belső képeket, alakuló fogalmakat, 
élményeket, emlékeket és érzéseket, illetve külső momentumokat egyaránt. A játékszerek 
valósághoz közelítésének igénye csak a későbbiekben fedezhető fel, amikor például a 
szerepjátékokban mindjobban utánozni kívánják a felnőttek életét. 

Egyik saját kutatásunkban a gyerekek játékpreferenciáit vizsgáltuk meg. A kapott 
eredmények jól kapcsolódnak az elméleti megállapításhoz, és látható, hogy a gyerekek 
mindennapjaiban fontos szerepet töltenek be a különböző játéktevékenységek: a mozgásos 
játékok, a szimbolikus játékok, a szerepjátékok, az egyszerűbb szabályjátékok és a konstruáló 
játékok. Ugyanakkor az óvodások kisebb csoportja arról is beszámolt, hogy szívesen játszanak 
az idősebb gyerekeknél inkább elfogadhatóbb elektronikai eszközökkel. Játékukba jellemzően 
a gyerektársak, a testvérek és a családtagok kapcsolódtak be, ugyanakkor az óvodapedagógus 
csak ritkán szerepelt. A következő játékválasztási narratívák fordultak elő: /1/ a játszás 
átélésének pozitív élménye, /2/ tulajdonságok felsorolása, /3/ a másokkal együtt játszás öröme, 
/4/ a játékban résztvevők személyiségének, képességének és viselkedésének komponensei, 
valamint /5/ a játéktárgy megszerzésének vágya. A gyerekek például a következő indokokat 
fogalmazták meg: , Nem kell unatkozni.", , Jó móka.", , Jó velük játszani." (Jó játszani!); , Ha ő 
vasal, én is vasalok, ha főz, segítek neki, ha porszívózik előveszem a kisporszívómat.", 
, Utánozom apát.", , Ilyenkor a testvérem anyukája lehetek.", , Mert lehetek hercegnő.", 
, Olyanok, mint az igazi" (Szimbolikus játékok, szerepjátékok.); , Színes, rengeteg érdekes 
történet van benne.", , Mert gyorsak", , Mert ijesztő.", , Lehet vele harcolni.", , Szeretem ahogy 
pattog." (Jól alkalmazható valamire.); , Jó vagyok benne.", , Sok gólt tudok lőni." (Képességek, 


személyiségjellemzők.); , Mert más is tud velem akkor játszani.", , Mert a barátnőimmel tudunk 

vele játszani.", , Mert az óvónéni is játszik." (Együttes játék másokkal.); , Mivel az oviban volt, 
és én 1s szerettem volna.", , Hogy nekem is legyen saját.", , Mert az még nincs.", , Mivel hasonlít 
az otthonira." (Vágyakozás a játékra). A kapott eredményeket 


foglalja össze a 9. táblázat (Zsubrits — Valkó — Fehér — Horváth, 2015). 





Játékválasztási narratívák 








A játszás kellemes élményt ad: jó játszani! 





Tulajdonságok felsorolása: jól használható valamire! 








Együttes tevékenykedés másokkal: jó együtt lenni! 








A játszó gyermek és a játszótárs személyisége, képessége, viselkedése: jók vagyunk a játékban! 








Az új játék megszerzésének vágya: jó lenne az a játék! 

















9. táblázat: Az óvodások játékválasztási narratívái egy empirikus kutatás alapján 


Fogalmak 
a játék fogalma, a játék fejlődése, a játék típusai és jellemzői, a népi játékok típusai, a szabad 
játék és a nevelő által irányított játék sajátosságai, a nevelő viszonyulása a gyermek játékához, 


a jó játékszer jellemzői, játékválasztási narratívák 

Stöckert K. (2011): Kis játékpszichológia. Eötvös Kiadó, Budapest. 


11. A mesék lélektani jelentősége 


A most következő fejezetnek az a fő célja, hogy szemléletformáló módon hangsúlyozza a mese 
gyermekkorban betöltött szerepét, semmi mással nem helyettesítő jelentőségét. Ahogyan a játék 


iránti szükségletnek is rendszeresen érvényesülni kell az óvodában — és természetesen otthon is 

— ugyanúgy igaz ez a mesére. A lelki fejlődést a mesék különböző típusai egyaránt elősegítik. 
Négyéves kortól kezdődően különösen a tündérmesék, a varázsmesék szerepe nő meg a gyerekek 
életében. A fejezetben ehhez kapcsolódóan a legfontosabb mesepszichológiai vonatkozásokat 


ismerhetjük meg. 


1I.I. A mese fogalma és típusai 


A mese műfaji besorolás szerint elbeszélő irodalmi műalkotás. A mesék keletkezés- és 
fejlődéstörténetében jól láthatók a fontosabb mozzanatok, amelyek eredményeként ma kézbe 
vehetjük a különböző mesekönyveket. Az Aarne — Thompson — Uther-féle mesekatalógusban 
mintegy 2400 fő mesetípus szerepel, melyhez több százezer lejegyzett változat tartozik. Ezen 
belül a magyar népmesegyűjtemény több mint húszezer szöveget tartalmaz (Gulyás, 2017). 

A mesetípusok története nagyon hasonló és fontos jellemzője, hogy mindig jól 
beazonosítható konfliktushelyzet köré épül a cselekménye. A központi konfliktusnak a 
megoldása nemcsak a főszereplőre vár, hanem valamilyen szinten, valamilyen formában a 
mesét hallgató is a saját életére nézve vonatkoztatni tudja azt. A mesebeli hősök története 
mindig arra a személyiségfejlődési útra is utal, amely út során valamennyiünknek meg kell 
küzdeni az adódó nehézségekkel. A főhős sorsa, hogy a próbatételeket nem kerülheti el, 
hanem azokkal megbirkózva folyamatosan érettebbé, bölcsebbé válik, hogy a végén küldetését 
siker koronázza. A mesékben előforduló szereplők szintén pontosan felismerhető karaktereket 
mutatnak be. A jó és a rossz harca ugyanúgy része a szövegeknek, mint a főhős céljának 
elérését segítő és akadályozó alakok megjelenése. A fontosabb alakok és szövegek alapján az 
alábbi népmesei csoportokat különíthetjük el: állatmesék, legendamesék, novellamesék, 
rászedett ostoba szörny mesék, falucsúfoló mesék, tréfás mesék, hazugságmesék, 
formulamesék, tündérmesék vagy másnéven varázsmesék (Boldizsár, 2010). 

Vlagyimir Jakovlevics Propp (1995) szerint a varázsmesék leglényegesebb vonása, hogy 
bár a szereplők és a környezeti háttér változik a szövegekben, a cselekmény sorrendje, a 
szereplők viselkedése mégis mindig azonos marad. Ilyen viselkedés lehet például valakinek 
az eltávozása a mese elején, a főhősnek adott tiltó parancs, a hős útnak indulása, valamilyen 
varázseszköz birtoklása, a hős próbatétel elé állítása, az ellenség legyőzése, vagy a mese végén 
a házasságkötés és a trónra lépés. 

A gyerekmesék kiválasztásánál érdemes figyelni az eltérő életkori igényekre és a 


kisgyerekek egyéni kívánságaira. A beszéd kialakulásától kezdődően a gyerekek szívesen 

beszélgetnek a felnőttekkel és érdeklődéssel hallgatják a történeteiket. A legkisebbek általában 
azokat az epizódokat kedvelik, amelyek róluk, a saját életükről szólnak. Ezért esténként 
kíváncsian hallgatják meg újra és újra a napi eseményeket, amely lehetővé teszi, hogy 
ismételten átéljék a legfontosabb élményeket. Négyéves kor körül pedig elérkezik az 


állatmesék, majd pedig a tündérmesék ideje (Jávorszky, 2009). 


II.2. A varázsmesék lélektani vonatkozásai 


Az óvodáskor közepétől kezdődően egyre inkább a varázsmesék biztosítják a gyerekek számára 
azt a világot, ami a lelki fejlődésük szempontjából fontos lesz, és a személyiségüket pozitív 
irányban képes változtatni. Ezért a mesékkel való találkozás elengedhetetlenül szükséges 
óvodáskorban. Ahogyan a játszás élményét sem helyettesítheti semmi más, úgy a mesehallgatás 
élményét sem. 

Bruno Bettelheim (2000) szerint a műalkotások közül csak a klasszikus népmesék tudják 
biztosítani azt a hatást, amely szükséges ahhoz, hogy a koragyermekkor tudattalan fejlődési 
konfliktusai megoldásra kerüljenek. Így például a kisgyermeknek meg kell küzdenie a 
csalódásokkal, a konfliktusokkal, a testvérféltékenységgel, a függetlenedési törekvésekkel, de 
ki kell alakítania öntudatát, önértékelését és erkölcsi kötelességtudatát is. Mindehhez a 
racionális megértés helyett a gyermeki gondolkodás olyan sajátosságai járulnak hozzá, mint 
a képzelődés, a fantáziálás, az ábrándozás, az álmodozás vagy a vágyakozás. A pozitív 
érzések mellett a mese lehetőséget ad a negatív élmények, érzések, szorongások, félelmek 
átélésére is. De a mesék az aktuális belső feszültségek, a pillanatnyi szükségletek 
feldolgozásához, értelmezéséhez ugyancsak hozzájárulnak. A mesékben található példák 
megfelelő kapaszkodót adhatnak számukra. A különféle mesealakokban pedig elfogadható 
formában ölthetnek testet a gyerekek saját élményei, olykor akár a félelmetesnek, ijesztőnek 
tűnő tapasztalataik is. Ezt szolgálja a meseszereplőkkel történő azonosulás. 

A mese következetesen a szimbólumok, a képek nyelvén szólítja meg a hallgatókat, és 
mindig személyes jelentéstulajdonításhoz vezet. A mesék érzelmi átélése a képek, a metaforák 
sejtése által valósul meg. Már a mesék kezdő formuláiban is tetten érhető ennek a 
viszonyulásnak a szükségessége, a konkrét szintű jelentésadás meghaladása: az , Egyszer volt, 


kJ) 


hol nem volt...", , Az üveghegyen is túl...", az , Egy sűrű erdő közepén..." kezdősorok a 


valóságos életből a képzelet birodalmába repíti a mesehallgatót. 

Piaget az értelmi fejlődés folyamatában a szenzomotoros intelligencia működési 
periódusának végére teszi a szimbolikus funkció megjelenését, amely körülbelül 18 hónapos 
kortól kezdődően van jelen, és ami után a szimbolikus és prekonceptuális, majd pedig az intuitív 
gondolkodás szakasza következik. A szimbolikus gondolkodás következménye a valóság belső 
reprezentációja , a jelölt dolgok különálló jelölőinek közbelépésével" (Piaget, 1997.174). A 
nyelv használata a társadalmi együttélést biztosítja és konvencionális jellegű, vagyis már eleve 
létező jelrendszer átvételével valósul meg. A szimbólumalkotás viszont szubjektív folyamat, 
amely során a valóságra utalás mindig individuális módon megy végbe. A gyerekek játékos 
formában képesek a valóságos elemek különféle helyettesítésére, cserélgetésére, személyes 
transzformálására. Gondolkodásukat a fogalomalkotás bizonytalansága, a nyelvfejlődés 
aktuális állapota jelentősen befolyásolja. 

Kezdetben a verbális közlések helyett a belső képalkotás, a képi szimbólumalkotás 
játszik döntő szerepet. A mentális képek 7-8 éves korig statikusak, és csak azt követően 
alakulnak ki a belső képekkel történő gondolkodási műveletek (Piaget — Inhelder, 1999). 

A belső képalkotás a játék és a rajzolás mellett a mesehallgatásnak is lényeges 
velejárója. A képzeleti működés segíti az emlékezeti információk és a konfliktusok, 
feszültségek feldolgozását (elaboráció). A keletkező képek mindig nagyon erős érzelmi 
színezetet kapnak. Az érzelemvezérlésű produktív képzeleti működés fontos óvodáskori 
jellemzői: a fantáziagazdagság, a csapongás, valamint a valóságos és képzeleti képek 
összemosódása. A valósághoz közeledés igényét majd a 6-7 éves kortól felerősödő reproduktív 
képzeleti működés jelzi (Kádár, 2012). A mesék tehát jól illeszkednek az óvodások 
gondolkodásához, amit nagyfokú érzelemvezéreltség, képzeleti aktivitás, fantáziaműködés, és 


az átélt élményekhez fűződő ragaszkodás jellemez. 

7. kép: 7 éves lány rajza A három kismalac és a farkas című meséről 


Kádár Annamária (2012): Mesepszichológia című könyvében a következő fontosabb 
jellemzőket fogalmazza meg a mesék gyerekekre kifejtett hatásáról. A mesék ugyanolyan 
egyszerűnek és szélsőségesnek mutatják be a világot, mint ahogyan azt a gyermek 
ténylegesen megéli. Kíváncsiságukat a természettudományos ismeretek helyett a mesei 
történések elégíthetik ki. A csodás elemek, a szélsőségesen felnagyított vagy leegyszerűsített 
szituációk könnyen elfogadhatóvá válnak. A szétválasztott pozitív és negatív érzések 
különböző mesefigurákban öltenek testet (jó és rossz szereplők), a polarizáltság pedig a 
biztonság érzését nyújtja. Ugyanilyen biztonságot idéznek elő a kezdő és záró képek, a 
sztereotip kifejezések és az ismétlések. Az ismétlődő elemek a ráismerés örömét biztosítják, és 
a bekövetkezésük után feszültségoldó hatásúak. A mesék kedvező befejezése a kezdeti 
problémák után megoldást, harmóniát kínál, ami szintén hozzájárul a feszültségteremtéshez 
és a feszültség levezetéséhez, a katarzis átéléséhez. A mesében minden lehetséges, a 
vágyteljesítés itt ugyanúgy biztosított, ahogyan a szimbolikus játékban. Bárki bármivé 
átváltozhat és visszaváltozhat. A mesei kettős tudat lehetővé teszi a valóság átalakítását és a 
pillanatnyi szükségletek megjelenését. Mesehallgatáskor a feszültség levezetése a képzeletben 
megy végbe, míg a játékban mozgás, cselekvés által. A képzeleti azonosulás biztosítja a 
gyerekek mesehősökkel és a történetekkel való személyes identifikációit (azonosulásait), amely 
során a személyes életélmények hangsúlyozottan teret kaphatnak. További mesei motívumok 
még: az ellentétek preferálása, az ismétlések, a veszély és megmenekülés eseménye, 


valamint a kompenzálás. 

Fogalmak 


a mese fogalma, típusai, a varázsmesék pszichológiai jellemzői 

12. Tanulás óvodáskorban 


A most következő fejezet célja a gyermekkori tanulás lélektani értelmezése, amely segít abban, 
hogy megértsük a gyerekek játék- és tevékenységhelyzetben cselekvések által megvalósuló 
spontán, rejtett formában végbemenő tanulásának lényegét. Így sor kerül a tanulás jelenségének 
szélesebb körű értelmezése mellett a látens, rejtett tanulási mód fogalmának meghatározására, 
illetve Piaget kognitív fejlődéselméletét alapul véve a gyerekek lényeges tapasztalatszerzési 
lehetőségeire. Végezetül pedig a játék és a tanulás kapcsolatát mutatjuk be, amely rész igyekszik 
megválaszolni azt a kérdést, hogy milyen területekről és milyen módon szerezhet információt az 


óvodás kisgyermek. 


12.1. A tanulás és a rejtett (látens) tanulás fogalma 


A tanulás új ismeret kialakulását jelenti, melynek eredményeként a viselkedésben tartós 
változás következik be. Iskoláskortól a gyerekek szándékos, irányított tanulással sajátítják 
el az elvárt ismereteket, amit elsősorban verbális úton, szavakkal történő tanulással érnek el. 
Ezzel szemben óvodáskorban spontán tanulási formáról beszélünk, amely a különböző 
tevékenységek végzése során valósul meg. 

A cselekvések és tevékenységek általi tanulás az óvodások részéről alapvetően még nem 
tudatosan irányított módon zajlik, hanem önkéntelenül, szabadon megy végbe. Ha a játéknál 


úgy fogalmaztunk, hogy a kisgyerek nem tud nem játszani, akkor a tanulásnál még inkább igaz 

ez: a kisgyerek képtelen arra, hogy ne tanuljon, valamennyi élethelyzetében jelen van a 
tapasztalatszerzés, az új ismeretek elsajátítása. 

Belülről fakadó kíváncsisága, érdeklődése, tudásvágya viszi őt előre azon az úton, amely 
során a körülötte virágként kinyíló világot mindjobban megismeri és megérti. Ennek a belső 
motivációnak az érvényesülését a megfelelő óvodai környezet kialakítása és az 
óvodapedagógus foglalkozásszervezése segítheti elő. Ekkor jelentkezik a gyerekek 
problémamegoldási igénye is, amely igénynek a teljesülését az óvodai tevékenységekben (pl. 
mesehallgatás, játék, rajzolás) élhetik át a gyerekek. 

Az óvodapedagógus válaszadása, megfelelő kérdése szintén kedvezően befolyásolja az értelmi 
fejlődést. 

A látens tanulás, vagy másképpen rejtett tanulás fogalma magában foglalja azt az 
ismeretszerzési módot, amikor aktuálisan nem vagyunk tudatában annak, hogy tanulunk, hanem 
csak egy későbbi időpontban szembesülünk vele. A kisgyerekeknél alapvetően ezzel a nem 
tudatos, rejtett tanulási formával találkozunk. Gyakran előfordul például, hogy csupán a 
következményekből, a megtanult ismeret egy teljesen új helyzetben történő alkalmazásából 
értesülünk a megszerzett tudásról. 

Óvodáskorban a tanulás, mint pszichikus funkció még nem válik el a többi 
megismerési működéstől (érzékelés, észlelés, figyelem, emlékezet, képzelet), hanem azokkal 
együttesen vesz részt az ismeretszerzési folyamatban. Majd csak kisiskolás kortól figyelhető 
meg az önálló tanulási képesség kialakulása, elkülönült tevékenységgé formálódása. Ekkortól 
tudják a gyerekek a tanulási tevékenységet és a játéktevékenységet egymástól 


megkülönböztetni (Páli, 1990). 


12.2. Az értelmi fejlődési szakaszokhoz tartozó tanulási formák 


A tanulás szorosan kapcsolódik a mindenkori értelmi fejlettség színvonalához. Piaget ma is 
érvényes elmélete alapján a kognitív fejlődés a cselekvéstől az elvont gondolkodás felé 
halad. Az értelmi fejlődés folyamatában négy nagyobb szakaszt 
különítünk el (Kósáné, 2001). 

Az /1/ érzékszervi-mozgásos periódus körülbelül kétéves korig tart. Ekkor a gyakorlati 
cselekvéses szinten a gondolkodási műveletek cselekvéses előzményei fedezhetők fel, és 
magtalálható a megfordíthatóság (reverzibilitás) és az állandóság (invariancia) kezdete. Ezt 


látjuk a gyakorló játékokban, ahol a kisgyermek például mozgássorok, mozdulatok 

elvégzésével közvetíti megszerzett tapasztalatait. Ebben a szakaszban tehát cselekvéses 
tanulási formáról beszélünk. 

A konkrét műveletek periódusa 2 nagyobb alszakaszra bontható: /2/ 7-8 éves korig tart a 
műveletek előtti képzetek szakasza. Ekkor jelenik meg a beszéd és a szimbolikus , mintha? 
játék. A nyelvhasználat szoros kölcsönhatásban áll a gondolkodás fejlődésével. A család 
szerepe mellett fontos jelentősége van az óvodapedagógus mintaadásának, szép beszédének. A 
szókincs bővülése, a helyes grammatikai szabályok alkalmazása, a mondattani szerkezet 
komplexebbé válása jól tükrözi a gyerekek gondolkodásának fejlődését. A szimbolikus 
funkció megjelenésével az óvodások képesek a külső tárgyak, cselekvések képekben történő 
gondolati megjelenítésére. A szemléletes gondolkodás kialakulásának időszaka ez. Ebben a 
szakaszban a cselekvést a belső képek, a szavak és az alakuló fogalmak váltják fel. Innentől 
kezdve a szavakkal történő tanulás válik uralkodóvá. 

A /3/ konkrét műveletek szakasza 7-8 éves kortól körülbelül 11-12 éves korig tart. Az 
iskolások logikai műveletek alapján gondolkodnak, és képesek lesznek összehasonlításokra, 
csoportosításokra, illetve soralkotások elvégzésére. A műveletek végrehajtását a tárgyakról 
alkotott képzetek teszik lehetővé. 

Tizenegy-tizenkettő éves kor után kezdődik a /4/ formális műveletek periódusa, amikor 
a műveleti struktúrák szerveződése befejeződik. A serdülők már kiinduló hipotézisek 
(feltételezések) mentén gondolkodnak és következtetéseket fogalmaznak meg. Ez az absztrakt 


(elvont) szintű gondolkodás időszaka. 


12.35. Játék és tanulás kapcsolata 


Ahogy említettük az óvodai foglalkozások során a tapasztalatszerzés közvetlenül a 
tevékenységek és a cselekvések által történik. Indítéka belső motivációjú, és főként 
játékhelyzetekben valósul meg (A tanulást játékba ágyazódás jellemzi.). Hatása 
megmutatkozik a gyermek egész személyiségének, értelmi képességeinek, mozgásos 
megnyilvánulásainak, nyelvi-kommunikációs képességének, érzelmi-szociális 
tulajdonságainak és magatartásának a fejlődésében (Kósáné, 2001). 

Páli Judit (1990) a tanulós játék fogalmának használatát javasolja a játékos tanulás 
helyett, mivel az jobban kifejezi az óvodában jelenlévő tanulási folyamatok lényegét, miszerint 
minden játék feltételez valamiféle tanulást. A játék szerepe nem a tanulás kiszolgálása, hanem 


fordítva: a tanulás van alárendelve a játéknak. Ő is azt hangsúlyozza, hogy a játék lehetőséget 

ad egyrészt valóban az új ismeretek elsajátítására, készségek begyakorlására és 
viselkedésformák kipróbálására, másrészt pedig hatással van a pszichikus funkciók 
fejlődésére: a megértésre, az emlékezetre, a figyelemre, az érzékelési és észlelési működésre, 
illetve a rendelkezésre álló gondolkodási műveletek kipróbálására. 

A játszás során a gyerekek három nagyobb területről szerezhetnek tapasztalatokat: 
önmagukról, társas környezetükről és a tárgyi világról (Stöckert, 2011). A játékban 
találkozhatnak saját érzelmeikkel, belső feszültségeikkel, indulataikkal, félelmeikkel és 
vágyaikkal. Amit a kisgyerek a saját szavaival még nem tud elmondani, vagy közvetlenül nem 
fejezhet ki, arra jó lehetőséget kínál a szabad játék. A pszichoanalitikus értelmezés szerint a 
játékban feldolgozásra kerülnek, megoldódnak azok a pszichés konfliktusok, melyek 
segítik a személyiség egészséges fejlődését. A társakkal létrejött kapcsolatokban szintén sok 
mindent megtanulnak a gyerekek. Ennek a tapasztalatszerzésnek az alapját az utánzás képezi. 
A kisgyerekek a hozzájuk közel álló felnőttek és gyerektársak viselkedését veszik alapul, őket 
követik, hozzájuk akarnak hasonlítani. Az utánzás mellett az azonosulás is fontos tanulási 
forma ebben az életkorban. A játék során beleélheti magát a kisgyerek a kiválasztott mintába. 
Így különböző személyekké, alakokká változhat át és átmenetileg olyan lehet, mint ők. A 
kiválasztott szereplőkkel történő képzeletbeli és játékban végbemenő azonosulás egyrészt 
biztosítja a feszültségcsökkentést, másrészt lehetővé teszi a modell beállítódásának, 
szabályainak, értékeinek az átvételét. A harmadik tanulási terület a tárgyi környezet 
megismerése. A játékban a kisgyermek tapasztalatokat szerez az anyagi világ tulajdonságairól, 
virtuális világgal szemben itt a jelenségeket a maguk természetességében ismerheti meg. A 
környezettel való közvetlen kapcsolatban spontán kísérletezgetéseket folytathat, és 
begyakorolhatja a már rendelkezésre álló gondolkodási műveleteket, amely által fejlődik az 


intelligenciája, valamint a kreativitása. 


Fogalmak 
tanulás, nem tudatos (látens) tanulás, cselekvéses tanulás, játékban magvalósuló tanulás, tanulós 
játék, tanulási területek (önmaga, társak, tárgyi környezet) és tanulási módok (utánzás, 


azonosulás) a játékban. 

Ajánlott irodalom 


Stöckert K. (2011): Kis játékpszichológia. Eötvös József Könyvkiadó, Budapest. [6. fejezet: 


Tanulási módok és lehetőségek a játékban. pp. 76—84.] 


13. Az óvodai nevelési folyamat pszichológiai vonatkozásai 


Ebben a fejezetben röviden ismertetjük az óvodai nevelési folyamat összetevőit pszichológiai 
nézőpontból. Meghatározzuk a nevelés fogalmát, a nevelési folyamat általános célterületeit és 
az óvodapedagógiában aktuális nevelési módszereket, amelyek biztosítják a kívánt 
magatartásformák és az értékes személyiségtulajdonságok kialakulását. A fejezet alapvető célja 
tehát, hogy bemutassa azokat a viselkedésformáló beavatkozásokat és hatásmechanizmusokat, 


amelyek szerepet játszanak a nevelési folyamatban, a kisgyerekek személyiségformálásában. 


A pedagógiai folyamat rendszerét két nagyobb területre bonthatjuk: az oktatási tevékenységre 
és a nevelési folyamatra. Az óvodai életben a kisgyerekek nevelésének kérdésköre kerül 


előtérbe. 


153.1. A nevelés fogalma 


A nevelés mindig értékalapú személyiségalakítást és viselkedésformálást jelent, ami az 
óvodában inkább spontán, közvetett, indirekt hatások mentén valósul meg. Az értékalapú 
viselkedésformálás tulajdonképpen azt jelenti, hogy a gyermek megtanul különbséget tenni a 
helyes és helytelen viselkedés között. Fejlődése során pedig kibontakoztatja személyiségét, és 
elfogadható, értékes személyiségjegyeket alakít ki. 

A pedagógiai beavatkozásoknak igazodniuk kell a gyerekek mindenkori fejlettségéhez. 
Ebben a folyamatban legnagyobb jelentősége a nevelővel létrejött kapcsolatnak van, de a 
kortárscsoport, az óvoda teljes világa, tárgyi és személyi környezete ugyancsak 
személyiségformáló erővel bír (Ezt határozta meg a könyv 6. fejezetében a teljesség törvénye 
1s!). 

Kedvező esetben a gyerekek óvodapedagógusukhoz fűződő kapcsolata biztosítja a 
kívánatos személyiségtulajdonságok és a helyes viselkedésformák, szokások kialakulását, 
ezáltal pedig a közösségi együttéléshez szükséges normák, szabályok interiorizálódását. Az 

óvodapedagógus személyiségével, útmutatásával, segítő és támogató hozzáállásával érheti 
mindezt el. Az óvoda ezáltal kapcsolódik a gyerekek családjukból hozott tapasztalataihoz. Ilyen 
értelemben tehát az óvodai nevelés kiegészítő szerepet tölt be: nem helyettesítheti és nem is 
veheti át azokat a funkciókat, amelyek alapvetően a családra tartoznak. 

Óvodáskor végére a gyerekek már képesek megfelelően szabályozni az érzelmeiket, a 
magatartásukat, és az akaratuk érvényesítése mellett a másokhoz történő alkalmazkodásban is 


sokat fejlődnek. Ez az egyik feltétele az iskola sikeres elkezdésének. 
135.2. A nevelési folyamat általános célterületei 


1. Ismeretek elsajátítása a közösségi, társadalmi élet szabályairól, normáiról. Ez 
következő formában valósulhat meg az óvodában: 
" . közvetlen tapasztalatszerzéssel, helyzetek átélésével, 
e " cselekvéssel utánzás révén, 
. ". szokások kialakításával, 
. . fogalmak kialakulásával, 
. . szabályozó normák interiorizálásával. 


2. Értékes magatartásformák kialakítása. 


3. Értékes személyiségjegyek kialakítása. 
13.35. Nevelési módszerek 


A nevelési módszer fogalma magában foglalja mindazokat a tudatosan irányított és spontán 
végbemenő beavatkozásokat, amelyek szerepet játszanak a gyerekek személyiségfejlődésének 
és viselkedésének alakulásában. Ezek tehát az óvodapedagógus által alkalmazott eljárások. Öt 
nevelési módszert különböztetünk meg (P. Balogh — S. Gergencsik, 1994): 
1. Követelés 
Beszélgetés, magyarázat 


2 
3. Gyakorlás, szokások kialakítása 
4. Példaadás 

5 


Büntetés és jutalmazás. 

13.3.1. Követelés 


Az életkori igényekhez igazodó reális követelmények segítik a gyerekek fejlődését. Csak azok 
a hatások lehetnek eredményesek, amelyek figyelembe veszik a személyiség fejlettségét. Ezt 
fogalmazta meg a belső alapok és külső hatások egységének személyiségfejlesztési törvénye. 
De láttuk a pedagógusok személyiségéről szóló fejezetben a fejlődésű szemléletű pedagógus 
leírásánál a növekedést ösztönző követelmények meghatározó szerepét is. A gyerekek 
viselkedésének alakulásában tehát a megfelelő szintű követelményeknek központi jelentősége 
van. 

Óvodás és kisiskolás korban a gyerekek a pedagógussal kialakult érzelmi kapcsolata, 
illetve a nevelő tekintélye biztosítja azt, hogy a gyerekek eleget tegyenek az észszerű 
elvárásoknak. A külső nevelői követelések fokozatosan belsővé válnak. 

A későbbiekben, prepubertás és pubertás korban a kortársak, a kortársközösségek normái, 
szokásai befolyásolják a gyerekek viselkedését. Pubertás és ifjúkortól pedig a már 
interiorizálódott értékrendszer, normarendszer irányítja a fiatalok életét, és egyre inkább az 


önmagukkal szemben támasztott követelményeknek igyekeznek megfelelni. 


13.3.2. Beszélgetés, magyarázat 


A helyes és a helytelen viselkedésekhez kapcsolódó magyarázatok segítik a gyerekek 
eligazodását a velük szemben támasztott követelmények terén. A gyerekekkel történő 
beszélgetés jó lehetőség arra, hogy a viselkedésükre vonatkozó kérdéseikre is választ 
kapjanak. A kommunikációs helyzetekben úgy kell fogalmazni, hogy a kisgyerekek pontosan 
megértsenek mindent. A felnőtt nagy segítséget adhat azzal, ha előre vetíti a viselkedések 
várható következményét. A beszélgetésre ne csak a helytelen viselkedéskor kerüljön sor, 
hanem akkor is, ha valami jót tesz, pozitív magatartást tanúsít az óvodás. A kívánt viselkedés 
megerősítése a többi kisgyerekre szintén kedvező hatással van. Figyeljünk arra is, hogy a teljes 
személyiség minősítése helyett mindig az adott viselkedésről adjunk visszajelzést. Vagyis: nem 
a gyermekkel van a probléma, hanem a helytelen magatartásával, a rossz viselkedésével, az nem 


fogadható el, azon kell változtatnia. 

A pedagógus hiteles visszajelzései, kimondott érzései, gondolatai követhetővé teszik a 
gyerekek számára is az egyes helyzetek, konfliktusok értelmezését (F. Várkonyi, 2018). Ez a 
nevelői viszonyulás pedig hozzájárulhat ahhoz, hogy az alakuló személyiség címkézése, 


lezárása helyett inkább az önálló változtatás lehetőségét közvetítse a kisgyerekek számára. 


13.3.3. Gyakorlás, szokások kialakítása 


A gyakorlás az erkölcsi szokásrendszer kialakításának legfőbb eszköze. Ezáltal a 
követelmények betartását érhetjük el. A rendszeresen átélt napi események következtében a 
gyerekeknél kialakulnak azok a szokások, amelyek például a társas érintkezéshez, az 
eredményes szociális viselkedéshez szükségesek (üdvözlés, köszönés, segítségnyújtás). Ezek a 
viselkedések automatizálódnak, és a későbbiekben akkor is működnek, ha a felnőtt már nincs 
jelen. A szokások kialakítását segíti a nevelő határozottsága, következetessége, a gyerekek 


pozitív motiválása, biztatása. 


13.3.4. Példaadás 


A kisgyerekek az óvodapedagógussal kialakult érzelmi kapcsolat következtében leutánozzák 
viselkedését. Akihez kötődnek a gyerekek, attól automatikusan átveszik a megnyilvánulásokat. 
Mivel szeretik őt, ezért ők is olyanok akarnak lenni. Az utánzás és az azonosulás következtében 
a személyiségjellemzők fokozatosan belsővé válnak. A pedagógusnak tehát fontos 
modellnyújtó, példaadó szerepe van. 

Óvodáskorban a rendszeresen látott, érzelmileg fontossá váló felnőtt személyiségét 
utánozzák le a gyerekek. Kisiskolás korban már példaképekkel találkozunk, akiknek átveszik a 
tulajdonságait. Serdülőkorban pedig olyan eszménykép követésére kerül sor, ahol a fiatalok, 
vagy preferált hírességek, sztárok mellett, vagy valamilyen stílus, divat, életmód, vallásos 


értékrend mellett köteleződnek el. 


13.4.5. Jutalmazás, büntetés 


A jutalmazás és a büntetés a viselkedésalakításnak olyan megnyilvánulási formája, amelyben a 
gyermek visszajelzést kap a környezetéből arra vonatkozóan, hogy melyek azok a viselkedések, 

amelyek elfogadhatóak, és melyek, amik nem. A jutalmazás megerősíti a kívánt viselkedést, 
míg a büntetés legátolja a helytelen viselkedést. Tehát nem szűnik meg teljesen, csak gátlás alá 
kerül. Ezért előfordulhatnak olyan helyzetek, amikor ismét felszínre törnek, például a játék 
hevében. 

A jutalmazás és büntetés indirekt (közvetett) formái a nonverbális kommunikációs 
megnyilvánulások. Például a mosoly, a bólogatás, a simogatás és az ölelés tartozik ide. De a 
hangerő változtatásának is lehet üzenet értéke. A direkt (közvetlen) formák közé pedig a 
különféle verbális kommunikációs jelzések tartoznak: a szóbeli dicséret vagy az elmarasztalás, 
szidás. 

Ezek a nevelői visszajelzések egyben azokat a külső értékelési formákat is jelentik, 
amelyek a gyerekek viselkedésén túl a teljesítményükre irányulnak. Az iskolai szimbolikus, 
érdemjegyekkel történő értékelési rendszer helyett az óvodában a szóbeli és a nonverbális 
értékelési formákkal találkozunk. A gyerekek munkáinak, alkotásainak, rajzainak az 
értékelésénél mindenekelőtt a pedagógus pozitív, elfogadó, biztató attitűdje kívánatos, amely 
támogatja a gyerekek őszinte érdeklődését, alkotókedvét és tevékenységvágyát. 

Az ajándékozást is érdemes elválasztani a viselkedésformálástól, és például ne azzal 
büntessük meg a gyermeket, hogy nem kap születésnapi vagy karácsonyi ajándékot. Helyette 
inkább valamilyen más módszert alkalmazzunk, hiszen az ajándék az mindenkinek egyformán 
jár. 

Hatékony büntetési eljárások: 

e A pozitív alternatív válasz jutalmazása a nem kívánatos viselkedés büntetésével 
párhuzamosan. Azzal, hogy büntetjük az adott viselkedést, nem járulunk hozzá a kívánt 
viselkedés kialakulásához, ezért a felnött feladata, hogy a gyermek viselkedését 
elfogadható irányba terelje. (Az utca nem játszótér, de adjunk számára lehetőséget a 
játékra máshol!) Az óvodában is felkínálhatunk olyan tevékenységet, viselkedést az 


elutasított viselkedést követően, amiért viszont megdicsérjük a kisgyereket. 


A jutalom és a büntetés arányának kombinálása. Nem szerencsés, ha csak akkor 
figyelünk a gyermekre, ha valami rosszat követ el. Az egyoldalú büntetés a negatív énkép 
szerveződéséhez járul hozzá. Inkább a jutalmazást részesítsük előnyben, ami viszont 
bátorítja, ösztönzi és sikerélményt nyújt számára. A kedvező visszajelzések mindig a 


pozitív énkép kialakulását támogatják. 

" A konzisztens büntetés elve magában foglalja, hogy a következetes nevelői 
magatartással nagyobb eredményt érünk el. Ha egy viselkedést szeretnénk megszüntetni, 
akkor rendszeresen, következetesen be kell avatkoznunk, különben nem érünk el 
eredményt. A nevelőknek is egyet kell érteniük az óvodai szabályokra vonatkozóan. Sőt, 
a szülőket is kérhetik, hogy a kialakított szabályokat az óvoda területén tartassák be 
gyermekükkel. 

" A fokozatosság elve arra utal, hogy sikeresebb a beavatkozás akkor, ha nem egyből a 
legsúlyosabb büntetést adjuk a gyermeknek, hanem fokozatosan jutunk el odáig. 

. Az azonnali büntetés szintén eredményesebb, mintha későbbre halasztjuk, amikor már a 
gyerek esetleg nem is emlékszik az elkövetett eseményre. 

e A helytelen viselkedés büntetését kövesse mindig beszélgetés, rövid magyarázat, amiből 
a gyerek pontosan megérti, hogy a viselkedése miért nem fogadható el. 

A büntetéssel kapcsolatban a következőket érdemes még megfontolni. Az erős büntetés 
agressziót vált ki. A büntetés önmagában nem szilárdít meg egy új kívánatos viselkedést. A 
gyerek a későbbiekben a felnőttet leutánozva szintén agresszíven viselkedhet. A túlzottan 
szorongó gyerekek esetében pedig inadekvát (nem megfelelő) a nagyon erős büntetés (Tótb, 


2000). 


153.4. Az óvodai nevelés célja és feladata 


Az Óvodai nevelés országos alapprogramjáról szóló 363/2012. (XII.17.) kormányrendelet 
tartalmazza az óvodai nevelés alapelveit. Ebben megfogalmazásra kerül, hogy az óvodai 
nevelés alapvető célja az óvodáskorú gyerekek testi, lelki, érzelmi és szociális szükségleteinek 
kielégítése, személyiségük harmonikus fejlődésének biztosítása. Feladata pedig: 

1. az egészséges életmód kialakítása, 

2. érzelmi, erkölcsi és közösségi nevelés, 


3. anyanyelvi-, értelmi fejlesztés és nevelés. 


Ezek közül az érzelmi nevelés a következő feladatokat jelöli ki. A kisgyerekeket vegye körül 
érzelmi biztonság, derűs, kiegyensúlyozott, szeretetteljes légkör és kedvező érzelmi környezet. 


A személyek közötti kapcsolatokat pozitív attitűd jellemezze. Az óvoda segítse a gyermek 

erkölcsi, szociális érzékenységének fejlődését, éntudatának alakulását, valamint engedjen teret 
önkifejező törekvéseinek. Az óvoda neveljen az emberek közötti másság elfogadására. 

Az értelmi fejlesztés és nevelés területén pedig az alábbiak szerepét hangsúlyozza ki a 
központi program. Az óvodai tevékenységek vegyék figyelembe a gyermek egyéni 
érdeklődését, kíváncsiságát, meglévő tapasztalatait, élményeit és ismereteit. Az óvoda segítse 
elő a gyermek spontán és tervezett tevékenységek által szerzett tapasztalatainak és ismereteinek 
a rendszerezését, bővítését, illetve azok begyakorlását. Kitüntetett feladat továbbá, hogy az 
óvoda támogassa az értelmi képességek (érzékelés, észlelés, emlékezet, figyelem, képzelet, 


gondolkodás, kreativitás) fejlődését, fejlesztését. 


Fogalmak 


a nevelés fogalma, a nevelési folyamat általános célterületei; nevelési módszerek: követelés, 
magyarázat, szokások kialakítása, példaadás, jutalmazás és büntetés; értékelési formák; az 
óvodai nevelés célja és feladata az ÓNOAP (2012) szerint, az érzelmi és az értelmi nevelés 


feladatai 


Ajánlott irodalom 


Tóth L. (2000, 2005): Pszichológia a tanításban. Pedellus Tankönyvkiadó, Debrecen. 


F. Várkonyi Zs. (2018): Hoztam, kaptam, átszabtam! A személyiségformálás lehetőségei. 
Kulcslyuk Kiadó, Budapest. [Szülői tulajdonítás. Büntetés és bűntudatkeltés. pp. 31—45.] 


14. A gyerekek közötti különbségek jellemzői a tehetség, az intelligencia és a 


kreativitás jelenségköre alapján 


Az emberek közötti különbségek érzékeltetésére jó lehetőséget biztosít a tehetség, az 
intelligencia és a kreativitás kérdésköreire vonatkozó ismeretek áttekintése. Ezeknek a 
különböző teljesítményekben és viselkedésekben megnyilvánuló képességterületeknek a 
figyelemmel kísérése az óvodapedagógusok számára is szemléletformáló jelentőséggel bír. 
Jelen fejezet egyfelől érinti az alapvető fogalmak ismérveit, vagyis a tehetség és a potenciális 


tehetség, tehetségígéret összetevőit, a tehetségtípusok kategóriáit és a tehetséggondozás 


86 


formáit, illetve a tehetségek korai személyiségfejlődésében szerepet játszó tényezők 
sajátosságait. Másrészt a fejezet célja az is, hogy bemutassa azokat a legfontosabb 
intelligenciaelméleteket és a kreativitásra vonatkozó pszichológiai ismereteket, amelyek 


alapján még jobban megérthetjük ezen személyiségösszetevőknek a jelentőségét. 


14.I. A tehetség értelmezése 


14.1.1. A tehetség és tehetségígéret fogalma 


A tehetséges emberek egy vagy több területen, átlagon felüli képességgel rendelkeznek, és 
ennek köszönhetően kiemelkedő teljesítményt érnek el. A szunnyadó tehetség fejlődési- 
fejlesztési folyamat során bontakozik ki, amelyben az örökletes adottságok és a környezeti 
hatások kölcsönhatása mellett az egyén sajátos személyiségműködése szintén hozzájárul az 
értékes eredmények megszületéséhez. A tehetség előjelei olykor már a korai életkorban 
megnyilvánulnak. 

A modern meghatározás alapján a tehetséget nem tekintjük egyetlen személyiségvonásnak 
vagy személyes tulajdonságnak, hanem sokkal inkább , cselekvésekhez szükséges készségek, 
képességek és kulturálisan meghatározott tevékenységi lehetőségek kapcsolataként" 
definiálhatjuk (Dávid, 2008. 23). 

Gyerekkorban inkább tehetségígéretről, tehetségpotenciálról beszélünk, akik közül nem 
biztos, hogy mindenki kibontakoztathatja majd a benne lappangó kiváló adottságokat. A 
tehetség és a siker sem függ össze feltétlenül egymással, hiszen a sikerességhez további 
lépésekre van szükség, többek között például az aktuális társadalmi lehetőségek figyelemmel 
kísérésére, kihasználására, az adott feltételek közötti érvényesülésre. 

Érdekes kérdés az is, hogy milyen arányú a tehetségek előfordulási gyakorisága. 
Renzulli szerint az iskolás gyerekek maximum 2596-a igényelne tehetségfejlesztést, akik közül 
azonban nem biztos, hogy mindenki kimagasló teljesítményt hoz létre a későbbiekben. Gagné 
10-1090-ra teszi a tehetségígéret (gift, potenciál) és a már eredményeket felmutató tehetség 
(talent) csoportjaiba tartozók arányát. Az intellektuális képességek terén pedig a diákok 
körülbelül 590-át tekinthetjük potenciálisan tehetségeseknek (Gefferth — Herskovits, 2004). 

14.1.2. A tehetség összetevői 


Renzulli klasszikus koncepciója szerint a tehetség kategóriája három pontosan 
körvonalazható képességterületnek a találkozáspontját jelenti. Ez alapján a pedagógiai 
intézményekben is azonosítható tehetségpotenciál kritériumai a következők: /1/ átlag feletti 
általános intellektuális (IO) és specifikus képesség, /2/ kreativitás, /3/ motiváció. A következő 
fejezetben részletesen kifejtjük az intelligencia fogalmát, ahol pontosan látjuk majd, hogy az 
átlag feletti intellektuális teljesítmény egy adott populáción belül értelmezhetően jelent 
kimagasló . intelligenciaszintet. Ugyanakkor a tehetség létezése legalább egy konkrét 
képességterületnek a többlet tudását is érinti. Például a sport, a természettudományok vagy a 
művészetek területén. A kreativitás és az elköteleződés, az igyekezet, a kitartó munka, vagyis a 
kellő mértékű motiváltság ugyancsak elengedhetetlen feltétele annak, hogy az adottságokból 
minél kiemelkedőbb és értékesebb eredmények születhessenek. 

A tehetség kibontakoztatásában a teljes szociális-társadalmi környezetnek szerepe van: 
kezdetben a családnak, majd a nevelési-oktatási intézményeknek és a kortárscsoportoknak. A 
tehetségek elfogadása és támogatása tehát a szocializációs színtereken valósul meg. A 
társadalom kedvező viszonyulása, a tehetségek felkarolása és a velük való célirányos 
foglalkozás, például tehetségprogramok indítása, szintén szükséges feltételét jelentheti az 
érintett személyek fejlődésének. A tehetség kibontakoztatásában szerepet játszó környezeti 


tényezőket mutatja be az /. ábrán látható komplex tehetségmodell (Balogh, 2007). 


TÁRSAK 


Kivételes 
TEHETSÉG képességek 


CSALÁD 





1. ábra: A tehetség kialakulásának személyi és környezeti összetevői 

14.1.3. Tehetségtípusok 


Gardner többszörös intelligencia elmélete alapján a következő  tehetségtípusokat 
különböztethetjük meg: 

matematikai képességek tehetségterülete, 

nyelvi képességek tehetségterülete, 

képzőművészeti képességek tehetségterülete, 


1 
2 
3 
4. zenei képességek tehetségterülete, 
5. sport képességek tehetségterülete, 
6 


szociális és vezetői képességek tehetségterülete. 


Az óvodákban a tehetségsegítés a következő tevékenységekben valósulhat meg: 

1. A nyelvi tehetségterületen belül: az anyanyelvi játékokban, a mese-vers 
tevékenységekben, a kommunikációban, a drámajátékokban vagy a bábjátékokban. 

2. A logikai-matematikai-természeti tehetségterületen belül: 
különbözőjátéktevékenységekben, logikai játékokban, a sakk-játékban, a 
környezetismereti tevékenységekben. 

3. A testi-kinesztetikus tehetségterületen belül: a mozgásos tevékenységekben, az énekes 
játékokban, a népi játékokban, a táncban. 

4. A térbeli-vizuális tehetségterületen belül: képzőművészeti alkotásokban, a népi 
kismesterségekben, a barkácsolás során, a térépítésben, a kézügyességet fejlesztő 
játékokban. 

5. A zenei tehetségterületen belül pedig: az énekes-ritmikus-zenei képességfejlesztő 


tevékenységekben és a hangszeres játékokban (Nagy, 2011). 


14.1.4. A tehetséges gyerekek korai személyiségfejlődése és a fejlődésüket befolyásoló nevelői 


hatások jelentősége 


A fejlődés egész életen át tartó dinamikus folyamat. A képességek kialakulását, fejlődését az 
adottságok és környezeti tényezők együttes kölcsönhatása biztosítja. A szülők, a nevelők 
viszonyulása már kezdetektől fogva formálja a gyerekek viselkedését. Az egészséges fejlődés 
feltételezi azt, hogy a környezet akceptálja, elfogadja és értékelje a kisgyerekek spontán 


cselekvési szabadságát, az együttműködési igény érvényesülését, az egyéni érdeklődés új 

magatartási formákban és kapcsolattartási mintákban történő megvalósulását. Ebben a 
folyamatban a külső ösztönzések pozitív fordulatot hozhatnak (Mönks — Ypenburg, 1998). 

Winnicott (2004) már a legkorábbi anya-gyermek kapcsolat alakulásában hangsúlyozza 
a gyerekek szükségleteihez igazodó, megfelelő szülői illeszkedés szerepét, amit az elég jó anya, 
az elég jó szülő tud biztosítani. (A 7. fejezetben még részletesebben is olvashattunk erről.) Ez 
kezdetben a biztonságos légkör megteremtését, majd pedig a gyermek önállósodási 
törekvéseinek a támogatását jelenti. Az ilyen viszonyulás optimális feltételt biztosíthat 
minden kisgyermek sikeres fejlődéséhez. 

A tehetséges gyerekek szülei gyakran számolnak be arról, hogy szinte már a születés 
pillanatától kezdve megfigyelhető volt gyermeküknél a tárgyak és az emberek iránti 
fokozottabb kíváncsiság. Az intenzív tudásvágy a korábban jelentkező tanulási törekvésekben 
tud érvényesülni, ezért a tehetséges gyerekek az átlagos társaikhoz képest nagyobb előnyökkel 
rendelkeznek. Így például felgyorsulhat a beszédfejlődésük, hamarabb beszélnek, korábban 
használhatják az összetett mondatokat. Az olvasás, az írás, a számolás iránti érdeklődés sem 
ritka náluk, ezért ezeket a készségeket előbb birtokolják (Mönks — Ypenburg, 1998). 

Herskovits Mária szakirodalmi ismeretek és saját praxisában szerzett tapasztalatai alapján 
a tehetséges gyerekek fejlődési sajátosságaival kapcsolatosan szintén arról számol be, hogy már 
csecsemőkorban megfigyelhetők szokatlan, váratlan érési-fejlődési fordulatok, amelyek nem 
mindig csak egyetlen képességterületre korlátozódnak. Ő úgy fogalmaz, hogy egyfajta 
, intellektuális előreszaladás" jellemzi őket, az elvonatkoztatási készség, az absztrakció, az 
analógiás gondolkodás, a későbbi életkorban esedékes gondolkodási műveletek alkalmazása. 

A tehetséges gyerekek hamarabb használhatnak elvont fogalmakat, általában gazdag a 
szókincsük és látványos a kifejező készségük. De az is előfordul, hogy túl gyors a tempójuk és 
érthetetlenül beszélnek. Általában hamar képesek a logikai műveletek elvégzésére, a 
következtetésre, az általánosításra és a decentrálás képességére. Ezek a funkciók akár már 2-3 
éves korban jelen lehetnek. 

Óvodáskorban mélyebb szintű, sokféle tudással rendelkeznek, amely ismeretek nem 
mindig csak a saját érdeklődési területükre vonatkoznak. Hamar használják a könyveket. Egy 
részük kedveli a meséket, míg mások teljes mértékben elutasítják azokat. Olvasási szokásaikban 
szintén rendszertelenség látható. Szintén a normál kornál előbb alakul ki a kritikus 
gondolkodásuk, amely olykor fékezhetetlen logikára épül. A korán fejlődő képességek között 


megtalálható a humorérzék és a gondolkodási műveletek megfordítási képessége is. 


90 


Rendkívül színes, gazdag fantáziavilágukról szintén már ebben az időszakban 
megbizonyosodhatunk. 
Mönks és Ypenburg (1998) kutatása a nagyon tehetséges gyerekek viselkedésének 
jellemzésénél az alábbiakat emeli ki: 
széles körű intellektuális érdeklődés, 
. nagyfokú kíváncsiság és tanulékonyság, 
fokozottabb aktivitás és változékony alvásszükséglet, 


. koncentrált és szerteágazó tevékenységek, 


1 

2 

3 

4 

5. elkötelezettség, feladattudat, 

6. kitűnő emlékezet, 

7. perfekcionizmus, 

8. az élet nagy kérdéseivel való foglalkozás, amely érdeklődés már a korai időszakban 
megmutatkozik. 

A szerzők a tanulási képességek fejlődésében szintén az olvasás, az írás és a számolás gyorsabb 

megjelenését hangoztatják. A gyerekek a mennyiségi és számtani ismeretek alkalmazásával 

ugyancsak kitűnnek a többiek közül. Rendszerint valamilyen sajátos, egyéni számolási módszer 

használatával hívják fel magukra a figyelmet. 

Passzív szókincsük egyéves korukban elérheti a 100 szóból álló terjedelmet, ami általában 
csak kétéves korra jellemző. A nagyon tehetséges gyerekek korán felismerik a világban 
megfigyelhető jelenségek közötti összefüggéseket. A tárgyállandóság képessége ugyancsak 
korábban jelentkezhet náluk, erre akár már féléves korban képesek, míg normál esetben csak 
18 hónapos korban jelenik meg ez a tudás. A pszichomotorika területén szintén gyorsabb 
fejlődéssel találkozhatunk. De az sem ritka, hogy egyéves kor előtt megtanulnak járni, akár már 
hét hónapos korukban. 

A tehetséges gyerekek tehát a korai életkorukban színesebb képet mutató fejlődési 
sajátosságokkal, illetve hamarabb megjelenő motoros és intellektuális képességekkel 
rendelkeznek. Ezek a viselkedési formák a családtól, az elsődleges pedagógiai intézményekben 
dolgozó nevelőktől fokozottabb érzékenységet, toleranciát és felelősséget igényel. Ahogyan 
Mönks megfogalmazásában olvashatjuk: , Ha valóban felismerjük a kiemelkedő tehetséget, 
jobban megismerjük a gyermek szükségleteit, teendőinket, amelyek további fejlődéséhez 
nélkülözhetetlenek. Jó fejlődésük érdekében egész magatartásunkkal és pszichikai 
odafordulásunkkal kezdettől fogva késznek kell mutatkoznunk a gyermek különleges fejlődési 


szükségleteinek kielégítésére. Ha tanulási és megismerési igényeit nem fedezzük fel, 

elhanyagoljuk vagy fékezzük, a gyermekben már korán fejlődési zavarok léphetnek fel. A 
nevelők és a gyermekek szempontjából is sokkal megnyugtatóbb, ha minden megtörténik a 


fejlődési zavarok elkerülése érdekében (Mönks — Ypenburg, 1998. 41). 


14.1.5. Tehetséggondozási irányok 


Az iskoláskortól kezdődően a pedagógiai gyakorlatban 3 fő tehetséggondozási irányt 
különböztetünk meg: a gyorsítást, az elkülönítést és a gazdagítást (Herskovits, 2000). A 
stratégiák alapvetően azt a célt szolgálják, hogy a tehetséges gyerekek gyorsabban és 
hatékonyabban, illetve az egyéniségükhöz jobban illeszkedő módon jussanak ismeretekhez. A 
gyorsítás azt jelenti, hogy a diákok rövidebb idő alatt sajátítják el a tananyagot, mint a társaik. 
Az elkülönítés során a gyerekek célirányos fejlesztésen vesznek részt iskolán belüli vagy 
iskolán kívüli képzések keretében. Végül a gazdagítás stratégiája hozzájárulhat ahhoz, hogy 
az érintett gyerekek műveltsége tovább bővüljön a speciális fejlesztések, a tananyagon 
túlmutató problémaorientált, interdiszciplináris megközelítés, valamint a személyiségfejlesztési 


és kreativitásfejlesztési programok működése által. 


14.2. Az intelligencia elméletei 


14.2.1. Alfred Binet intelligencia meghatározása 


Alfred Binet pszichológus az 1900-as évek elején dolgozta ki munkatársával közösen az első 
intelligenciatesztet. Ez a módszer olyan feladatsorokat tartalmazott, amely a mai iskolaérettségi 
vizsgálathoz hasonlóan segítette azoknak a gyerekeknek a kiszűrését, akik nem képesek a 
normál általános iskola elvégzésére. Az eljárás biztosította az értelmi sérült és a gyenge mentális 
teljesítményt mutató gyerekek szétválasztását. 

Binet szerint az intelligencia nem más, mint a gondolkodásnak irányt adó és irányt 
tartó tendenciája, az elgondolt célok megvalósításának képessége, illetve a kritikus 
gondolkodás képessége. Binet életkorokhoz illeszkedő fejődési skálája olyan kérdések 
megválaszolását kérte a gyerekektől, amelyek a tényleges élethelyzetekben is előfordulnak. 
Binet nem beszélt még intelligenciahányadosról, intelligenciakvóciensről (IC), hanem tesztje 


mentális korban fejezte ki az intellektuális képesség általános színvonalát. Az IO bevezetése 

Stern nevéhez fűződik, aki az IO értékét a mentális kor (MK) és az életkor (ÉK) hányadosaként 
határozta meg (MK/ÉK X 100-IO). A gyerekek mentális korának a megállapítását olyan 
képességek mérése biztosítja, mint például a színfelismerés, az emlékezeti működés, a nyelvi 


képesség vagy a számolási készség. 


14.2.2. A globális intelligencia fogalma 


David Wechsler meghatározásában az intelligencia az egyén összetett vagy globális 
képessége, mely lehetővé teszi, hogy racionálisan gondolkodjon, célszerűen cselekedjen és 
eredményesen bánjon a környezetével. A korábbi intelligencia skálák mellett (pl. MAWI: 
Magyar Wechsler Intelligenciateszt, MAWGYI: Magyar Wechsler Gyermek Intelligenciateszt) 
a legaktuálisabb hazai intelligencia mérő eljárás a WISC-IV-nek rövidített (Wechsler 
Intelligence Scale for Children) gyermek intelligenciateszt (Bass és mtsai, 2008). Ez a 
módszer nemcsak egyetlen számértékben fejezi ki a gyermek intelligenciaszintjét (IO), hanem 
összesen 5 fő területről ad információt: globális intelligencia, verbális megértés, perceptuális 


következtetés, munkamemória, feldolgozási sebesség. 









































Intelligenciaosztály IO- Elődfordulási 
intervallumok gyakoriság 

Értelmi sérültség 687 2,15 90 
Igen alacsony intelligencia 89-79 6,72 90 
Alacsony intelligencia 80-90 16,13 90 
Átlagos intelligencia 91-109 50,00 90 
Átlag feletti intelligencia 110-120 16,13 90 
Igen magas intelligencia 120-130 6,7290 

) Extrém magas intelligencia — 11302 [2159 


























10. táblázat: Intelligenciakategóriák és gyakoriságok 


Az emberek képességeikben összehasonlíthatók. Az összevetéseket a képességek mérési 
eredményei teszik lehetővé. A Gauss-görbe, vagyis a normál eloszlás ismert törvényszerűsége 
alapján az emberek többsége a képességek színvonalában az átlagos övezetbe tartozik, és 

csupán kisebb részük kerül a gyengébben vagy a jobban teljesítők csoportjába. A teljes 
népességen (populáción) belül pedig csak nagyon kevesen a kimagasló képességűek táborába. 
A Stanford — Binet-teszt értékelési rendszere alapján például a 140-es Intelligencia kvóciens 
(10) fölött beszélünk extrém magas intelligenciateljesítményről. A 710. táblázat a Wechsler- 
típusú intelligenciateszt magyarországi standardizálása (adaptálása, alkalmazása) során 
megállapított övezeteket sorolja fel, ahol jól érzékelhető a kategóriák előfordulási aránya is 


(Kun — Szegedi, 1996). 
14.2.3. A többszörös intelligencia elmélete 


Howard Gardner írta le azt az elképzelést, ami ahhoz a gyakorlati tapasztalathoz áll közel, 
miszerint az emberek a különböző képességterületen eltérő teljesítményt mutatnak. Vannak 
olyan tehetséges emberek, akik, jóllehet a kognitív, az intellektuális képességeikben átlagosnak 
számítanak (vagyis a normál intelligencia övezetbe tartoznak), de például a sportban vagy a 
zenei műveltségben kiemelkedő eredményt érnek el. Gardner szerint az intelligencia nem 
egyetlen egységes, globális képességként értelmezhető, hanem sokkal inkább több egyenrangú 
képesség rendszereként. Ez alapján hatféle intelligenciát különböztetünk meg: 

1. nyelvi intelligencia, 

2. logikai-matematikai intelligencia, 

3. vizuális-térbeli intelligencia, 

4. Zenei intelligencia, 

5. testi-kinesztéziás intelligencia, 

6. személyes intelligencia: interperszonális (személyek közötti) és intraperszonális 

(személyen belüli) intelligencia. 


Emlékezzünk vissza az előbbi fejezetre, ott szintén ezeket a tehetségtípusokat soroltuk fel. 
14.535. A kreativitás fogalma és jellemzői 
Ahogy korábban láttuk, a tehetség fogalma magában foglalja a kreativitás jelenségét. Ahhoz, 


hogy sikert érjünk el, az átlagon felüli adottságok és képességek mellett szükséges az újszerű 


nézőpont, eredeti látásmód érvényesülése is. 

A kreativitás lényegében alkotóképességet jelent, amely a gondolkodásnak olyan 
összetevőit érinti, mint például a problémamegoldó gondolkodás, az eredetiségre törekvés és a 
divergens gondolkodás (széttartó gondolkodási mód, amivel szemben létezik a konvergens: 
egyirányú, a már ismert utat követő gondolkodás menete). 

A kreativitás fontos jellemzője a divergensen gondolkodás, amely lehetővé teszi 
többféle megoldásmód kipróbálását. A kreatív emberek jól tudják aktivizálni kiterjedtebb 
ismeretrendszerüket. A megszokottól eltérő látásmód jellemzi őket, mások által nem mindig 
könnyen követhető, újszerű, szokatlan megközelítéseket alkalmaznak, miközben új 
összefüggésekre jönnek rá. , Nem alkalmazkodnak, hanem létrehoznak, nem megtanulnak, 
hanem rátalálnak, vagy kitalálnak." (Gefferth — Herskovits, 2004). 

A kreativitás fontos jegyei Torrance megállapítása alapján: az originalitás, a flexibilitás 
és a fluencia, vagyis: az eredetiség, illetve a gondolkodás rugalmassága és könnyedsége. A 
gondolkodás rugalmassága azt jelenti, hogy a személy egymástól távoli esemény, jelenség 
között talál összefüggést, kapcsolatot, amit aztán az alkotói folyamatban kamatoztathat. Például 
költőknél vagy képzőművészek alkotásaiban fedezhetjük fel azt, hogy szokatlan, nagyon 
különös asszociációkra, képzettársitásra képesek. A fluencia, vagy másnéven könnyedség pedig 
arra utal, hogy sokféle megoldást is kitalálhatunk egy-egy problémahelyzetben. 

Winnicott (1999) elméletében a kreativitás a külső világhoz történő kedvező viszonyulást 
jelenti. Olyan általános emberi késztetést, amely minden egészségesen fejlődő léleknek a 
sajátossága, szemben az alkotásra képtelen, szabadságától megfosztott egyén viselkedésétől, 
aki másoktól való függősége miatt nem tudja alkotó módon szemlélni a világot, és csak 
utánzásokra, társaitól átvett panelek alkalmazására képes. Winnicott a korai anya-gyermek 
kapcsolatban létrejövő átmeneti világból, a potenciális térből, a szubjektív és az objektív világ 
találkozásának köztes élményteréből kiindulva vezeti le az átmeneti jelenségek és a játék 
megjelenését követő fejlődési folyamatban az ébredező kreativitás jelenségét (Ezeket a 
fogalmakat Winnicott játékelmélete részletezi.). A művészek ennek a potenciális lelki 
élménytérnek az energiáit felhasználva juthatnak el újra és újra az alkotásig. Weöres Sándor 
például az Örök pillanat című versében így fogalmaz: , Van néha olyan pillanat, mely kilóg az 
időből". De érdemes idézni Tóth Krisztina: Magas labda című verséből is egy idevonatkozó 
szép részt: , Az ott folyó, fölötte lüktető ég. / Dobog, dobog, de koncentrálj a percre. / Közel 


nagyon: gyakorold, hogy csak emlék! / Kivel játszol, hova figyelsz? Te.". 

Egy kutatás eredménye szerint a kreatív gyerekek viselkedésében olyan jellemzők 


találhatók meg, mint a kíváncsiság, kérdezősködés, energikusság, érzékenység, türelmetlenség 


és élénk fantázia. Más kutatók szerint a kimagaslóan kreatív gyerekek tele vannak 


paradoxonokkal. Például egyszerre nyitottak és zárkózottak, bolondosak és komolyak, 


alkalmazkodók és renitensek, pedánsak és rendetlenek. A pedagógusoktól ezek a 


megnyilvánulások nagyobb fokú toleranciát követelnek meg (Tóth, 2000). 


A kreativitás fejlődését elősegítő nevelői viselkedések között az alábbiakat sorolhatjuk 


fel (Tóth, 2005): 


. . a gyermek gondolkodására koncentrálás, 

. . az önállóság hangsúlyozása, 

. — aktív figyelem, 

. — új ötletek támogatása, 

," . a gyerekek döntéseinek elfogadása, 

. — segítő attitűd, 

e. "nyitott kérdések használata, ami fejleszti a problémamegoldó gondolkodás 
kialakulását, 

e — a kreatív ötletek értékelése, 

, "a játékosság akceptálása, 

e — őszinte érdeklődés, 


. . optimizmus. 


A kreativitás kialakulását pedig a következő elvárások és viselkedések gátolják (Stöckert, 
20049: 


siker- és teljesítményorientáció, 

a kortársakhoz való túlzott igazodás elvárása, 
a kérdezés, felfedezés, kísérletezgetés tiltása, 
a nemi szerepek túlhangsúlyozása, 

a divergens gondolkodás elutasítása, 


valamint a munka és játék merev elhatárolása. 


Fogalmak 


a tehetség és tehetségígéret fogalma, a tehetség kialakulásának személyi és környezeti tényezői, 


tehetségtípusok — óvodáskorban, — a tehetséges — kisgyerekek személyiségjellemzői, 


96 


tehetséggondozási irányok; a globális intelligencia fogalma, a többszörös intelligencia fogalma; 
kreativitás meghatározása és jegyei, a kreatív gyerekek személyiségjellemzői, a kreativitás 


fejlődését segítő és gátló tényezők 


Ajánlott irodalom 

Bernáth L., Révész Gy. (1997): A pszichológia alapjai. Tertia Kiadó, Budapest. [13. fejezet: 
Intelligencia, kreativitás, tehetség. pp. 153—167.)] 

Gyarmathy É. (2012): A tehetség. Háttere és gondozásának gyakorlata. ELTE Eötvös Kiadó, 
Budapest. 

Zsubrits A. (2017): A tehetséges gyerekek személyiségjellemzői és magatartása. In: Hanák Zs. 
(szerk.): A magyar tudomány ünnepe 2015: Az iskolai sikeresség pedagógiai-pszichológiai 
háttere. Líceum Kiadó, Eger. pp. 163—176. 


15. Erzelmi intelligencia és érzelmi nevelés 


Ennek a fejezetnek az a célja, hogy a hallgatók alapvető ismereteket szerezzenek az érzelmi 
intelligencia fogalmáról, ismérveiről. A fejezet segít eligazodni abban a kérdéskörben, hogy az 
értelmi képességek mellett mennyire jelentős szerepet töltenek be az affektív összetevők és az 
emberek közötti kapcsolatok alakulását befolyásoló tényezők. A fejezet második részében az 
érzelmi fejlődésről, valamint az érzelmi nevelés szerepéről lesz szó. Ezek az ismeretek kellő 


támpontot adnak a kisgyerekek érzelmi neveléséhez. 


15.1. Az érzelmi intelligencia értelmezése 


Gardner többszörös intelligencia elmélete átvezet bennünket az érzelmi intelligencia 
jelenségéhez, amelyhez az interperszonális képességegyüttes területe is szorosan kapcsolódik, 
hiszen az vonatkozik a társas élet területén megfigyelhető viselkedés összetevőire. 

A gyerekek ismereteit vizsgáló kutatások gyakran számolnak be arról, hogy az iskolában 
megszerzett tudás nem elégséges a sikeres élethez. Egy kutatás például azt találta, hogy mindaz, 
amit az iskolai évek alatt elsajátítunk csupán 2090-ban befolyásolja az életben való 


boldogulásunkat. Egy másik felmérés pedig kimutatta, hogy a verbálisan megtanult 

tananyagnak 75996-át öt év alatt a legjobb tanulók is elfelejtik, ha csak nem használják nap, mint 
nap. Az érzelmi intelligencia irányzat  népszerűsítői szerint az  oktatási-nevelési 
intézményeknek fontos szerepe van abban, hogy az értelmi képességek kiművelése mellett 
gondot fordítsunk a szociális kompetencia fejlesztésére és az érzelmi nevelésre (Goleman, 
1997; 2002). 

Daniel Goleman szerint ahhoz, hogy a társadalmi- és magánéletünkben boldogok 
lehessünk, elengedhetetlen olyan képességek birtoklása, mint az érzelmek felismerésének és 
kezelésének képessége, az önmotiválás képessége, valamint a kapcsolatkezelési képesség. Ez 
utóbbi döntően meghatározza társas hatékonyságunkat: meg tudjuk-e szerettetni magunkat 
embertársainkkal, tudunk-e népszerűek lenni az adott csoportban, tudunk-e hatással lenni 
másokra, képesek vagyunk-e más emberekkel együttműködni? A 11. táblázat összefoglalja az 


érzelmi intelligencia komponenseit. 











A személyes képességek Í A szociális képességek 
összetevői összetevői 

Éntudatosság: Empátia: 

érzelmek felismerése, pontos! mások megértése 


önértékelés, önbizalom 


Önszabályozás: Társas készségek: 


érzelmek, impulzusok kontrollálása, ]! befolyásolás, kommunikáció, 





megbízhatóság, lelkiismeretesség, konfliktuskezelés, vezetés, 

alkalmazkodás, nyitottság változások kezelése, 
kapcsolatépítés, 

Motiváció: együttműködés 


teljesítményigény, elköteleződés, 
kezdeményezőkészség, optimizmus 




















11. táblázat: Az érzelmi intelligencia struktúrája 


15.2. Az érzelmek fejlődése és az érzelmi nevelés 


Érzelmek alatt a bennünk keletkező érzések azonosítását és kinyilvánítását értjük. Az 
emóciók átélésének összetett elemei között az akaratlan vegetatív idegrendszeri folyamatok 


éppúgy megtalálhatók, mint az aktuális esemény szubjektív értelmezése, az érzelem kifejezése, 

az érzelmi reagálás és a viselkedési komponens. Vannak olyan érzelmek, amelyek 
keletkezésénél a korai gyermekkori emléknyomok sorsdöntőek, míg másoknál a belső állapot 
aktuális leírása, kognitív kiértékelése. A fejlődés során megszerzett tapasztalataink, tudásunk, 
kognitív fejlődésünk befolyásolja az egyes érzelmek átélésének mikéntjét és az affekciók 
értelmezését (Atkinson et al., 1999). 

A kisbabák örökletesen rendelkeznek azzal a képességgel, hogy fokozatosan kimutassák 
és felismerjék az alapérzelmeket. Ezeknek az elsődleges, univerzális jellegű érzelmeknek a 
kifejezése független a tanulástól, és szerte a világon hasonló menetrendet követ a megjelenésük. 
A következő alapérzelmeket különböztetjük meg: undor, meglepődés, boldogság, öröm, 
szomorúság, harag, düh és félelem, szorongás (Dornes, 2002). Már az újszülötteknél 
észrevehetjük az undor, a meglepődés és az érdeklődés jelzéseit. A szociális mosoly 
megjelenése egyértelműen a fontos társak jelenlétéhez köthető. Nyolchónapos kor körül 
figyelhető meg a félelem és szeparációs szorongás érzése (félelem a szülő elvesztésétől), 
szintén a fontos személlyel kialakult kapcsolat jelentőségére utal. Ebben az időszakban a 
kisgyermekek szorosabb ragaszkodási szándéka az elsődleges kötődési személyhez azt jelzi, 
hogy közöttük olyan mélyebb szintű egymásra utaltság jött létre, amely összetartozásban a 
kisgyermek biztonságban érezheti magát, akár teljesen idegen környezetben is. 

Az első életévek kitüntetett feladata a bizalom érzésének kialakulása, melyet a szülő 
szenzitív, érzékeny viszonyulása és elérhetősége biztosíthat a kisbaba számára. A kedvező korai 
tapasztalatokat a szülői reflexiók, érzelmi visszajelzések serkentik, amely által a csecsemők 
szeretetvágya érvényesülhet. Ha a környezet pozitívan reagál a kisgyermek viselkedésére, 
elfogadó és támogató magatartást tanúsít, akkor a kisgyermekben kialakul az az érzés, hogy ő 
jó, fontos, szerethető, értékes, megbízhat önmagában és bizalommal fordulhat az 
embertársaihoz. A rendszeres szülői elutasítások azonban mindezt gátolják, és a 


személyiségfejlődést egy kedvezőtlenebb pályára állíthatják. 

Életkor Megjelenő érzelmek 
6-8 hónapos korig: 1! Elégedettségi érzés: Érdeklődés: Kellemetlenség érzés: 
meglepődés szomorúság, undor, düh, 
öröm félelem 
2 éves korig: Zavar, irigység, empátia 
3 éves korig: Büszkeség, szégyen, bűntudat 


























12. táblázat: Az érzelmek fejlődése 


A kisgyerekek fejlődésével az érzelmek további differenciálódásával találkozunk. Az öröm, a 
meglepődés, a szomorúság, az undor, a harag, a félelem után 2-3 éves korban a zavartság, az 
irigység, az empátia, a büszkeség, a szégyen és a bűntudat érzései jelennek meg (712. 
táblázat) (Lewis, idézi Kádár, 2012). Ezeket az érzelmeket tanult vagy másodlagos 
érzelmeknek hívjuk, melyeket a társashelyzetekben élünk át. 

Az érzelmi élmények mellett a fejlődésben megszerzett érzelemszabályozási képesség 
eredményeként a kisgyerekek egyre hatékonyabban részt vállalnak a társas életük alakításában. 
Fokozatosan megtanulják az érzelmi viselkedésre vonatkozó szabályokat: hol, mikor, milyen 
érzéseket és milyen módon mutathatnak ki. A következő fontosabb fejlődési állomásokról 
beszélhetünk: az egyévesek nemcsak reagálnak mások érzelmeire, hanem képesek másoknak 
érzelmeket tulajdonítani. A 2-3 évesek értelmezik, felismerik és meg is nevezik ezeket az 
érzelmeket. Ötévesen céltudatosan kifejezik őket, aztán 9-10 éves korban már bonyolultabb 
belső élmények értelmezésére is képessé válnak (Kádár, 2012). 

Különbséget tehetünk pozitív és a negatív személyközi érzelmek között. Pozitív 
érzelmek akkor keletkeznek, ha mások kedvezően értékelik a hozzánk fűződő kapcsolatukat, 
míg ellenkező esetben negatív érzelmi válaszokkal élünk. Tehát a ránk irányuló viselkedések 
észleléséből alakulnak ki a társas érzelmek. Ilyen érzelmek a szeretet, szerelem, büszkeség, 
tisztelet, valamint a szégyen, zavar, sértettség, társas szorongás, társas szomorúság, 
magányosság, féltékenység (Bányai — Varga, 2013). 

Az óvodában fontos szerepe van a nevelőnek a gyerekek pozitív és negatív érzelmeinek 


az elfogadásában. A negatív érzések ugyanúgy hozzánk tartoznak, mint a kellemes élmények, 

így azoknak is helye van az életünkben. Jóllehet, inkább a pozitív érzelmekkel szeretünk 
találkozni, mégis a düh, a harag, a félelem, aszomorúság ugyanúgy része a gyerekek világának. 

A nevelőktől érkező visszajelzések segítik megértetni a kisebbekkel azt, hogy milyen 
érzéseink lehetnek. Ezért jó, ha megfogalmazzuk, hogy mit éreztünk az adott helyzetben, 
például a gyerekek helyes vagy helytelen viselkedésével kapcsolatosan. Valamint a pedagógus 
sokat segíthet az érzelmek szerepének tudatosításában azzal is, ha visszatérően beszélget a 
gyerekekkel az átélt élményekről, például mesehallgatás, játék vagy rajzolás közben. Az 
óvodai ünnepségek szintén jó alkalmat biztosítanak a közös szereplés és az ünnepi hangulat, 
meghittség átélésére. 

Figyeljünk arra is, hogy a gyerekek kimutatott érzelmei mindig illeszkedjenek az adott 
érzelem minőségéhez. Például szomorúság vagy félelem esetén ne az öröm kifejezését mutassa 
a kisgyerek, azaz ne vigyorogjon, bolondozzon, hanem a szituációnak megfelelően viselkedjen. 
Érdemes azt is tudatosítani, hogy a gyerekek az érzelmek kifejezését egyrészt az 
óvodapedagógus viselkedése alapján tanulják meg, másrészt pedig a gyerektársaktól. 
Ezért a kortársakkal folytatott interakcióknak szintén kitüntetett szerepe van. A különböző 
tevékenységekben átélt együttes élmények tapasztalatszerzési lehetőséget biztosítanak az 
érzelmi intelligencia területén: a kapcsolatok kezelésében, az együttműködésben, a saját és 


mások érzelmeinek az elfogadásában (Stöckert, 2004). 


Fogalmak 
érzelmi intelligencia és összetevői, az érzelem fogalma, alapérzelmek, tanult érzelmek, társas 


érzelmek, érzelmek fejlődése, érzelmi nevelés koragyermekkorban 
Ajánlott irodalom 


Kádár A. (2012): Az érzelmi intelligencia fejlődése és fejlesztésének lehetőségei óvodás- és 


kisiskoláskorban. Ábel Kiadó, Kolozsvár. 

16. Különleges bánásmódot igénylő gyerekek 


Az óvodapedagógusoknak szükséges azokat az alapvető fogalmakat ismerni, amelyek az 
átlagostól valamilyen téren eltérő gyerekek csoportjaira vonatkoznak, hiszen ők az óvodákban 
is jelen vannak. Ebben a fejezetben a leglényegesebb fogalmakat tisztázzuk, melyek segítséget 
adnak az érintett gyerekek típusai közötti eligazodáshoz. Egyedül a tehetséges gyerekekről nem 
beszélünk itt, mivel róluk már részletesen szó volt a 14. fejezetben. A mostani fejezet célja tehát, 
hogy útbaigazítást adjon a különleges bánásmódot igénylő gyerekek csoportjairól, valamint, 
hogy segítse az óvodapedagógusokat az érintett gyerekek nevelésében és fejlesztésében, ami 


természetesen mindig a szakmai kompetenciahatárok figyelembevételével valósulhat meg. 


16.1. A különleges bánásmódot igénylő gyerekek típusai 


A 2011-ben megjelent Nemzeti Köznevelési törvény (CXC. törvény) a különleges bánásmódot 
igénylő gyerekek típusai között a következő kategóriákat sorolja fel: 

1. sajátos nevelésű igényű gyerekek (SNI), 

2. beilleszkedési, tanulási, magatartási nehézséggel küzdő gyerekek (BTMN), 

3. kiemelten tehetséges gyerekek, 

4. a gyermekek védelméről és a gyámügyi igazgatásról szóló törvény szerint hátrányos 


helyzetű (HH) és halmozottan hátrányos helyzetű (HHH) gyerekek. 


16.1.1. A sajátos nevelési igény fogalma 


Azok a különleges bánásmódot igényű személyek tartoznak a sajátos nevelési igényű 
gyerekek körébe, akik a szakértői bizottság szakértői véleménye alapján mozgásszervi, 
érzékszervi (látási, hallási), értelmi vagy beszédfogyatékosság, több fogyatékosság együttes 
előfordulása esetén halmozottan fogyatékos, autizmus spektrum zavarral vagy egyéb pszichés 
fejlődési zavarral (súlyos tanulási, figyelmi vagy magatartásszabályozási zavarral) küzdenek. 
A sajátos nevelési igényű gyerekek szakszerű nevelését és oktatását gyógypedagógus 
végzi. A beszédrendellenességek azonosítása és terápiája a logopédus szakember 


kompetenciája. 

16.1.2. A beilleszkedési, tanulási, magatartási nehézséggel küzdő gyerekek 


Ebbe a csoportba az a különleges bánásmódot igénylő gyerek, tanuló tartozik, aki a szakértői 
bizottság véleménye alapján az életkorához viszonyítottan jelentősen alulteljesít, társas 
kapcsolati problémákkal, tanulási, magatartásszabályozási hiányosságokkal küzd, 
közösségbe való beilleszkedése, továbbá személyiségfejlődése nehezített vagy sajátos 
tendenciákat mutat, de nem minősül sajátos nevelési igényűnek. 

A beilleszkedési, tanulási, magatartási nehézséggel küzdő gyerekek (BTMN) ellátását 


szakvizsgázott fejlesztő pedagógusok végzik. 


16.1.3. A szakértői bizottság szerepe 


A szakértői bizottság a pedagógiai szakszolgálati intézményekben működik, pszichológus, 
gyógypedagógus, szakorvos részvételével. Ez a bizottság készíti el azt a komplex szakértői 
véleményt, amely tartalmazza a megállapított diagnózist a gyermek állapotáról. Ezen 
túlmenően a szakértői vélemény javaslatot tesz az érintett gyerekek ellátására és helyére, 


valamint a szükséges fejlesztő tevékenységek típusaira. 


16.1.4. A hátrányos helyzet meghatározása 


A hátrányos helyzet (HH) kialakulásában a következő összetevők játszanak szerepet: 
kedvezőtlen családi háttér, a szülők aluliskolázottsága, munkanélkülisége, a rendszeres 
jövedelem hiánya, illetve a rossz lakáskörülmény. Ha ezek közül az egyik már jelen van a 
gyermek életében, akkor hátrányos helyzetről beszélünk. 

Halmozottan hátrányos helyzetű (HHH) az a gyermek, aki egyrészt rendszeres 
gyermekvédelmi kedvezményre jogosult, másrészt az előbb említett feltételek közül legalább 
kettőben érintett (a szülők alacsony iskolai végzettsége, munkanélküliség és az elégtelen 


lakókörnyezet). 

16.2. A sajátos nevelési igényű gyerekek óvodai ellátása 


Sajátos nevelési igényű gyermekek óvodai nevelésének irányelvét: a 32/2012. (X.8.) 
EMMI rendelet 1. melléklete tartalmazza. (Magyar Közlöny 2012. 132) Ez alapján a következő 
gyógypedagógiai ellátást igénylő gyerekek csoportjait tudjuk megkülönböztetni: 

1. mozgáskorlátozott gyerekek, 

2. látássérült gyerekek, 

3. hallássérült gyerekek, 

4. értelmi sérült gyerekek (tanulásban akadályozott vagy értelmileg akadályozott 


gyerekek, intellektuális képességzavarral rendelkező gyerekek), 


kez 


nyelvfejlődési zavarral és beszédfejlődési zavarral küzdő gyerekek, 
6. autizmus spektrum zavarral küzdő gyerekek 
7. a fejlődés egyéb pszichés zavarával (súlyos tanulási, figyelem- vagy 


magatartásszabályozási zavarral) küzdő gyerekek. 





8. kép: 6 éves sajátos nevelési igényű lány rajza 


A sajátos nevelési igényű gyerekek óvodai nevelésére vonatkozó irányelv többek között azt 
fogalmazza meg, hogy törekedni kell az általános nevelési célok megvalósítására, amely során 
az akadályoztatott gyerekeknél is fejlődik az alkalmazkodó készség, az önállóságra törekvés, 
az érzelmi élet és az együttműködési képesség. Fontos kihangsúlyozni azt is, hogy a nevelői 
elvárásnak itt még inkább igazodni kell az érintett gyermek fejlődési üteméhez. 

A célzott fejlesztésnél figyelembe kell venni a gyermek lemaradását, a fejlesztésre szoruló 


terület specifikumát, amit mindig a szakértői bizottság véleményének útmutatása határoz meg. 

De ez a dokumentum leírja azt is, hogy a gyermek integráltan nevelhető-e a többségi óvodában, 
vagy pedig elkülönült, szegregált intézményi ellátást igényel. 

A célirányos fejlesztést képzett szakemberek biztosíthatják, ami az eredményes integráció 
és inklúzió személyi feltételét jelenti. Az inklúzió a befogadás legmagasabb szintje, ami 
akkor valósul meg, ha a sajátos nevelési igényű személyek befogadására az óvoda a megfelelő 
szakemberek és a tárgyi feltételek biztosításával felkészült. Ilyen tárgyi feltétel lehet a 
szükséges segédeszközök beszerzése vagy például az intézmény akadálymentesítése. 

A kisgyerekek önállóságának fejlődésének elősegítéséhez ügyelni kell arra is, hogy a 
napirend során csak annyi segítséget kapjanak, ami az önálló cselekvéshez, a 
tevékenységvégzéshez feltétlenül szükséges. Az óvodapedagógus elfogadó, szerető attitűdje 
mellett a kortársak pozitív, segítő magatartása szintén lényeges elemét képezi a sajátos nevelésű 


igényű gyerekek sikeres befogadásának. 


Fogalmak 
a különleges bánásmódot igénylő gyerekek csoportjai, az SNI, a BTMN, a HH és a HHH 
fogalmai, a sajátos nevelési igényű gyerekek óvodai befogadásának jellemzői, az inklúzió 


fogalma és megvalósulásának feltételei 

